text:
我同男朋友6月7號做咗有帶套性行為+體外射
加上我同佢咩之前已經有一個月冇嚟M
同埋已經喺性愛後7日同14日用朝早第一次屙尿去驗孕都係冇懷孕 嚟緊仲諗住過多幾日驗多次
我上次嚟M係4月8號 已經有多過兩個月冇嚟M
好驚會唔會有咗
我同男朋友6月7號做咗有帶套性行為+體外射
Hello 好多謝你嘅提問
首先,見到你話你7/6發生咗有戴安全套加上係體外射精嘅性行為啦,咁使用安全套避孕係有85-98%嘅避孕效果嘅,如果有正確使用安全套,而且檢查過安全套係冇任何穿窿嘅情況,其實無需咁擔心會懷孕嘅.
加上你話係發生性行為嘅7日後同14日後都用咗驗孕棒check,咁你使用驗孕棒嘅日子係正確嘅,即係發生性行為嘅7日後,而11後就會有比較準確嘅驗孕結果.唔知你驗個兩次有無用到唔同牌子嘅驗孕棒呢?如果有嘅話,其實正確使用嘅情況下,驗孕棒都有好高準確度嘅,所以應該就係無懷孕啦.如果都係好擔心都可以去醫院驗血檢查有無懷孕嘅.
睇到你話經期已經有大概3個月無嚟,咁其實好多因素都可能會令經期唔穩定㗎,例如:休息時間唔夠,大壓力,長期熬夜,生活習慣改變,食藥,長期處於擔心狀態 等等.你可以調理返自己嘅作息,心情.另外亦都可能係因為卵巢多囊綜合症導致某啲女性月經周期紊亂,出現「雙月經」或「四季經」嘅情況.如果你發現近年來身體出現變化,例如肥胖,身體多毛,多暗瘡等嘅臨床症狀,建議你可以去婦科診所做身體檢查,睇吓會唔會有機會係卵巢多囊綜合症.
(Intern同學 Fionn)
我係分邊用咗萬零嘅某一隻驗孕棒+clearblue都顯示一條線
但係我仲係好驚
因為唔係心理作用定係咩事
成日都有胃氣 等等嘅懷孕徵兆
但係我又未成年所以真係唔知點算
個人又覺得我中經前症候群嘅徵狀比懷孕徵狀多
所以都唔知係啲咩
同埋我想知道如果滿咗16歲要終止懷孕嘅話 係咪一定要父母一方簽名 即係一定要父母知道… 我真係好擔心
Hello想了解一下你而家嘅情況係點樣呢?係咪發生咗唔安全嘅性行為令你擔心自己可能會懷孕?現時除咗有家計會診所之外,政府醫院同埋部份嘅私家醫院都有終止懷孕嘅服務
終止懷孕係一個醫療程序,原則上未夠18歲嘅話,都需要由家長或者法定監護人去簽紙同意,你先可以進行呢一個程序.而法定監護人係指當家長無法履行照顧者嘅責任時,法庭會指派一個特定嘅人去作為你嘅監護人,直到18歲成年為止,並非任何一個社工或者係醫生護士就可以為你決定撇除法例上嘅考慮,如果真係要進行終止懷孕,其實通知屋企人都會比較好.一嚟,進行終止懷孕程序需要錢.二嚟,終止懷孕雖然有分藥物引產或者手術引產兩種,但各自都會有一定嘅風險.如果係手術期間或之後有不良反應,屋企人咩都唔知都會比較危險.如果係喺家計會尋求幫助嘅話,佢哋會尊重你嘅意願,唔會喺冇得到你嘅同意就聯絡你嘅屋企人.但係,家計會都會建議你最好話比屋企人知,保障你嘅人身安全.
去家計會尋求有關終止懷孕嘅流程係:首先要同護士見面,同你做返個人病歷同埋尿液驗孕,之後就會向你去提供相關終止懷孕嘅基本資料同埋輔助.終止懷孕係一個好重要嘅決定,所以,佢哋都會建議喺初診之後重新去考慮係咪要進行終止懷孕.如果真係決定咗進行終止懷孕嘅話,家計會護士就會安排再次約見醫生,同埋商議仲有評估終止懷孕嘅風險,亦都會為你去做身體同盆腔檢查,去確認返係唔係適合喺家計會進行終止懷孕而且,選擇喺家計會進行終止懷孕,係有一定嘅要求.只會為懷孕週數十周內,而且身體健康,無任何長期病患等嘅人士提供服務.如果唔適合喺家計會嘅醫療中心內進行相關程序,佢哋亦會將你轉介至其他公立或私家醫院跟進.另外,家計會輔導員亦會佢哋主要係為你提供情緒疏導同埋支援,協助你同你另一半以及屋企人溝通同討論有關終止懷孕嘅決定.同時亦會提供醫療,法例,社會服務等資源嘅資訊.如果你另一半或屋企人都想接受輔導服務,都可以向家計會求助.
如果呢一刻你係懷疑緊自己係咪懷孕,可以係先進行驗孕,喺性行為發生7日後已經可以透過驗孕棒得到初步結果,而係11日後或者預計月經嘅日子驗結果就會更加準確.利用科學嘅方式檢測自己係咪懷孕,知道結果之後你亦可以更快尋求適當嘅協助,同埋為自己選擇最適合嘅決定.即使驗孕結果顯示真係懷孕,都唔等於世界末日架.其實可以有嘅選擇係好多,糖不甩亦會係度陪伴同支援你.如果有需要,你可以WhatsApp或者Signal 60773941我哋會為你提供協助或者轉介.
嘅話,
你亦可以考慮直接聯絡以下嘅機構去求助
母親的抉擇 https://www.motherschoice.org/get-help/
家計會嘅意外懷孕熱線:51736313 終止懷孕 - 香港家庭計劃指導會
青躍 Home Page ZH - Teen's Key Hong Kong
無論發生咩事都好,大家都會一直係度陪住你,唔使驚!
(Intern同學 Dorothy Cheung)
唔該晒 你哋咁有耐心去回覆我啲問題吖
我今日終於嚟咗m啦
唔好意思呀 今日係性愛後19日然後我朝早驗咗孕係一條線 然後我琴日開始嚟咗m 我想問下會唔會係懷孕出血而唔係嚟m 因為呢兩日嚟m都有血塊 同埋個血量唔多
雖然好似係嚟咗m 但係我仲好擔心🥲
但係我又冇其他懷孕徵狀 可能係我純粹太擔心
懷孕期間出血嘅情況多數會稱為著床出血,係指當受精卵着床喺子宮壁嘅時候有機會造成嘅少量出血,通常只會有幾滴或者最多一塊護墊可以承載到嘅血量,而且係一次性,唔會持續地出血幾日,血嘅顏色亦會同月經嘅唔一樣.一般由受精到着床大概係性行為後六至九日就會發生.而着床性出血並唔係一個常見嘅現象,即使真係因為懷孕都係只有少部分女性會出現嘅情況. 再加上你今朝驗印嘅結果係陰性,所以基本上可以排除着床出血,所以都唔使太擔心啊~


c: text/html

text:
Babor Cleanse & Peel Mask 水揚酸去角質面膜 50ML
先黎個小簡介,Babor 係德國美容院專用品牌黎,好多國家既美容院都係有用佢架!Babor 最水出名一定係佢個保濕安瓶,唔使介紹都KEEP 住有客搵我地買.因為香港賣得超貴,係講緊近百蚊一枝啊~~
呢牌用緊Babor呢款水揚酸去角質面膜 !如果唔定期去角質,角質層一厚就會好令皮膚好易出暗瘡,暗粒,暗啞同埋用咩都唔吸收!最常見去化學性角質既成分有果酸AHA,水揚酸等.而去角質方法有2種,一種係物理性去角質,即係我地最常用既面部磨砂,清潔面部死皮.另一種係化學性去角質,呢種係深入皮膚角質層,促進真皮層內的膠原纖維的生長.
-呢款係2合一,因為佢有磨砂粒子,同時佢成分含有化學性角質既成分水揚酸(亦係化學性角質最溫和既一種),所以唔使分開定期又物理又化學性去角質!!
-質地CREAMY,用完絕不會又乾又繃緊
-非常溫和,毫不刺激.我皮膚偏薄亦無任何紅啊痛既反應
-美容院牌子黎講佢算平
-有加入維生素原B5*滲透性保濕劑,可以直接浸潤角質層,達到保濕效果
用法係敷上面1-2分鐘再洗走就OK 架啦!呢個真係簡單但實用到爆~~用過Babor既野都一定知佢質地真係高的,不能同開架相比啊~~

robotstxt: allowed

filter: keep


text:
台北就去得多
台北上面嘅陽明山 我想唔係太多人有行過啦?
作為一年都至少飛四五次台北 捷運都搭到熟哂嘅香港人
呢次決定要挑戰下自己 去行下呢座山
點去我諗唔洗我教啦
香港直航飛台北 班次分分鐘密過你樓下架巴士!
陽明山國家公園裡面嘅七星山主峰,係台北第一高峰,高1120米
大帽山都差唔多成千米高,所以呢個挑戰難度都唔算太高!
而七星山有三個登山口,呢次我選擇左小油坑登山口,大概820米高.
(Source: 明山國家公園官網)
望下個登山口!已經靚到咁.
行山徑沿路都有好清晰嘅指示,所以唔怕蕩失路!
你睇下,其實條行山徑都唔長,好岩一家大細去遠足一日!
呢度可以望番下面入口停車場
沿途都有好多茫草,以後大家知道除左上大東山,嚟台北都可以有好多打卡位啦.
呢度仲要比大東山高,好大機會會出現雲海同霧
加埋D茫草,構圖簡直一流!
順帶一提,呢度有個火山活動區,石上面會有硫磺.台灣係個地殻活動頻繁嘅地區,造就左咁多靚景同溫泉.等陣行完山就可以番酒店浸,正!
行山徑中途仲設有好多觀景台比你影到夠!
差唔多到頂啦!!!
你以為啦,有排你行呀
正當我無哂力嘅時候,我見到野生竹雞,真係好有趣,可以通山跑
如果人都可以好似佢地咁自由自在,無拘無束咁就好啦
行左咁耐,終於到啦!
但當睇到靚景,就乜野辛酸都唔記得哂.
#寫出你遊歷 #hutchgo資助旅費1000蚊


text:
多顆牙缺失點樣種植?
日常生活當中,由於牙周病引起嘅牙齒松動抑或外傷等情況,常可導致多顆牙齒缺失,呢令好多人都非常困擾.目前至好嘅方法就系采用種植牙手術嚟進行改善,雖然種植牙系安置一顆假牙,但系,能夠幫助恢復牙齒嘅咀噍功能,同時仲可以避免其佢牙齒出現唔健康嘅現象.
深圳維港歡樂醫院口腔科多顆牙種植需植入多顆牙植體,用嚟當作支台柱,根據患者嘅實際情況連結到真牙抑或其他牙植體,嚟制作固定假牙.呢種情況下,進行種植牙能夠最大限度咁保護周圍牙齒唔受損害,同時至大限度嘅恢復患者嘅牙齒功能.
右側上頜中切牙,尖牙,前磨牙同第一磨牙缺失,左側上頜中切牙,第一前磨牙,磨牙缺失,右側下頜第一磨牙缺失.缺牙區置入9顆種植體,采用種植體支持嘅固定修復.
多顆牙缺失點樣種植?口腔科嘅專家指出:目前至好嘅方法就系采用種植牙手術嚟進行改善,雖然種植牙系安置一顆假牙,但系,能夠幫助恢復牙齒嘅咀噍功能,同時仲可以避免其佢牙齒出現唔健康嘅現象.
種植牙技術系口腔醫治學療上近年開展嘅新項目.種植牙系以種植材料埋植到牙槽骨內,再喺其上做假牙嘅一種「假牙」修復方法.
對於某D原因唔可以常規鑲牙嘅患者嚟講,呢種方法為佢哋帶嚟恢復牙齒咀噍功能嘅希望.種植牙有嚴格嘅適應症,唔系任何條件都可以做種植牙嘅,必須經過醫生診斷後方可進行,要睇缺牙位置,牙槽骨,身體健康狀況等.人們缺失咗牙齒一直期望義齒能象真牙一樣嘅發揮功能,但固定義齒嘅應用范圍較多地受到客觀條件嘅限制,可摘義齒又因唔得充分恢復咀噍效率,影響發音及有異物感而難以令患者滿意.
種植牙改善牙齒缺失嘅原理:
種植牙嘅適應症:被國際上認為系牙齒缺失嘅首選修復手段,佢可用於各種唔同失牙情況,但如同任何一項醫療技術,佢亦有一定嘅適應范圍,並非每一位牙齒缺失患者都可植入種植體.
一般而言,佢適用於以下情況:
1,戴用傳統活動假牙固位差,無功能黐膜唔得忍受者.
2,對假牙嘅美觀,功能有特殊要求者.
3,缺牙周圍嘅余留牙有問題,唔得做傳統假牙者.
4,牙齒缺失一個,多個牙,全部牙嘅患者.
5,下頜全口嘅牙槽嚴重吸收,戴用傳統全口假牙有困難,功能唔好, 戴唔牢者.
多顆牙種植需植入多顆牙植體,用嚟當作支台柱,根據患者嘅實際情況連結到真牙抑或其他牙植體,嚟制作固定假牙.呢種情況下,進行種植牙能夠至大限度嘅保護周圍牙齒唔受損害,同時至大限度嘅恢復患者嘅牙齒功能.
牙科小Tips:
《深圳種牙後需要注意邊D?》
《深圳鑲牙價錢一般要幾多?》


text:
175
19
7
港鐵香港大學站 B1 出口, 步行約3分鐘 繼續閱讀
電話號碼
54984845
開飯介紹
主打正宗川菜,當中以酸菜魚和麻辣香鍋最受歡迎,其中酸菜魚用上二十個月雲南老埕酸菜,四川酸菜及廣東鹹酸菜炮製,非常惹味. 繼續閱讀
營業時間
今日營業
11:30 - 22:00
星期一至五
11:30 - 15:00
17:00 - 22:00
星期六至日
11:30 - 22:00
公眾假期
11:30 - 22:00
*最後落單時間:22:30
付款方式
座位數目
150
其他資料
網上訂座
Wi-Fi
酒精飲品
自帶酒水 詳細介紹
切餅費 詳細介紹
電話訂座
賞訂座積分
外賣服務 詳細介紹
加一服務費
電視播放
獨家網上訂座
當面支付
有關獎賞計劃
食家推介
相關文章
初時只係比朋友介紹嚟食佢哋嘅麻辣香鍋,試過一次之後好鍾意😂夠辣又夠味,特別係雞軟骨同薯粉!自己之後都有keep住試佢哋唔同菜式,覺得紅糖糍粑都值得嘗試!佢哋分店好多間都有食過,但紅糖糍粑做得最出色一定係銅鑼灣分店,好明顯感覺到紅糖係黏稠好多,其他分店嘅紅糖相對嚟講會稀啲.食完通常會嗌份冰粉,好消濟好解辣.飲品方面,好推薦佢哋嘅桂花冰釀,我都係朋友recommend之後先識得嗌!味道好特別好好飲! 繼續閱讀
TheBigEatSister 等級4 2022-02-18
195 瀏覽
疫情期間, 成日係屋企食飯, 偶爾想轉下口味今日行經十二味, 發現外賣自取有九折, 夜晚一於加餸 酸豆角炒肉末切得好碎, 豆角夠酸, 而且有咬口, 配搭肉末送飯一流 黯然銷魂炒飯份量好大, 夠兩個人食米飯炒得金黃而且粒粒分明, 裏面加入左肉末,青豆碎同紅蘿蔔碎, 係款比較家常嘅菜式 最後點都要加多份紅糖糍粑即見即做嘅糍粑新鮮熱辣辣, 口感煙煙韌韌好似麻糬, 外面裹上黃豆粉, 再倒上液態紅糖, 超好食 繼續閱讀
kklo1212 等級2 2022-02-04
130 瀏覽
今日晏晝難得約咗朋友,就同朋友去遠少少嘅地方食飯,諗住去同區另外一間好出名嘅新疆菜食飯.但係嗰度實在太多人,要等成個鐘先有得食.即刻轉場去第二度,見呢一間平時喺中環好多人,今日好似冇人排隊.我同朋友分別叫咗一個肉碎炒酸豆角同埋擔擔面.食物方面,炒豆角好有風味,食得出原材料唔錯,呢個送飯一流.我朋友係四川生活過一排,佢都認為呢一個餸己有四川嘅風味.另一個我哋叫咗嘅擔擔麵,依個就有啲辣,但嗰隻辣又唔係嗰種好爽既辣.有少少死辣feel.個人認為唔算特別好食.所以推薦如果有人想試吓依間餐廳.我會建議佢食返啲小菜例如炒豆角,炒牛肉.應該會吸引好多.不過依間餐廳出菜有啲慢.人數嗰日唔算好多,但係第一個餸都要等半個鐘頭先上嚟呢一方面可能餐廳要改善一下,諗諗方法加快上菜速度. 繼續閱讀
呢排就冇得堂食就喺西環附近搵吓有咩靚外賣食下,咁就見呢間十二味其實都想食好耐,今日終於有機會試吓佢外賣啦!咁食得川菜就梗係要食辣野啦,咁兩個人就首先嗌咗一個水煮牛肉百幾蚊佢竟然有兩大盤水煮牛肉勁大份兩個人都絕對夠食🤣肉量呢就應該有成500gram以上係絕對唔孤寒👍🏻👍🏻另外就梗係要食麻婆豆腐啦,又香又辣,豆腐勁滑好高質😆拎嚟送飯超一流😋呢度啲餸全部都可以選擇辣度,所以絕對唔怕會太辣👍🏻 繼續閱讀
lausisfoodie 等級3 2021-08-31
736 瀏覽
之前係第二間分店食過一次口痕又想食川菜 所以又嚟食🤗 人見人愛酸菜魚配粉條 少辣魚片大大片而且分量好多☺花椒味就唔係太出唔知點解有陣荀味(?) 🧐但味道都唔錯😄經典香辣鍋 少辣我地簡嘅左配料有雞軟骨 嫩牛肉 鮮魷 萵筍 花菜😆雖然放左好多乾辣椒 但係一D都唔辣好惹味 好啱配飯食🤤 熱情果梳打好大杯😋酸酸甜甜嘅 解辣一流👍 繼續閱讀


text:
暑假又係去日本嘅高峰期,大家有冇計劃「返鄉下」呢? 不過而家兌換日元方法有N咁多種,有時真係唔知道用咩方法好……
其實今時今日要唱錢(斨錢),比起以前已經好方便同多咗好多方法(雖然仍然有好大班人係同朋友唱XD).要其中一個最傳統嘅手法,自然係去銀行換啦.其實部分銀行係有日元現鈔畀你唱,不過手續費就多數就唔甩啦.一般嚟講冇戶口嘅話隨時真係要燒舊幾水先落到樓.不過認真,以方便嚟講其實銀行唱錢真係幾OK,四圍都有,不過要預約都係個問題……
如果唔方便去銀行,都可以直接去ATM撳外幣,有部分銀行嘅部分ATM係可以直接撳到日元嘅.不過留意係「部分嘅部分」啊! 而且通常匯率都係比較貴……
其實而家好多時你手上嘅提款卡,係可以直接喺日本嘅ATM撳錢.只要事前喺香港過e-banking,電話理財或親自去銀行啟動咗「境外提款」,就可以於日本直接提取日元.不過有兩點要留意返:第一,請留意你張卡係屬於邊個自動櫃員機網絡,通常都係離不開Visa嘅E PLUS,MasterCard旗下嘅Cirrus或者銀聯其中一種,記得對返部機個網絡.例如E-PLUS對郵局機,銀聯就「7仔」等等.仲有記得留意每次撳錢都要俾20港元左右嘅手續費.
另外一個比較熱門嘅方法,就係去幫襯找換店,一般找換店匯率多數都係完勝銀行,而且絕大部分都係唔收手續費.不過一來絕大部分找換店都係得一間舖,你要唱就幾遠都要去返嗰間舖,而且好多時找換店收得比較早.假設小編六半或七點收工,隨時真係連幫手收舖嘅機會都冇.
不過如果驚撞中日元心水價位而又冇時間去換錢嘅話,不妨可以用下LikeJapan嘅「預訂日元」服務(傳送門)啊.
圖片為5月22日正午數據
網站同六間唔同區嘅找換店有合作計劃,預約時可以揀最方便自己嘅地方,而匯率係以預約一刻計算,所以唔使驚會「miss」咗心水匯率!


text:
(體路專欄)近年網上資訊發達,大家都好容易喺一啲網站度搵到一關於健身,運動嘅資訊.
相信大家都成日聽到「核心肌群」呢個字眼,究竟「核心肌群」係咩?有咩用呢?
「核心肌群」由好多大大小小前前後後嘅肌肉所組成,有啲你都可能唔係咁認識,不過簡單啲嚟講係腹,背,臀嘅肌群,「核心肌群」係我地「個人穩定性」呢個department度做嘢.
舉個例子:「個人穩定性弱」嘅人,企係巴士度,當巴士煞車嘅時候佢係較易比「個人穩定性強」嘅人pk嘅.
跟住你就會話:「車~~練返啲平衡力咪得囉!!」
你估健身店咩,比個Bosu你企上去就話訓練平衡力你,你有無諗過你真係平衡唔到?平衡唔到即係企企吓都pk喎,你會?長者因為肌力衰退成日企唔穩先要練平衡力嘅呢~~
後生細仔無端端做咩平衡力唔好會企唔穩呀?
係咪因為有其他外來嘅衝力呢??
係嘅話即係你唔係平衡力唔好,而係「個人穩定性」唔好啦,「個人穩定性」唔好即係要練核心肌群啦!
訓練「核心肌群」除咗可以增加個人穩定性外仲可以增加膝關節嘅穩定度同下半身力量等 ,以前我有個post講過腹部係我地人體嘅engine,識得控制的話可以令力量發揮得更大,上過我泰拳堂嘅朋友就知道,我係訓練中我不停要求同學們轉腰,轉腳同做一啲集中係腹背嘅exercises,只要多加訓練,懂得控制的話,踢腳時會比用死力更輕鬆容易發出更大嘅力量.
要訓練「個人穩定性」唔係一件好難嘅事,除咗上圖嘅exercises之外仲有crunch,reverse crunch,plank,side plank….要再難啲嘅咪用fitball或TRX嚟做囉.
「核心肌群」越強嘅人,無咁易有腰背痛,另外活動能力係轉身,軀幹屈伸,彈跳同個人穩定性方面都會較強,較快,較大力等.
核心肌肉重要性之泰拳15 腳示範
以上面嘅video為例,留意吓個學員雖然係女仔,但係佢踢出嚟嘅腳係放鬆用腰力踢出嚟而唔係用死力踢出嚟嘅,打過泰拳嘅朋友應該知道如果吓吓用死力打/踢的話,個沙包係唔會咁響嘅,同埋如果你用死力嘅話你嘅耐力當然無咁好啦,所以你話核心肌肉鍛煉係咪好重要呢!
**想知更多體適能資訊可到我的Facebook Page “高級私人教練 Jerry Liu” ,多謝支持!!


text:
13 JULY 2015(MON)
好多人都會覺得八月生日嘅小朋友總係好似唔多著數,因為八月時放緊暑假,要提早係放假前開生日會.
雖然早左成個月,不過計我話有得做小主角就已經係好開心事,最緊要係有得玩呀嘛~
當小小豬學期初睇見學曆表顯示七月份會同埋八月小朋友一齊開生日會時,佢就會每一個月開完生日會放學時同我講佢會七月開生日會,期待左都差唔多一年,到左今次成為主角之一,佢又點會唔興奮呀!
係尋晚仲好乖乖咁主動幫手包小禮物送俾同學仔呀~
其實開頭我都冇打算送小禮物,不過前幾日小小豬問我有冇準備禮物,又話同學仔收到禮物會好開心,總之就係一輪甜言蜜語,最後我都為佢準備一份小小心意,等佢同佢啲同學仔都開心下啦!
今日除左係生日會之外,仲係小朋友嘅園會,各級嘅小朋友都會表演一番.為左隆重其事,一向愛豬如命嘅老公又點會放過睇個仔呀,所以就請左一日假去睇小小豬表演!
為左霸靚位,我地真係坐左係禮堂都兩個鐘等小小豬嘅出場~
終於都佢地表演啦,開頭一見小小豬行去前面,仲以為有好位置~
點知唔夠半分鐘,老師就捉走左小小豬,原來細細粒嘅小小豬俾安排企係後排,真係少啲眼力都睇佢唔到呀~
唉....超級極度失望,因為整個表演只有一首兒歌時間(一分半鐘都冇),再加上小小豬全程企係最後排,真係完全搵唔到佢,到睇到少少時就已經跳完,真係........無言!
不過完成表演之後,生日月份小朋友家長可以入去同小朋友一齊影相唱生日歌都可以滿足返我心靈上嘅失落~
戴左生日帽嘅小小豬明顯係與平日唔同,好似會心微笑咁哦~
到同學仔向生日小朋友祝福時,佢真係好興奮,唔洗引佢都笑得好燦爛呀~
唱完生日歌,我見小小豬企定定老師前面,我仲以為佢心急想食蛋糕,但原來係生日小朋友要幫手送蛋糕俾同組小朋友呀~
哈哈哈...完成任務就可以食啦~
依個時候我地家長都要離開課室了,雖然今日嘅表演真係令我何其失望,不過見到小小豬開生日會時咁開心又如此合作,所以都算啦....只要小小豬開心,我就滿足啦!


text:
講返做 treatment 嘅過程先,一開始治療師會好溫柔幫我卸妝同洗臉,然後好細心講解療程的步驟,之後會做一個深層清潔,係臉上麵吸下吸下,將啲汙糟野吸曬出來!哇!真係嚇一跳,支水變左灰色!!因工作關係要成日化妝,令到皮膚收埋好多好多汙垢,做完呢個程序已經即時見到皮膚白咗,好厲害!!之後,治療師會幫我導入三枝精華,令到我偏乾嘅皮膚即時變得有光澤,係導入的時候,肌膚會有少少「吉吉地」的感覺,因為皮膚底層過份乾燥,但治療師話係正常的,所以唔駛擔心!
Treatment 前膚色比較暗啞
做完 treatment 之後會見到膚色明顯變得均勻咗,而且臉上麵嘅乾紋都明顯淡咗,好開心!!
其實今次上來 reenex 試做 treatment 都係抱住試下冇壞的心態,我由細到大都好貪靚,會到唔同地方做 facial,但好多都隻得即時效果!本以為 reenex 都係應該差唔多,但 reenex 嘅 DEP 就好唔同,除了做完見到皮膚白咗,乾淨咗之外,最 surprise 是見到臉上同眼角的紋明顯淡咗,塊麵仲好保濕好有彈性,而且唔會 keep 得一兩日!最啱宜家咁乾燥嘅天氣做!試完 DEP 之後都有興趣試埋 reenex 嘅其他 treatement.
(編按:想知更多 DEP 導入療程的 power,立即致電熱線查詢:3511 7511.)


text:
(運動祥)跑步迷注意!專業跑鞋ASICS DynaFlyte隆重登場
吸睛度高!ASICS專業鞋款夠集中
上層有好多款ASICS嘅跑鞋,佢哋嘅穩定性同舒適度強就一向都知,而且款式選擇多,提供多功能嘅保護.今次推出嘅呢對DynaFlyte配色超靚,設計有型,相當吸睛,而且夠晒輕身,着住嚟跑嘅感覺真係好舒服!DynaFlyte係屬於Cushioning 高緩衝性系列鞋款,無論正常腳掌或高足穹都適合穿著.
能夠保持緩震性能嘅同時,又要減輕鞋身重量,絕對係跑鞋設計嘅一大挑戰.呢對新出嘅DynaFlyte全腳掌都用咗ASICS研發多年嘅新中底物料FlyteFoam,而FlyteFoam更成為ASICS史上最極致輕質嘅中底,令DynaFlyte嘅緩震性能更進一步.
Cushioning 高緩衝性系列鞋款仲有呢對fuzeX,真係好靚仔!唔單止顏色襯得靚,而且鞋履裡面加入8mm嘅後跟,配以機能性網布包裹鞋面,為跑手提供足夠支撐力並有效承托全身力量.
扁平足之選
如果你有扁平足嘅話,應該著有支撐足穹功能嘅鞋款,減輕足部嘅壓力及提供承托,可以選擇以下Structured Cushioning高支撐系列鞋款:
GEL-KAYANO 22 LITE-SHOW採用了ASICS最新嘅FluidFit鞋面技術,以全方位嘅彈性網面順應腳型,為跑者帶來好似「手套」咁嘅貼服感受.FluidRide雙中底構造亦提供咗絕佳嘅舒適度,支援性和穩定性.而 GT-1000 5外露於後踭及內置於前掌嘅緩震 GEL物料,則有助跑手減少每一步所承受嘅壓力.DUOMAX承托物料正正係扁平足人士所需,佢加強咗鞋床對足穹嘅支撐,減低長跑造成嘅疲勞.而且價錢相宜,CP值極高!
識得揀,梗係揀透氣排汗嘅運動服飾~
唔好唔記得重有運動服飾,一樣咁重要!點解?我之前跑步時有機會見到香港業餘田俓總會認可教練仇季新(Sunny),傾開計時,Sunny話,跑步服飾最重要係通爽舒適,特別係香港天氣潮濕悶熱,佢最鍾意著背心短褲,而且布料都係「快乾料」,有專業嘅吸汗,排汗功能.只要兩者並存,先唔會只吸汗,唔散汗,令衣物好似毛巾咁搭喺身上,經風一吹,容易病.襪都一樣,可以揀透氣薄襪,以免出汗後好似腳踏濕毛巾咁,同時加重雙腳重量.
呢件跑衫嘅特色,在於背部同液下都有透氣位,膞頭重有反光位,夜晚跑步都安全啲~
呢條褲真係集多功能於一身,首先有開叉位令你活動自如,pat pat位重有拉鍊位,可以俾你放下八達通,跑到咁上下去買支嘢飲都勁方便,而且背後重以網布設計,超級透氣,夠晒爽!
唔好睇少呢對襪,佢有濕度調整機能,通爽舒適,加上腳趾,腳踭嘅厚底設計,緩震力更強.
大家買齊裝備,係時候要同三五知己跑番轉,超越個人成績!
運動家黃埔分店地址:九龍紅磡黃埔花園第二期時尚坊地下G18A號鋪
查詢電話:2362 3863


text:
中秋外賣 – 慶中秋美食到會套餐推薦
今年中秋節係9月21號,相信大家都會準備慶祝中秋節,喺飲食安排上,中秋外賣大行其道,由正餐到月餅再到柚子,中秋都提供外送服務,原因係以前大家賀中秋會選擇燒嘢食,邊賞月邊食,所以燒烤場必定爆滿,除左人煙稠密,坐得唔舒服外,天氣不穩又難以預測,黑麻麻有時燒熟未都唔知,唔係太啱攜老帶幼,好多家庭慶祝中秋節已移師到室內地方,Party Room,會所,當然最多嘅梗係響屋企啦,中秋慶團圓,有咩地方氣氛會好過響屋企慢慢食唔會限時限刻?隨住室內慶祝中秋飯嘅人愈多,中秋外賣嘅需求就愈熾熱,Kama Delivery今年中秋佳節一如既往,2021中秋外賣美食到會套餐已經火速熱賣中,大時大節記得早啲訂購啊!
(已完結)
5人到會份量(份量可按人數向上調整)
湯品及前菜小食
龍蝦海鮮湯(5人份量/袋裝)
鮮果大蝦沙律(5杯)
蟹籽蒸蛋(5隻)
花雕慢煮浸鮑魚(5隻)
芝士蘑菇釀雞翼(5件)
一口煙肉荔枝卷(5件)
+
主菜(4選1)
焗德國豬手(1隻/已切件)
秘制去骨海南雞(半隻)
(+$100)西班牙烤乳豬(1份已切件/約10件)
(+$100)香烤T骨牛扒配秘制Tiger醬(1件450g)
+
飯/意粉(4選1)
明太子忌廉意大利粉(3磅)
日式松露蟹肉炒飯(3磅)
(素食)黑松露野菌忌廉闊條麵(3磅)
香蒜新餐肉粟米蛋炒飯(3磅)
Kama Delivery 中秋外賣套餐,食材吸引,份量為5人份量,如果你嘅中秋聚會超過5個人,我地好樂意為你調整份量,我地提供嘅送貨服務無地區限制,你可以選擇免運費嘅地面交收服務,司機會到達前10分鐘左右打電話俾你,請你去你哋商議嘅地方攞你嘅中秋到會套餐,你亦可以選擇由司機親自約你嘅中秋外賣送上門,不過需要加收運費,無論對於中秋外送套餐嘅任何疑問,都歡迎隨時聯絡我哋查詢.
中秋最出名三樣野—嫦娥,月餅,玩蠟燭,到底係咩典故呢?同農曆新年,端午節,元宵節等節日一樣,中秋節都係有佢嘅起源故事同傳說.雖然好多故事都已經眾說紛紜,但我地大大話話都經歷咁咁多個中秋節,咩典故都唔清唔楚,又係講唔通.
嫦娥的故事
嫦娥奔月嘅故事有好多版本,嫦娥嘅背景,就唔詳盡講啦,相傳係靚女,係后羿老婆,當年因為吞左西王母賜嘅長生不老之藥後,成仙昇天,開始雙腳離地向上漂,因為唔想同丈夫分隔太遠,所以揀左同地球最近嘅星體,佢亦同時慶幸同地球最近嘅唔係太陽,后羿返到屋企知道老婆升左仙,果個年代未有中秋外賣咁冇計,唯有將嫦娥最鍾意食嘅糕點同食物放哂出嚟,祝福妻子.
嫦娥點解會吞左西王母賜俾佢老公果粒藥呢?版本有3個.有傳佢為左唔想落喺壞人手中,自己吞左;有傳佢謀左好耐,背夫偷食;亦有傳佢誤服.亦有第4個版本,佢老公專登俾粒藥佢老婆保管,等佢老婆升天換老婆,昇天後嘅動作亦唔係祝福嫦娥,只係慶祝活動,如果唔係,人地兩公婆相距幾廿萬公里,有咩好慶祝?但故事真相係點,請自行判斷.
月餅的由來
好多人似為嫦娥升天前鍾意食月餅,但其實月餅同嫦娥一啲關係都冇,月餅本身叫胡餅,月餅係楊貴妃同唐太宗邊賞月邊食果時改嘅名,及後月餅呢個名輾轉流傳民間,就有咗賞月食月餅呢個傳統,而農曆八月十五日中秋節正係賞月良機,所以先會有中秋食月餅呢個活動.時至今日,月餅嘅款式已經百花齊放,傳統嘅月餅已經滿足唔到現代人嘅胃口,所以各大商家都推陳出新,炮製出花款多多嘅新穎月餅.
燈籠與蠟燭


text: 你哋好嗎?我係Steve Kaufmann.我係The Languist Institute同LingQ嘅創造人(*創辦人).我識講十種語言.同埋呢,關於點樣學語言我寫咗一本書.咁就有人問我呢,點樣學語言.咁我以為(認為)呢,我哋最好係呢睇吓BB仔係點樣學語言.BB仔呢佢學自己嘅語言嘅時候呢,佢就唔會學習文法呢啲嘢嘅.佢淨係聽,聽好多次.佢聽到嘅內容係比較有限,不過佢聽好多次,咁佢可以學習好多次,同埋(___).咁呢佢慢慢就開始講嘢喇.咁大人呢佢可以學得比BB仔快得多.點解呢?因為大人佢已經喺自己嘅語言識好多字.同埋呢大人,佢識睇書,睇字.仲有呢,大人可以利用LinQ,我哋嘅語言學習嘅系統.咁如果你嚟LingQ呢,你可以選擇好多有興趣嘅內容.如果你係啱啱開始學呢個語言嘅話呢,你可以選擇比較簡單,短啲嘅內容,聽好多次好多次.然後睇嘅時候呢,你想學習啲字呢,你可以__喺我哋個系統,咁有好多方法可以幫助你學呢啲字.如果你係講得比較好啲呢,你就唔洗咁多次聽一樣嘅內容,仲有呢有好多好有興趣嘅內容你可以選擇.所以呢我歡迎你嚟LinQ,如果你咁樣喺我哋LinQ學嘅話呢,咁你就上嚟同我哋嘅tutor講嘢,你又可以同我哋嘅tutor講嘢,又可以寫文章呢,tutor會幫你改.咁你咁樣呢你就喺LinQ會慢慢能夠學習講得好流利.咁我希望你嚟LinQ,我喺呢度等你哋.好!再見.


text:
今日見客經過上環,我以前喺度做過summer job,青蔥歲月總係令人懷緬,所以就順便行下,當年做嘢嘅飲品店已經執咗好耐,印象最深刻係一個叫阿旺嘅男同事,呢條友簡直係經典,只要見到嚟買嘢嘅顧客稍為靚女就會上晒身.
有次做緊嘢,忽然聽到出面有條女喺度嘈,佢話明明叫凍嘅珍珠奶茶,點解會變咗熱飲,當時我以為自己睇錯單沖錯嘢,再睇清楚多一次,冇吖,啱喎,係熱紅棗茶喎!唔通條女思覺失調?
負責收錢打單嘅阿旺對住個女顧客講:「女仔飲凍嘢冇益呀!」
哦,你哋識㗎?
女顧客:「我嗌珍珠奶茶呀,凍珍珠奶茶呀.」
阿旺:「乖啦!凍嘢對身體唔好呀,關心你咋!」
女顧客:「你都黐線,一係你退錢,一係你換返杯珍珠奶茶畀我.」
嘩!原來你哋唔識㗎!
當時我嗱嗱聲同個女顧客道歉,即刻沖返杯珍奶畀佢,有另一位同事靜靜雞同我講,原來阿旺唔係第一次,只要見到嚟買嘢飲嘅女仔係靚靚地,又係一個人,冇男仔或者朋友喺身邊,阿旺就會暖男上身,不斷撩對方傾計,又或者好似人哋明明叫凍飲,佢自己揸主意同人轉熱飲,已經唔係第一次.
我:「佢係咪睇得啲韓劇太多?」
同事:「點知佢,只要人哋有幾分姿色,身邊又冇人,佢對眼就會發晒光,上次有個女仔直情畀阿旺嚇親,連杯嘢都唔要就走咗.」
除咗扮暖男情聖之外,阿旺仲好鍾意懶鳩叻估啲客飲乜,有個喺附近做嘢嘅OL,嗌咗一兩次珍奶咋嘛,阿旺每次見到佢嚟幫襯,就滾水淥腳咁走去整杯珍奶出嚟,已經試過幾次個女仔接到杯嘢之後一頭霧水,細細聲講咗句:「今日想飲花茶呀…」,但OL又多一事不如少一事,最後都係好失望咁拎住杯珍奶走人.
對住單身靚女就暖男上身,對住唔靚嘅女士同埋其他男士嗰陣,阿旺嘅態度就會好傲慢同惡劣,有段時間舖頭做緊優惠,無論買邊款飲品都好,只要加 $1 就送多杯一模一樣,雖然好抵,但都唔係個個想要呢個offer.
我記得有位著住西裝嘅男士,拎住個公事包同埋一疊文件,行埋嚟買嘢飲嘅時候就放棄咗呢個優惠.
阿旺:「加 $1 就送多杯喎,咁你都唔要?」
西裝男:「我飲唔晒,又冇手拎,一陣仲要上人公司開會.」
不得不提西裝男係非常有禮貌,其實take唔take呢個offer係顧客嘅權利,理論上唔使同你解釋添!
阿旺忽然擰轉頭向我哋講:「一蚊都唔捨得加,冇錢定係傻仔呀?」
佢嘅聲浪連我哋沖緊嘢都聽到,試問喺正收銀機前面嘅客又點會聽唔到吖,人哋根本唔係要慳嗰 $1 ,純粹係飲唔晒無謂浪費啫,點解要當眾羞辱人唔捨得加錢同埋傻仔呀?先唔講咩待客之道,作為一個人嘅基本禮貌你都冇喎!
跟住西裝男就著咗火,同阿旺喺度鬥鬧,事隔多年已經唔記得兩個人鬧乜喇,只係記得阿旺仲係好臭寸,類似講咗句:「咁係吖嘛, $1 都唔加.」
最後點收科?老闆咁啱返嚟,其實佢每日呢個鐘數都會落一落嚟舖頭,見到職員同客對罵,梗係即刻衝埋去排解糾紛,仲要唔收個客錢,不過西裝男冇接受呢個恩惠,轉身就走咗,其實個客真係算斯文,換轉係我一定打柒阿旺.
我嗰陣係暑期工,唔敢講啲乜,不過另一位同事就向老闆反映阿旺平時啲古怪嘢同埋態度,勢估唔到……
老闆:「忍耐下啦,我細佬係咁㗎,其實佢份人冇乜嘢.」
當時我同同事都呆咗,我係summer job就話啫,原來另一位同事都係嗰個moment先知阿旺係老闆親細佬,咁件事就合理好多喇,終於明白點解咁樣嘅職員都留得低,明晒!
後來我quit咗呢份工冇幾耐,已經得悉間飲品舖執咗,其實佢哋開咗前後都唔夠一年,究竟係賠錢同業主解約定係和平分手就唔知喇,但由於我有同其中一位同事keep contact,所以得知我哋間飲品舖喺網上劣評如潮,主要係講員工態度好差,同一條街幾間同類型舖頭都做得住,係我哋做唔住,所以有時一間公司用錯人,影響真係會好大㗎!


text:
8 DECEMBER 2013(SUN)好榮幸得到迪士尼嘅邀請,出席今次依個咁節目嘅活動.可以近距離欣賞由美國帶來香港嘅十樣珍貴收藏品,同埋能率先欣賞到一月上演嘅電影《大夢想家》,所以真係超級興奮~
係活動未開始之前,大會先為我地播放一條短片,好攪笑嘅MICKEY呀~
今日活動主要係由來自華特迪士尼檔案館嘅檔案員Justin Arthur先生為我地做分享~
先為我地介紹華特迪士尼先生,有好多珍貴嘅照片呀~
MICKEY嘅前身其實係是一隻兔仔名叫OSWALD,即憬第一個由迪士尼先生創造的卡通人物,其後慢慢演變就成為我地大家都好鐘意嘅MICKEY啦~
其實今日都分享左好多唔同種類嘅珍藏品同埋事件,不過真係唔可以係度一一介紹,等我介紹幾件非常重要嘅珍藏品,有啲仲係第一次係嚟香港呀!
1934年出產嘅MICKEY鬧鐘~
之後就一系列《雪姑七友》喺1938年於上海上映嘅印刷品,有自製布偶公仔嘅紙樣,場刊,報章廣告~
席間仲播左一條《雪姑七友》嘅手繪片段~
1955年嘅收藏品內有華特迪士尼先生親筆簽名嘅《小姐與流氓》故事書~
Justin就為我地簡單介紹華特迪士尼先生如何創立樂園,同埋佢建立樂園嘅理念~
1955年位於加洲嘅美國迪士尼樂園開幕,當年迪士尼樂園嘅第一張門票嘅複製本~
1963年香港出版嘅101斑點狗漫畫,依本漫畫係第一次回到香港作展覽呀~
之後Justin亦為我地介紹左幾套電影嘅道具,原來佢地拍攝電影時都係好認真,每一件道具都做得好細緻呀!
《怪誕城之夜》嘅南瓜~
《愛麗斯夢遊仙境》中其中一名小女孩所戴嘅帽~
《創戰記》使用嘅雙截棍道具~
《魔境仙縱》寶庫中使用嘅金幣道具~
今日我地另一個主題就係《大夢想家》,所以Justin都為我地準備左好多關於電影嘅歷史資料,有角色設計草圖,拍攝情況等,等我地可以對電影背後了解更深呀~
原來依家迪士尼發展都越嚟越大,已經有唔同種型嘅品牌,目的都係為我地提供一個優質嘅娛樂活動呀~
Justin介紹完畢,先休息一陣,等我地可以有時間近距離睇吓啲珍藏品,同埋同Justin影相留念啦~
之後我地就開始欣賞《大夢想家》~
係度就暫時唔方便透露劇情,絕對係感動之作,我睇嘅時左幾次.電影會係2014年1月上映,大家真係要密切留意,有機會一定要入場親身感受呀!


text:
「痴咗」
近排好忙,忙到越嚟越少時間睇新聞(主要新聞來源其實係 Facebook).不過睇到幾篇新聞真係覺得係唔係我唔正常,定係有啲人精神錯亂,痴咗線?有建制派嘅議員竟然提出建議係東鐵線設立水貨客專用車廂?人哋澳洲同英國政府出手幫人買樓,香港政府就話買唔起就唔好買?科技局仲未開就請咗人,仲勁到無啦啦邊咗顧問?不過今日想講水貨同買樓先!
「水貨」
講真啲建制派真係勁!勁到可以搵顧問去做調查研究北區鐵路嘅服務.佢哋係十二月係港鐵上水同粉嶺站訪問咗過千名乘客!當中百分之九十七嘅受訪者係北區居民.絕大部分受訪者認為東鐵線非常擠迫,而受訪者的怨言都同水貨客有關!間顧問公司建議港鐵,係東鐵線列車兩端設立「特定行李車廂」,同安排特定上落位置配合,變相成為水貨客嘅走私專用車廂.佢哋真係痴咗線!
「買樓」
好多香港人以買樓為終身目標,但係偏偏個政府就唔想啲無錢人買樓!人哋英國政府就推出新置業計劃,俾四十歲以下嘅首置人士提供八折買樓優惠!而澳洲就或者推限制外國人買樓的「雙辣招」,不但要求買家支付最少三萬蚊港元手續費,違規買樓嘅罰款更可以高達樓價嘅四分一.香港個政府做咗啲乜?就係有錢嘅人可以買樓,而你無錢負擔唔起咪唔好買囉,你都買唔起!


text:
[個人傳記] 年少荒唐回憶錄: 44. 老土的選擇題
激情過後,我同Katrina整理好衫褲,就離開母校啦,玩左成晚通頂又體力活動完,爬返出去之後都有少少餓,我問Katrina
「我送你返屋企先?定係你想一齊食個早餐呀?」
「喂呀,你點知我肚餓架!」
……其實我仲知道你會眨眼同呼吸既,Katrina中邪果種程度完全唔係甜蜜既感覺,反而係有啲可怕,講乜佢都可以拉到去話我地好合拍咁.不過咁,最少係性愛呢一方面,我係真心覺得同佢幾夾,我小S佢小M,仲要大家都有返咁上下需要.
我冇懶有氣氛咁同佢去食個西式早餐,我反而揀左去飲早茶.冇特別原因,只係因為畢業出黎做野之後,放假都瞓到晏一晏,好少再會去飲早茶,難得啱啱返小學「緬懷」左一番,不如就順便飲埋個茶姐.而Katrina亦當然話佢都鍾意喝茶,好夾好夾啦……我其實已經聽到免疫,冇乜感覺.
飲茶有個地方好就係節奏慢,我同Katrina可以有時間deep talk一番,由於連肉體都交流過,我地既對話內容亦都好深入.比如Katrina會好好奇我過往係一個點既人,係咪成日出去食女,鍾意咩身材,咩體位,有咩性癖好之類.而佢都會分享返佢同未婚夫之間既性生活.Katrina話佢地一個星期平均都會見兩三日,但做愛就一個月可能都係一兩次左右,啱啱開始果陣梗係男方成日想要啦,到後來就開始冇乜性慾,要Katrina主動去挑起佢慾火,再慢慢地Katrina都唔想做主動,有就有冇就算咁樣.
我亦都嘗試代入個男仔去分析俾Katrina聽,兩個人一齊咁多年,火花少左新鮮感冇左,屌閪都好似變左例行公事其實係正常,試諗下,你知我長短,我知你深淺,身體結構到反應我都已經摸到熟哂,仲邊度會有新既刺激可言.如果唔怕既話其實可以試下情趣用品丫,有啲花臣,扑都扑得有feel啲嘛.利申,冇幫任何性商店代言.
而Katrina其實都唔介意,仲幾鍾意,只係佢唔知未婚夫點諗,有時佢暗示過不如去行下性商店,男方都係好呀好呀之後就冇左件事,有啲野,迫就冇意思啦.同埋最大問題係,男方來來去去都係果一招半式,而且大小同時間都唔太滿意,為左未婚夫既面子,佢又唔係好好意思開口,更加唔好話一齊諗辦法或者調理.所以佢話啱先同我做果一次既快感,再對上一次都真係已經數唔到幾耐了.雖然唔知佢講真定假,但你話冇滿足感都呃人既.
飲完茶之後終於真係送左佢返屋企,而Katrina都keep住同我texting,瞓之前會搵我,瞓醒又會話我知咁,對話又會有啲啲曖昧,又會傾下露骨野咁,有時都會諗如果佢未婚夫偷睇佢電話應該都幾大獲.我自己都幾喜歡呢種曖昧關係,大家又冇一個身份,冇咩責任可言,但又連身體都進入過,最熟悉的陌生人咁.我地會keep住一星期約一晚收工食飯咁,好多時都係上邊個口食完就到下邊個口.有一晚,我地食完飯但佢生理期,我地就係海傍散左下步再搭車返屋企,正當我想舉手截的士之際,Katrina拉住我話唔好成日搭的士啦,又唔趕時間,慳啲錢我地搭巴士啦,係巴士上面佢捱住我係度傾計,我忽然覺得原來佢都幾GFable,除左各取所需之外,佢都會為我著想.
慢慢地,我地每次見面都越黎越少講到自己另一半,平時係街都會拖手攬攬錫錫,做盡情侶會做既事,彷彿我地先至係一對情侶咁.我諗係果一刻,我地心入面都係有一個老土到震既問題,「到底應該揀一個自己鍾意多啲既人好,定係鍾意自己多啲既人好?」.係Katrina既角度,佢同未婚夫所有野都好stable,我既出現令佢覺得自己仲有吸引力,唔係已經成為一個師奶,而我俾佢既感覺係所有野都好夾,有浪漫同刺激感,不過要放棄穩定既生活真係唔容易,好需要勇氣.
而我亦都樂於有多一個人對我好,我同女朋友相處,你話受氣咩,其實又還好,多少有啲港女脾氣咁啦,但Katrina對我果種千依百順試問邊個唔鍾意,一句主人埋黎我心都融化啦.算唔算沉船?其實我自己唔太覺得係,因為我覺得如果呢個唔係Katrina而係第二個,我都一樣會貪戀呢種情感.而且我係貪心姐,你問我有冇諗過放棄當時既女朋友,99%時間都冇.咁下一個問題就係,再咁樣玩火會唔會玩到上身燒到自己?
有一次,我地去食西班牙菜,席間都小酌左兩杯,Katrina有意無意間都有探聽我同女朋友之間既問題,嘗試去同我女朋友做比較,我唔否認係Katrina身上得到更同既愛,不過我冇講得好明白,兩個原因啦,第一,我唔想佢有任何僭越宜家呢種關係既想法,怕上身.第二,我唔想佢憑借自己既優點就鬆毛鬆翼,會慢慢變得冇咁下把.你可以話我自私,但我相信人從來就係咁自私既生物,除非你遇到一個你可以為佢放棄自己既人 (E.G.我老婆).
同時間我亦都會好似感情顧問咁同佢剖析佢同未婚夫之間既關係,當年既Katrina好似先二十中,講結婚我覺得真係早左少少,特別係我覺得人係投身社會之後會有幾大既變化,思維模式,價值觀,自身需求各方面都係,你連呢個世界都未見識到,點樣可以說服自己定下心來呢.但呢啲說話,當然都係暗示為主啦,我講得太明白,同水佢分手加引火自焚無異,但字裡行間都已經見到Katrina已經一頭「中」左埋黎,隨時都會飛左個未婚夫咁.
「言呀,你覺得呢,做人係唔係應該順住自己個心去做呀?」
「如果早幾年既我,我會答你係,不過人大左就明白人生好多時就係取捨兩個字,要取,就要捨,近年成日講既平行時空,我覺得就係每一個唔同選擇下既發展,冇話邊個啱同唔啱,承受到結果就得,不過就算承受唔到我諗都要硬食」
「講到咁灰?或者選擇左一個更美好既時空呢」
「我個人鍾意先做最壞打算姐,計算過結果,先衡量到重要性,先會珍惜,因為有啲野會係你好唔想失去」
「唔知係咪男女大不同呢,我個人就簡單啲,順心而行,搏一搏,單身變摩托嘛」
「兩個轆好危險喎,分分鐘車毀人亡架」
「女人都係任性架啦!」
真係任性過阿May……係同佢傾計既期間,我都會反思自己既心理狀況,我唔知係因為我對Katrina冇乜愛丫,又或者我好愛我女朋友,定係我成熟左,同當年沉小M藍藍船唔同,我可以好通透咁跳出黎睇哂成個full picture,好了解我需要啲咩同我既底線係咩,對好多說話都可以免疫咁.當然,當Katrina有時主人前主人後,咁就梗係心思思啦,但當佢暗示考慮悔婚而同我一齊,我果一刻係驚而唔係興奮,換轉係以前,我諗我會為左我自己既吸引力滿足同自豪.


text:
因為EX 我成為左一個禿頭嘅毒撚 然後遇到一隻猫: 16. 轉變
梳洗完再食埋個杯麵後,我立刻去左搵Grace諗住負荊請罪.去到佢屋企樓下,好彩佢仲肯落黎見我.
「Grace…對唔住呀…」一見到Grace,我就好似個做錯事嘅細路仔咁企左係原地不斷講對唔住.
「知自己琴日幾過份喇咩?」Grace好似真係好嬲咁講.
「我…對唔住呀… 我都唔知點解自己會咁…」除左對唔住我唔知自己仲可以講d咩.
「咁你衣家諗住點?」見我咁Grace又問.
「我…一定會負責任,以後會更加好咁對你!」錯已經發生左我改變唔到,唯一可以做嘅就係盡量彌補對方,所以我好真誠咁講.
「想負責任就應承我,快d振作,你爸爸都唔想見到你為佢而傷心.我明係好難,但你一定要努力,我都會一直陪住你.當然,你對我都唔准始亂終棄呀!」Grace終於由嬲嬲樣變左做笑得好甜嘅樣.
「多謝你呀Grace… 放心,我一定會振作,亦永遠唔會唔要你,衣世我都會好好對你架!」知道得到對方原諒,我緊緊咁攬住左Grace講.
係,果刻我同自己講以後都要好好對Grace,點都唔會離開佢,只係我無諗過我唔離開佢唔代表佢唔會離開我…
自從果晚後,我同Grace嘅關係可以話係一日千里,親密左好多.而不得不提,發生左關係後佢對我嘅態度亦完全唔同晒,變得對我極度依戀好鍾意痴住我.難怪有人話當女仔失身於你,佢個心同樣都會跟住比埋你.我地嘅關係確實因為大家有左最親密嘅接觸而昇華左去另一個層次.而我地有左第一次後,佢都無抗拒再有第二三四次,間中都會肯同我攪野滿足我嘅需要,所以我地真係過左好開心好甜蜜嘅一段時間.
之後其實我都有問返Grace點解果晚會比我,佢話佢本身真係完全無諗過,但果刻佢唔知除左自己仲可以點幫到我,因為果刻佢感受到我真係好需要佢,佢唔忍心拒絕… 當然佢話最主要係因為之前兩年我都可以一直忍到無做任何過界嘅野,連拖手都無,所以佢可以好信任我對佢係真心絕對唔係玩下玩下,亦唔可貪圖佢嘅外表只係想攪佢,佢可以好放心咁將自己嘅第一次交比我…
我係上面睇住Grace過往對我嘅點點滴滴,真係百般滋味在心頭.果刻嘅我地,大家對大家嘅感情都係百分之百真心,點解最後會變成咁? 睇返晒咁多回憶片段後,我係咪真係可以繼續嬲得佢落?
「好喇,前事回憶都差唔多喇,我地係時候去到衣個平行時空嘅轉捩點.」貓仙人襯住間場時間突然講.
「轉捩點?」我唔明白.
「嗯… 有d野,可能你自己都唔記得喇…」貓仙人一副高深測嘅樣子.
我同Grace自從果晚之後嘅關係都一直好好好甜密,不過避免故事過份冗長,我就唔係度點描述,總知就好好,製造左好多甜密嘅回憶.然後時光飛逝好快又過左兩年,轉眼間我地都成為左大學生,不過就係唔同大學.Grace聽取左父母意見入左港大商科,而我就去左中大讀IT.本身我都想入港大,但因為英文差港大唔收所以就入左中大.然後我地就咁被逼分開,各自迎接我地全新嘅生活圈子.
入到大學,真係好多野唔同左,你會接觸到好多唔同嘅人同事,生活摸式亦同中學完全唔同,好多野你都終於可以真正咁自己決定,例如返唔返學,參加D咩,幾時返屋企,去唔去exchange等等,因為去到大學,一般正常父母都會完全放手唔再干預你嘅決定.同時間一直陪喺自己身邊嘅同學仔,亦都突然換成左另一批完全陌生嘅新面孔,所以大學生活對每個年青人都可以有構成好大嘅衝擊同改變.當然,衣d都係事後我再諗返先至發現.
因為唔想阿媽自己一個,所以雖然返學放學遠d但我都無選擇住hall.相反,Grace本身暗地裏其實係好鍾意玩同chur嘅一個人,又想試下脫離父母獨立,加上港大hall嘅文化亦都好出名,所以Grace就選擇左住hall.
起初,因為仲未適應新環境,不論同Grace又好同其他中學同學都好,我地都仲會見得好密.但隨住同新朋友越混越熟,大家都各自建立左自己嘅新圈子,大家見面嘅次數亦自然慢慢減少.不過咁唔代表話大家嘅友誼受損或者變得無咁重要,因為去到某個位置嘅朋友,係唔需要成日見面都仍然會keep住好friend.而慢慢你都會發現,大學同學同中學同學,其實並唔係可以互相取替嘅存在,因為唔同成長時期建立嘅友情,原來係心入面嘅位置都會唔同.
話題講遠左少少.講返我同Grace其實都一樣,初初我地都仲成日會盡量抽空見面,但耐左見面嘅熱情都會稍為冷卻.例如以前我為左可以見佢唔介意山長水遠咁夜晚入去港大同佢食飯,但過左幾個月後,我都少左動力會咁做.另一方面佢平時都好似好忙咁,hall多function又多野玩,之後慢慢變左我地多數都只係星期六日先會見面.而當衣d改變潛移默化咁出現而你又習慣左,唔知點解就好自然咁就總會有其他人出現係你身邊,影響你地嘅關係﹐所以大半年後亦確實係曾經有d事發生過.
係大學開學前嘅細O camp,我認識左Cindy,佢係我果組入面唯一一個女仔.而因為細O嘅關係,我同果幾個組員都係比較熟絡嘅一群,就連之後嘅group project,有得自由分組我地都盡量會夾埋一組,所以我同Cindy都算係大學同學一齊玩埋果一堆,不過就真係一直都只係好朋友.
Cindy外貌唔算特別出眾,細粒,包包面又有少少baby fat,但就係一個樂觀健談又好outgoing嘅女仔.佢會鍾意行山滑水騎馬,每星期都總係有數之不盡嘅活動,仲令佢曬出一身黑實嘅膚色.不過因為咁嘅性格,佢係班入面其實都幾受歡迎,亦有唔少狗公埋身,但佢因為有一個青梅竹馬嘅男朋友,所以一直都不為所動.
而我同Cindy可以進化到比一般朋友更加好傾,係因為有次閒談下我地發現原來大家都有一個共同偶像,就係NBA嘅球星Vince Carter.唔好以為我係射手就會鍾意返射手,因為我做射手其實都只係因為自己先天條件不足嘅問題而又咁岩好似有d射波嘅天份.如果有得揀我寧願做阿希果類剷得又射得嘅球員,因為實在型太多…
而Vince Carter嘅入樽確實係深深震憾到我, 我仲記得當年睇住佢係奧運一跳跨過個七尺巨人然後入樽,真係令我忍唔住彈左起身大叫左一聲.而Cindy亦一樣,比佢打波嘅果種魅力所深深吸引.但因為Cindy男朋友係踢波唔打波,所以Cindy同唔到佢分享Carter嘅話題,而當佢遇到我衣個同佢一樣嘅die hard fans,我地霎時間就好似遇到知音咁講過不停,然後大家嘅距離都突然間拉近左唔少變得更加熟絡.又題外話一下,Grace都鍾意睇NBA,但佢就鍾意Kobe唔鍾意Carter,因為佢未贏過任何冠軍指環.
「我覺得只有帶領到球隊贏嘅人先至可以叫真正嘅勁~」
衣個係Grace嘅說法,事實上佢一直都係一個幾著重結果嘅人,正如當年嘅壁報設計比賽一樣.諗返其實都幾好彩佢無真係因為我之後贏唔到學屆比賽而同我分手…
「鍾意卡達嘅人唔會係壞人~」而和Grace稍為唔同,衣句係Cindy成日掛係口邊嘅說話.
因為避免鬧交我都好少同Grace講卡達嘅野,但同Cindy就完全唔同.
不過事後諗返我地之所以咁熟其實仲有另一個原因,就係因為大家都知大家有另一半而且仲感情好好,所以大家都無咩避忌,可以好放心咁暢所欲言.但衣種突然昇華嘅關係其實係好危險,特別係當以後如果一方同另一半感情出現問題果陣.


text:
我與家姐的互相育成遊戲: 第十二章 家姐的約會
之後佢地兩個講既野都無咩特別,唯一令我在意既,就係知道左聽日家姐似乎約左佢既意中人見面.
究竟係邊個?嘉琪同我都唔知道,一切聽日就會揭曉.
睇下片打下飛機,再同家姐做下個育成app既無聊任務,話咁快就一日.
今日星期日朝早,家姐已經一早起身悉心打扮.家姐最終都係無聽從嘉琪所講行絕對領域look.而是著格仔裙look,無錯,又係格仔裙.
不過家姐當然係比嘉琪正好多,淨係露出黎既腿都贏晒.家姐著白色t恤配紅黑格仔裙,然後件t恤仲要係zip衫既狀態.
不得不說,咁著真係太狡猾.上半身因為zip衫,家姐既波形同蜂腰都呈現出誘人曲綫,而下半身自然係果條白滑既美腿,簡直係視覺既享受.
咁樣著淫淫地但又帶啲文青味道,既含蓄又開放.
心情愉快既家姐,哼住歌,係屋企都小跳步咁,睇黎佢真係好期待今次既見面.
“今日晏就我唔返黎食啦,你自己搞掂啦.”家姐一邊著鞋,一邊講.
“哦...”我一邊偷望一邊回應.同家姐相比,我心情無疑係異常地低落.
去到差唔多中午,我見家姐已經準備出門,我亦都返入自己間房,開始換上輕便既運動服裝.我實在係忍唔住了,我決定要跟埋去睇下,究竟家姐鐘意既人係點樣樣.
可能佢地淨係用singal聯絡既關係,無傾過電話,我完全無偷聽到家姐有約人係邊到見面.
所以,我除左落樓果段時間之外,其他時間我都跟得家姐好貼下,廢事一個唔覺意跟甩就弊.
佢地相約既地方並唔遠,竟然只係樓下商場附近既餐廳.我無跟到入去,透過出面既透明玻璃,有一個男人已經一早係到等緊家姐.
而呢個人我都識,佢並唔係學校既學生哥,佢竟然係學校既體育老師,啊張sir!
仆你個街!自己既學生都搞!


text:
2021年既最後一日只有半日工作,既然有時間就去搵下新餐廳試下,最後去左尖東海邊商場呢間主打mussel既試下.
餐廳有一排位向海比較好feel,但當日俾reception帶左去對住廚房既吧檯位.
午餐都有套餐跟湯或沙律,分三類為主打mussel,魚同肉及pasta,就叫左mussel同pasta各一客.
沙律唔錯口感清爽,carrot soup都可以飲落幼滑.
主角mussel先到,跟埋炸薯條一齊出現,薯條炸得夠香脆既話唔會唔好食, 點下mussel汁食重惹味.
番黎睇下主角呢邊,店家跟上青檸片同柚子胡椒都幾細心,不過最緊要都係mussel本身,mussel一般都夠肥大厚肉,食落都新鮮,做得主打應該係有番咁上下實力既.
另外重叫左一客明太子意粉,明太子都夠多鹹香夠出,配合埋紫菜絲同蒜香重惹味.
野食可以而主打既mussel都好,但今時今日呢個價錢重可以有好多選擇,另外service可以做好d,因為當日係訂左位去食但都俾reception叫左去坐吧檯,對海個邊明明有兩三張檯都唔serve人坐,到我地食完埋單,對海個幾張吉檯仍然係吉既,即係冇人訂但又唔俾客人坐,唔通個幾張吉檯係道具? 定係訂位既唔坐得,反而要留番俾walk-in既人坐?
THE MUSSELS
地址:尖沙咀梳士巴利道18號Victoria Dockside K11 Musea地下034 及 032B號舖
Tel : 2686 1839
海景配海鮮 : THE MUSSELS
https://www.facebook.com/blackholemini


text:
24 DECEMBER 2013(TUE)上幾年平安夜因為小小豬仲細,所以都係好平安咁係屋企簡簡單單咁過.隨著小小豬開始大個仔,今年平安夜我地終於可以衝出屋企,三口子去夜遊尖東啦~
其實原本今日我地係約左小豬媽同小豬爸嚟我地屋企打邊爐慶祝平安夜,不過因為小豬爸唔舒服,所以活動就取消左.突然間大肥豬就話夜晚帶我地出尖東行吓,等我地感受吓聖誕氣氛.
有得玩我當然係舉腳讚成啦,所以我地三口子黃昏時間就準備出發,先去食個簡單嘅晚餐,之後就向尖東出發啦!
由於已經封路,所以我地係可以係馬路上行.依個攪笑嘅小小豬開頭點都唔肯行,又話係馬路有車,又有紅燈咁,個場面真係好攪笑,不過亦都係我地平日教導有方之故,都係值得開心呀!
最後經大肥豬不停解釋之後,個傻豬仔終於都知道因為今日係節日關係封路,所以都安心地同我地一齊行啦!
我地由彌敦道開始行,沿途都好多人,真係好熱鬧呀~
路過半島酒店,當然又要影吓啦~
之後我地再向文化中心行,沿途好多人唱聖詩又聖誕歌,仲有啲姐姐派糖仔,熱愛唱歌嘅小小豬都不幾開心,聽到識唱嘅歌仔都會跟住唱(不過係好細聲,始終都未太肯於人前表演)~
我地慢慢沿路行去尖東噴水池睇燈飾~
我地好多年冇嚟睇燈飾,不過唔知點解覺得啲燈飾都唔係好靚,款式又唔太特別,最吸引都係鴨仔~
雖然啲燈飾都係一般,不過依度勝在有氣氛,因為在場都有好多教會朋友向我地報佳音,又同我地講祝福,所以都好熱鬧呀!
唔覺唔覺原來我地係今晚都玩左好耐,離開尖東時都已經差唔多十一點,平日已經熟睡嘅小小豬仲不知幾精神,仲唔願返屋企添.
睇今日小小豬嘅表現,相信嚟緊我地可以去多啲夜街啦!
出年平安夜一定要再嚟玩過呀!


text:
兩件事:今星期五政府會偷襲向立法會拎 5.5 億擱置左成年既人工島工程研究撥款,加埋近日中央全速研究借桂山島既計劃,成個香港終極地圖迷霧就基本上已完全解鎖.
話說近月提出借個桂山島俾你起公屋,聽落都覺得好唔 make sense,因為桂山島個位風高浪急,缺水缺電,市區搭高速船都要成近一個鐘,孤島上面起公屋俾 10 萬人住形同規劃自殺,貌似純粹滿足一種帝國自 high 既低檔次地理想像.
然後近日建制規劃界,文匯報同民建聯都開始吹風話可搬走埋香港個碼頭.原來講下講下,變左係想食左香港個碼頭去珠海再騰空葵涌啲地起樓,先至係潛台詞.
呢個「重置碼頭方案」似曾相識,重記得林鄭在 2018-19 年自編自導既土地大辯論裡面,突然空穴來風殺出兩個選項係叫「重置葵青貨櫃碼頭」同「發展葵青貨櫃碼頭上蓋」,個陣好多行家都搲爆頭唔知邊個既主意.
如果根據番近年頻頻北上既前規劃署長凌嘉勤近日既講法,話自己 2018 年已曾在內地學術會議提到桂山島填海初議,亦即係承認左個搬碼頭去桂山島個原意,一早喺大陸已經成形,只係香港人被規劃左蒙在鼓裡,俾人塞左入自己把口都唔知.
再睇番個陣董伯伯個「團結香港基金」,個陣提出新玫瑰園計劃填愈 2000 公頃人工島,亦都講到明建議「長洲以南」重置碼頭同棕地,只不過冇講清楚其實可以南到去邊,隨後林鄭立即未諮詢完就 all-in 明日大嶼.依家睇番,即係好可能佢地一早收到風要在港推銷定個計劃,卒之到今日真係放左入去明日大嶼 5.5 億個工程研究撥款,會研究埋「長洲以南」既長遠發展.
醒少少,借個島俾你搬走個葵涌貨櫃碼頭,即係話定俾你聽好有可能會有額外幾千億基建道路網連起哂啲珠海外島同香港,唔係啲貨點再經陸路運到市區?
正路黎講,估計佢地諗緊既係一整個大灣區港珠島嶼橋網,坐底會有港珠澳駁落桂山島,到人工島建成後就駁埋條橋落附近啲外島.其實根本都唔知目前海洋地質起唔起到,不過你會搵到 19 年年底珠海已經開波去桂山島做定地質海洋調查,起到分分鐘又係另一個上萬億超支開庫大計,到時邊個最開心?
同埋香港連個碼頭產業都落入左珠海境內,所有貨物進出清關都分分鐘俾人操控埋,雖然話香港已經冇左自治地位,未來將會再死左兩錢重.
所以萬億人工島點解咁多人反對,係因為佢一定係個唔只萬億既無底深潭中途站.島嶼上以智慧乜乜之名既監控基建,水電路橋高鐵,工程超支,人禍災難既隱藏成本,香港港官一齊死幾世都陪唔起,虧啲經濟佬,地產佬同啲學者重作文咁作啲唔同理由盲撐人工島,以上既成本提都唔敢提,重係度推銷有助解決房屋問題云云.
咁計落,其實最驚都唔係反正預左一無所有既年青人,而係成千上萬靠政府養老金既退休/等退休既公務員,睇住依家政府毫無制約既財政紀律,點計都計唔到條數,分分鐘都俾人提早拎走埋.
對好多已經歷過咁多既香港人黎講,其實萬億財政一鋪清袋同碼頭送中已經開始有啲無感,背後順便搞埋中港人口融合亦都可以預想,成件事好似已經太 logical.但仍然會令我覺得討厭既,係有班人可以當香港任何一片地方都好似白紙一張,目空一切鐘意點劃就點劃,重愈劃愈過分,然後重包裝話係份大禮送俾你,基本上破壞哂成個大嶼山南部既本土勝景同自然風貌之餘,為左佢地既意志同利益,將我地好 L 鐘意既香港變左個嘔心惡俗之地.
搭飛機望到香港周圍島不成島既畫面,諗起都覺得傷心,一諗到咁就好想不如俾啲掙扎,一齊贏番啲錢分左佢就最好.
作者 Facebook


text:
話說之前買咗張韓國做既鬆弛熊地墊, 但因為使用時感覺好似好硬, 唔係好放心(後來呢張鬆弛熊地墊放係婆婆度用), 所以莎拉就要買過張啦. 當初因為一來啲公仔pattern還可接受, 二來價錢平, 所以才會買鬆弛熊.
因為要買張放係自己屋企用, 所以今次第二次再買時都真係相信價錢與品質係成正比例既, 於是就target啲大路牌子.
好多媽媽既大熱之選 Dwingular當然質地好, 但係莎拉都謝菲都唔係太鍾意既既公仔, 所以要再搵. 最後搵搵吓就搵到Skip*Hop
呢隻美國牌子, 第一眼已經鐘意佢地墊既pattern,
因為佢係無公仔, 唔會同家中既設計太過格格不入! 不過都有啲媽咪會覺得用拼圖或既地墊會無咁乾淨, 因為多接口位會藏塵, 而一張過既地墊就少了難清潔既呢個問題. 所以真係有好有唔好呢.
訂咗貨等咗差唔多一月終於有貨攞啦, Yeah!!! 一返屋企, 抺乾淨就同陶寶B嚟個試用儀式啦.
係客廳就用砌咗個正方形出嚟, 正方形及圓形有4種不同顏色, 所以可以自由去配搭.
質地當然比起之前張鬆弛熊地墊好好多, 軟身又唔拮肉. 陶寶B係地下玩得好開心呢.
而莎拉就用咗另外八塊貼咗係牆度, Heehee, 陶寶B唔怕玩到撞親佢個頭仔.
而另一個莎拉選擇拼圖式既地墊係因為可以將部份地墊貼係陶寶B張遊戲床既牆度, 因為陶寶B係張床玩時, 有時座唔穩的話會好容易撞到頭仔呢, 所以係牆度加咗墊就安心啲啦.


text:
曆
主要分爲陽曆,陰曆同埋陰陽曆三種.陰曆又叫做太陽曆,佢嘅曆年係一個回歸年,現時國際通用嘅公曆(西曆)就係太陽曆嘅一種;陰曆又叫做月亮曆,或者太陰曆,佢嘅曆月係一個朔望月,曆年係12個朔望月,大月有30日,小月有29日,伊斯蘭曆就係陰曆嘅一種;陰陽曆嘅平均曆年係一個回歸年,歷月係朔望月,因爲12個朔望月同1個回歸年相差太大,所以陰陽曆入面有閏月,令到呢種曆法又可以同月相相符,又同地球圍繞太陽嘅週期運動相符合.中國嘅農曆就係陰陽曆嘅一種.
曆法入面中有其他嘅時間單位:
曆法系統[編輯]
一個曆法系統會爲每一日設計一個曆法上面嘅日期,所以星期本身唔算係完整嘅曆法系統.如果一個系統爲一年內嘅每一日命名,但係無講年份嘅方法,咁都唔算係完整嘅曆法系統.
最簡單嘅曆法系統係以某一個參考日或者時間爲準,計算經過咗幾多個時間單位,好似儒略日同埋UNIX時間咁就係呢種系統,如果時間單位唔變嘅話,唯一可能嘅變化就係改參考日或者時間,令到計算嘅時間單位少啲,呢種曆法系統嘅換算只需要加法同減法.
其他嘅曆法系統有一個或者多個大啲嘅時間單位.
有一個大啲嘅時間單位嘅曆法系統:
- 週次同埋每個禮拜嘅第幾日:呢個系統唔常見,佢嘅特點係無年,每隔一個禮拜,週次就會加一.
- 年同埋呢年入面嘅第幾日:例如ISO 8601嘅順序日期表示法.
有二個大啲嘅時間單位嘅曆法系統:
大啲嘅週期都可以同自然現象同步:
- 太陰曆係同月亮嘅運動(月相)同步,例如伊斯蘭曆.
- 太陽曆係依照同太陽運動有關嘅季節變化同步,例如伊朗曆.
- 陰陽曆係合併咗月亮和太陽嘅變化,例如農曆,印度曆或者希伯來曆.
- 亦都有啲曆法系統似乎係同金星嘅運動同步,例如一啲古埃及曆法,同金星出現係赤道上面嘅時間同步.
星期係少數無同自然現象同步嘅時間週期.
通常曆法系統會包括一個以上嘅週期,或者同時有週期內同週期以外嘅日期,就例如法國共和曆嘅一個月有30日,一年有五或者六日唔屬於任何一個月(法國共和曆閏日).
大部分嘅曆法系統會整合更多複雜嘅時間週期,例如大部分嘅曆法系統都會有年,月,星期,日,但係定義可能唔同.好多曆法系統都有一星期嘅七日,已經用咗超過幾千年.
太陽曆[編輯]
太陽曆入面嘅日[編輯]
太陽曆會為每一個太陽日定義一個日期,一日會以兩次連續事件(例如日落)之間嘅時間為準,一年之中,兩次連續事件嘅間隔時間可能略有變化,或者會平均為平均太陽日,其他嘅曆法都會用太陽日做時間單位.
曆法改革[編輯]
有好多有關曆法改革嘅建議,例如係世界曆,國際固定曆,全新世紀年及漢克亨利萬年曆(Hanke-Henry Permanent Calendar).類似嘅諗法喺唔同時期都有出現,但係因為無連續性,實施嘅時候要大規模調整,或者宗教反對等等嘅原因,最後都無實現到.
太陰曆[編輯]
唔係所有嘅曆法系統都會用太陽年做單位.太陰曆就係用月相變化嚟計算日期嘅曆法.因為回歸年嘅長度並唔係月相週期嘅整數倍,單純嘅太陰曆好快就會同季節對齊唔到.不過同其他自然現象會對齊得好好,例如潮汐.伊斯蘭曆就係太陰曆嘅一種.
Alexander Marshack喺一本好有爭議性嘅書入面認為一個骨棒上面嘅痕跡(c. 25,000 BC)代表太陰曆,而Michael Rappenglueck亦都認為一幅15,000年前嘅洞穴畫入面就有太陰曆[1].
陰陽曆[編輯]
陰陽曆為咗令月份同季節可以對應,會以某一個規則加一個月嘅方式嚟調整,例如希伯來曆就有19年嘅週期,而農曆嘅閏月都有類似嘅規則.
曆法嘅時間單位[編輯]
幾乎所有嘅曆法系統都會將整數日整合為月或者係年.喺太陽曆入面,一年接近地球嘅回歸年(亦即係一個完整季節循環所需要嘅時間),一般會用喺農業活動嘅規劃上面.太陰曆就係以月相變化為主,一啲曆法系統仲會有其他嘅時間週期,例如星期.
因為回歸年嘅長度唔係一日嘅整數倍,因此太陽曆有啲年嘅日數會同其他年嘅日數唔一様,例如閏年要加一日(閏日).陰曆嘅月或者陰陽曆入面一年嘅月份數,都會有類似嘅情形,叫做置閏.大多數太陽曆嘅一年都冇辦法分為長度相同,唔變動嘅十二個月.
有啲文化會定義其他嘅時間單位,例如星期,而中國以前用嘅一干支係60,因此有干支紀年同干支紀日.有啲文化會用唔同嘅年代起算日期,例如日本嘅年份就係以天皇即位為準,並且有對應嘅年號,例如明仁天皇嘅年號係平成,2006年就係平成18年.
有啲曆法會定義特定嘅日期,例如農曆就會針對季節嘅變化,喺太陽年入面選出二十四個日期,定為二十四個節氣.
其他曆法分類[編輯]
計算曆法及天文曆法[編輯]
天文曆法(astronomical calendar)係以天文觀測為準嘅曆法,例如使用定氣定朔嘅現代農曆,宗教性嘅伊斯蘭曆及第二聖殿時嘅古猶太曆.呢種曆法好處係完美而且永遠準確,缺點係無公式,若果要回推好耐之前嘅某一日嘅日期會比較困難.
計算曆法(arithmetic calendar)係用嚴格嘅數學公式計算嘅曆法,例如而家嘅猶太曆,亦稱為以規則為準嘅曆法,好處係容易計算特定時間係邊一日,不過同自然變化對應嘅精準性就比較差,即使曆法本身非常精準,亦會因為地球自轉及公轉嘅變化,累積偏差,因此一個計算曆法使用嘅期限有限,可能只有幾千年,之後就要用新嘅曆法系統代替.
完整曆法同唔完整曆法[編輯]
曆法都分完整同唔完整.完整曆法會為每一日設定一個日子,而唔完整曆法就唔會.例如古羅馬曆無為冬天嘅日子設計日子,直接跳過,統稱為冬日,就係唔完整曆法嘅一種,大部份嘅曆法都係完整曆法.
用途[編輯]
曆法嘅主要用途係識別日期,記錄已經發生過嘅事,告知或者同意未來嘅某一個事件.日期可能有農業上,生活上,宗教上或者社會上嘅重要性.例如曆法可以用嚟決定幾時播種或者收割,邊幾日係法定假日或者宗教假日,日期可以表示會計年度嘅開始同結束.有啲日子有法律上嘅重要性,例如要交稅嘅日子或者合約嘅期限.一日嘅日期亦都可以提供一啲有關嘅資訊,例如季節.
曆法亦都係完整計時系統嘅一部份,有日期同時間就可以精確咁定義某個特定嘅時刻,現代嘅計時器可以顯示日期,時間同星期幾.
中國古代嘅曆法[編輯]
一啲特殊嘅曆法[編輯]
會計年度[編輯]
會計年度係指政府或者企業為預算,會計或納稅而設嘅年度.一個會計年度共有12個月,開始同結束時間就唔同國家唔同,例如美國嘅會計年度係由10月1號開始,到9月30號結束.印度同香港嘅會計年度都係由4月1號開始,到3月31號結束,不過有啲小公司嘅會計年度會由屠妖節開始,到隔年嘅屠妖節前一日結束.
會計上成日會用4/4/5 日曆,每一個月會有固定嘅週數,以便各月之間同各年之間嘅比較.例如一月固定有四個禮拜,二月固定有四個禮拜,三月固定有五個禮拜等等,每五至六年會自動加上第53週,ISO 8601係有關日期嘅國際標準化組織辦法,一個星期固定由禮拜一開始,到禮拜日結束.第一個禮拜係包括公曆入面一月四號嗰個禮拜.
攷[編輯]
引用[編輯]
- ↑ "Oldest lunar calendar identified". BBC News. 2000-10-16. 喺2013-03-14搵到.
來源[編輯]
- Fraser, Julius Thomas (1987), Time, the Familiar Stranger (第illustrated版), Amherst: Univ of Massachusetts Press, ISBN 0-87023-576-1, OCLC 15790499
- Whitrow, Gerald James (2003), What is Time?, Oxford: Oxford University Press, ISBN 0-19-860781-4, OCLC 265440481


text:
(見過鬼怕黑)蕊蕊守齋兩年唔吼圈中人
20160803
東網電視更多新聞短片
蕊蕊咁多人追,兩年唔拍拖得唔得呀?
歌手蕊蕊今年四月同金剛分手結束近三年情,日前佢去咗沙灘挑戰玩滑浪風帆,寓意乘風破浪揭開人生新一頁!樣靚身材正,擁有34F驕人上圍嘅蕊蕊,回復單身之後身邊的確出現唔少追求者,當中更有韓國Oppa希望可以奪走佢嘅芳心,不過事業線同事業心同樣重嘅佢,就堅決兩年內向戀愛說不,皆因想喺事業上搏殺.
蕊蕊就話:「自己年紀都唔細,所以想投入工作,未來都有新方向想嘗試.(冇諗住拍拖?)未來兩年都冇打算拍拖,真係唔想諗兒女私情,想認真工作.」蕊蕊雖然自爆有韓國Oppa追,但佢好坦白咁話淨係愛本地仔仔:「係有Oppa追我,但我自己都偏向鍾意香港男士,但唔會再同圈中人拍拖,真係怕怕啦!」
拒異性入香閨
現時重新出發嘅蕊蕊,除咗專心工作外,更已經搬離昔日愛巢,雖然係咁,佢仲好大方幫舊愛Keep住啲嘢,蕊蕊話:「依家心情完全冇嘢,已經過咗幾個月,多謝大家關心,雖然佢啲嘢仲喺我度,但大家冇聯絡,可能佢都需要啲時間啩.」另外,蕊蕊為咗布置新居花咗唔少心思,同時更因為咁而整傷手腳:「我着住短褲移枱移梳化,搞到手腳都刮傷撞瘀.(唔叫啲追求者幫手?)呢啲嘢梗係自己做番啦!我唔會隨便畀任何異性上嚟屋企,我唔係咁隨便!」


text:
抗疫期間,大家都多咗煮飯,我相信其中一個最困擾大家嘅問題就係買餸.出街風險咁高,大家都盡量減少外出次數,但係一次過買幾日嘅餸真係好難,特別係好多新鮮蔬菜保鮮期有限,擺幾日就會變壞.今次我哋綜合咗十幾款常見又襟擺嘅蔬菜同佢哋嘅保存方法俾大家,希望可以喺買餸嘅時候幫到手~~
如果大家有買開又襟擺嘅蔬菜,又或者其他蔬菜保鮮方法都可以喺留言位置推薦俾各位呀!
可以擺放3-5日
- 萵筍: 將啲葉摘咗之後,唔使刮皮放喺保鲜袋內再放入雪櫃.
- 黃芽白: 先摘咗外層發黃唔新鮮嘅葉片,切開一半將芯部切除,再用保鮮膜包起放入雪櫃.
- 西芹: 搵錫紙包住,再放入雪櫃,邊位無需壓得太緊,避免水分流失之餘又可以保持通風.
可以擺放1星期左右
- 彩椒: 避免沾水,直接用膠袋裝起放入雪櫃.
- 西蘭花 & 椰菜花: 好預先切,全棵用保鮮紙包起放入雪櫃.
- 茄子: 包一層保鮮紙再放喺陰涼處.
可以擺放1-2個星期
- 椰菜: 先用菜刀挖走菜心,塞入微濕但唔滴水嘅廚房紙,再裝入保鮮袋內就可以放喺雪櫃1-2星期
洋蔥 & 蘿蔔: 無須放入雪櫃,只要保持乾燥放置喺陰涼通風處就可以.
可以擺放1個月左右
- 南瓜: 未切過嘅南瓜成個擺係通風陰涼嘅地方可以保存一個月左右.不過如果切開咗,就要將啲核撥走,再裝入保鮮袋內放入雪櫃,大約可以保存一個星期.
- 蓮藕: 首先將清洗乾淨嘅蓮藕放入保鮮盒內,再倒啲清水入去,水要蓋過蓮藕,兩三日換一次水,就可以令蓮藕喺一個月內保持新鮮.
- 豆角: 將豆角洗乾淨,兩邊嘅頭部可以摘咗佢,再切開一段段,然後用滾水淥一淥,最後放係陰涼地方吹乾.豆角乾咗之後就可以用密實袋裝起放入冰格內儲存.呢個方法聽落好麻煩,但係佢唔會破壞豆角嘅味道,同埋就算一個月後先煮都可以保持翠綠.
分享連結:


text:
自完成左CPDA嗰個PLAYGROUP之後,我地幫小小豬就報左一月份幼潛嘅PLAYGROUP,依家等緊個抽籤結果,唔知有冇得學.不過前幾日大肥豬同事介紹左係我地屋企附近嘅英文PLAYGROUP班,所以我地都有興趣去睇吓,等依個幾月未有得上幼潛時,都有得返吓PLAYGROUP有嘢學同玩.
佢地有得試堂,所以我地又去八卦一吓.不過個時間就唔係咁好,因為LEV 1嘅課堂係安排左早上九點上,好似太早,不過大肥豬話試吓先,睇吓個感覺先再決定報唔報,所以就約左今日去試堂啦!
由於我今日要返工,所以就大肥豬一個人帶小小豬去上堂.由於課堂係九點開始,小小豬平時都習慣瞓到八點半過後先起身,所以今日要一早叫醒佢,攪到好小小豬係唔夠瞓嘅情況吓返學.
根據大肥豬講,整體上課堂環境都尚算OK,設備都齊全,不過當然冇CPDA咁多啦.由於係英文PLAYGROUP,佢地都係全部以外籍老師教,啲老師都幾好,都叫有耐性.
課堂活動就係先唱遊,講故仔時間,食茶點同埋畫圖畫,依一幅就係今堂小小豬嘅勞作,其實係一棵樹木嚟,不過未出門口就已經爛左,所以我返屋企只係見到依個..哈哈~
講返小小豬表現,可能唔係自然醒瞓唔夠,所以大肥豬話佢好痴身,好多指示都唔多願意去做.不過睇佢依個勞作我都估到,因為平日嘅小小豬好鐘意拎啲顏色筆畫嘢,畫到張紙滿晒先收手呀.
雖然我都好想利用時段俾小小豬上依個英文班,不過經過今日試堂,我都係唔打算JOIN,因為佢未瞓醒就要佢去上堂,好似好慘咁,加上以咁嘅狀態都學唔到嘢啦.
都係為小小豬著想,咁細個唔好要佢咁辛苦,所以繼續再搵啲舒舒服服嘅PLAYGROUP俾佢去玩啦!


text:
[個人傳記] 年少荒唐回憶錄: 35. 原來台灣真係風化之都
同Flora佢地分道揚鑣之後,我地返酒店附近既便利店掃左一堆野食,返去飲飽食醉沖涼瞓覺,結束第一晚台北之旅.第二日起身之後食個飯就係度回魂醒酒,之後大家就各自行動,有啲去幫隻乸買手信,有啲就去行街,我就去左一個文青既地方整樣手工禮物俾女朋友.所謂乳多人不怪禮多人不怪,你俾啲心機去整禮物氹條女,出事機會都大大降低啦.仲可以趁機會去睇下有冇女識,不過我運氣就麻麻,成堂見到既唔係情侶就係豬排,Diu……
夜晚集合埋一齊食飯,原來諗住整個麻辣火鍋,但今晚星期五,玩得興起果陣菊花一熱咁點搞,過兩日先,我地係東區搵左間西餐廳食飯,果度仲有Live band,幾有格調下,食飽飯就換衫出發.今日我地係Att4fun入面既一間club訂左台,佢玩法都係訂台有最低消費咁,果晚一張梳化好似係三萬台幣,咁我地五個人攤返都係千幾蚊港紙.
可能我地比較早到,個場都未full,坐下飲下酒𥄫下女先,個場都出名所以啲女大部份都好高汁,波腰腿樣,要乜有乜,坐左一陣幫我地訂台果個sales話你地成班仔,有啲女仔想黎一齊玩O唔OK?有女送埋咁好,何樂而不為呢?我估D Sales都係貪有女黎炒旺個場又博我地之後會再搵佢訂,D女就貪有梳化坐有酒飲有仔溝,我地就梗係搵蝦條啦,各取所需.
一開始就黎左兩個青春活力美少女,循例大家自我介紹下,俾佢地問下香港既野咁.兩個女仔都係同一Type,談吐斯文,外表火辣,雖然對波唔係想像中既台式波霸奶茶,但起碼露出黎都有啲睇頭,唔係微熱山丘先.但我呢啲玩樂型既,對住啲乖乖女反而唔識handle,好似訪談咁大家正常傾計,有少少奇怪,咁啱呢個時候又黎左兩條女,我就拉大摩一齊過去結交下朋友,睇下有冇得結合交配先.
呢兩條新女就明顯風格迴異,一個就火辣到PK,一件小背心仔加熱褲,可以露既都show哂出黎,兩個偉大既北半球,一條白滑幻腰,一對有少少肉既長腿,金毛濃妝,成個樣就係話俾你聽擺到明黎搵食.同佢一齊果個friend就好唔同,塊面少少baby fat,好白,一條短裙仔淨係露左少少腳同埋V領Tee見到少少心口仔,雖然得少少波睇,但望落成個shape都脹卜卜,如果唔係升球大墊,應該都幾勁揪,而最好睇既係一對識笑咁既腰果眼.
戰鬥格一睇就知係老江湖同識玩,佢叫腰果眼坐入黎先,但自己就冇跟住入去,反而坐係我同大摩中間,我地四個既坐法就係腰果眼-我-戰鬥格-大摩咁樣,無論玩骰還是打partner,抽水定談心,都係最方便既配置,連同自己朋友講兩句野都要靠近一個異性先得.我馬交文好耐冇見過咁既高手.jpg
戰鬥格同我一樣玩得奔放,理應係我首選,但呢個隱乳腰果眼我亦都放唔低,個樣真係甜撚到瀉,唔知上到床淫唔淫呢?幾十歲仲咁多性幻想是否悲哀?謀靜而後動,睇清楚啲個局勢先,四個人時而咬下耳仔,又玩下骰仔,戰鬥格就真係同個形象好夾,豪爽,飲酒唔會拖泥帶水,腰果眼就好似啲入世未深唔識拒絕既𡃁妹咁,唔多飲得但又不停飲,真係我見猶憐.見佢都好似有啲飲唔落啦,我就掃一掃佢背,幫佢頂左杯酒.有酒飲有水抽,人生享受.腰果眼又唔抗拒咁,好啦,咁我試下有冇運行先,由於佢話要休息下,咁我就話一係我地傾下計先啦,大摩就同戰鬥格繼續火拼,唔好丟我架呀死仔!
我就坐埋身啲,一隻手係佢背後越過,放係佢屁股邊上,手臂貼住佢背脊,另一隻手就痴住佢手臂,哄埋去開始咬下耳仔,原來腰果眼叫瑜瑜佢同戰鬥格係同事黎,原本諗住話一齊出黎飲下野既姐,點知原來咁多人一齊玩.都係果句啦,聽住先,唔通尋晚俾人二穴齊發又話你知啦喎.佢有個男朋友,但唔係係台北,係基隆,講真,遠就唔算遠,但成日要跑黎跑去都好辛苦,佢自己一個係台北又寂寞又唔開心,所以兩個人都好多爭吵.
嘩,大佬,你個故仔咁似係大陸聽果啲屋企人唔舒服急住要用錢咁既,好似家家戶戶都有個咁既故事.如果所言屬實,對付呢啲女,需要既係同理心,等佢知道唔係得自己係咁,兩個人互相慰藉,再到互相餵食,我就話我以前有個女朋友,我好愛佢,但佢話佢冇辦法一直陪係我身邊,始終都要返屋企,距離產生既唔係美,係隔膜,最後我都係失去左佢,如果宜家有得俾我揀多次,我一定會珍惜佢,即使再遠我都會花時間俾佢,好似今日咁,我由香港黎台灣都唔遠啦,何況我同當時個女朋友..
當中內容肯定有真有假啦,但個藍本都係我同晶晶既,亦都唔算講大話丫 (好似係).瑜瑜聽完都幾感慨,佢驚佢都會好似我咁後悔,但得自己努力又有咩用,我摸摸佢個頭,最後總結左一句,人生好多時就係整定咁,強求唔黎,與其諗咁多不如享受呢個劇本進行時,過程當中既快樂啦,今日我地係度識到大家都係命運黎,Enjoy the life,you only live once.雖然講唔出咩大道理,但呢啲MK活地亞倫式既廢話成日都俾女人無限聯想,再加上摸頭真係好多女仔都抗拒唔到,佢一下就趴左係我身上話多謝我.
傻啦,你咁樣送上門咁客氣呀,邊個多謝邊個先,隻豬送去新界屠房果陣都唔會一路行一路講多謝啦係咪?我出力攬到佢實一實,俾啲安全感佢,佢個身又貼實我個身,佢本來個胸突突地咁都已經係我心口壓平哂,而我本來平靜既小言反而因為呢個身體碰撞突起.瑜瑜應該係感覺到既,但大家都冇出聲,大摩同戰鬥格持續戰鬥都冇理我地搞埋左一舊啦,其餘幾位老死唔係同啱先識果兩條女係度玩,就係同尋日果兩個台灣學生妹係度咬耳仔.冇錯呀,我老死溝女都有一手,俾佢yo到果兩條女今晚自己過黎玩,兄弟,你係頂得住先好呀.
攬到咁上下瑜瑜話想去toilet,叫我陪佢,毒撚幻想又出哂黎,陪佢陪到邊先,係咪入埋廁格先,入埋廁格又入唔入埋你先?咁我就拖實瑜瑜去到洗手間前面啦,一去到,所有幻想都冇哂,女廁門口都排緊隊啦,唔通我跟住排,一齊入咩,我唔想係風化影既post入面見到我個名呀,我地各自去完廁所,我就拖佢返去,路過舞池果陣我問佢識唔識跳舞,佢話好少跳,我就一下拉左佢入池,同佢講反正我都唔識,大家一齊亂un都唔會怕尷尬.咁我都冇亂講,真係亂黎,反正醉翁之意不在酒,我只係想肆意係瑜瑜身上探索,又唔使俾大家望住我咁尷尬姐.
瑜瑜個頭好大部份時間都係托住係我肩膊上面,真係呼吸聲想你都聽到,我唔知係因為我摸佢定佢係咁跳啦,反正佢長時期都係好急促咁呼吸,我隻手攝埋入去摸佢任何位置都唔格手,既然咁順得人,我都唔同你客氣,直接同佢眼神對望幾秒先,佢一縮開果下我就拉佢埋黎咀,佢個咀真係好軟熟,一掂到咁下我直情心跳加快得好勁,兩條脷交纏左成分鐘,我先捨得收下把口,幫佢整理下件衫就返去啦,一路行我一路問佢係咪同戰鬥格住附近,好在,佢地都隔幾遠,唔會話要一齊返去啦掛咁…
返到位,其他人依然努力咁係度玩,大摩同戰鬥格已經貓貓地,互相挨住係度休息,一個眼利既老死見我同瑜瑜係出邊返黎,就話「你們怎麼出去都不告訴我們一聲呀,現在要罰你們喝酒」,我就梗係知佢諗乜啦,一世人兩兄弟,擺到明想幫我啦,瑜瑜就唔知規矩,叫到就飲,罰完酒我地就坐低抖下,我隻手已經係佢後面伸左過去攬住佢條腰而佢都係同一個動作係我後面攬返我,個感覺都幾溫馨幾sweet,我間唔時又會用手指撩下佢條腰,佢怕痕會反抗,慢慢係呢啲接觸下,佢成個人都挨哂落我度,我知道今晚有著落啦呢次.
係香港同深圳就話姐,但宜家人在寶島,人生路不熟,邊度有房爆呀屌!唔通問返瑜瑜咩,佢答得出我真係要諗去唔去啦.再講,男人要面,點問得出口呀.唯有襯瑜瑜唔為意果陣,即時上網睇下,上一次黎台灣果陣同條女黎既,住果間酒店都OK,幾有情調,不過係遠左少少,望返先,今晚都仲book到喎,但使唔使confirm左佢真係今晚跟我走先再Book呢?春宵一刻值千金,book左先係啦,一陣房都冇埋而食唔到就真係抱撼終身.
房就有啦,咁點開口叫佢今晚俾我屌好呢?
飲杯酒壯壯膽先:「瑜瑜,跟你乾一杯吧,為寂寞」
佢一口氣飲哂之後捱返落我身上,開始講下野:「你覺得,現在我們兩個寂寞的人在一起,是寂寞翻倍了,還是相互約簡了呢?」
「你是理科生嗎?」
「我像嗎?」
「能看的出來的嗎?可是我一個文科生也同意說推論要實驗來驗證,要不今天晚上我們試試看」
「你這色鬼經常這樣把妹吧?」
「如果我不挑的話,恐怕會是對你朋友下手而不是你了」.我講真架喎,咁戰鬥格咁識玩,都係出黎覓食架啦,要搵食梗係取易不取難.
瑜瑜拉住我雙手,錫左我面珠一啖,我真係好鍾意呢一種感覺,一種盡在不言中既感覺.有啲野,如果樣樣都要講到清清楚楚都幾無癮,唔通我宜家要屌你啦都要講埋出黎咩,破壞氣氛(Btw,除左「小夫,我要進來了」).我扮哂野話咁我book酒店先,單手係咁易㩒下㩒下,就扮落好booking俾埋錢.
我攬住瑜瑜條腰同佢企起身,拉住我班老死同啲女話乾左呢杯佢,我同瑜瑜落樓吹下風散一散酒先,有啲wing,當然,我一路講一路同我兄弟單眼示意啦.瑜瑜果杯我幫佢頂埋,梗係情願我whisky dick啦,唔通瑜瑜貓到屍咁會好玩咩.走果陣瑜瑜仲拉住我話想我同佢扶埋戰鬥格上的士先.阿女,呢度台灣黎架,台灣真係一個充滿住bitch同厹既地方,呢個地方既人成個腦除左諗點樣恥笑香港叫支那之外,就係諗住做愛,sex,做愛,外遇,偷情,同人妻人夫做愛,亂倫, 強姦,迷姦,撿屍,一有時間就諗下可以點樣屌到自己個呀嫂,堂/表姐妹,女朋友/老婆嘅姊妹,或者朋友個女,朋友個孫,弱智信徒嘅弱智女, 弱智孫女,老闆屌女秘書,醫生屌女病人,偷嘢女客人主動叫處男店員屌佢同幫佢口交,老師就想同自己個學生做下愛咁,學生又諗下點屌個大波miss,再唔係就係最鍾意做愛果時拍下片,方便以後分手再要脅下個前度做多幾次分手愛,台妹最馨同條仔吵兩句嘴就馬上搵前度傾心事,傾傾下就又做愛,個前度問佢可唔可以內射,台妹搖頭說不,但最後還是被射滿滿,所以話,呢個地方真係十分淫亂.
你就咁放條貓左又戰鬥格既女上的士,俾人中出三百連發,啲精由個閪倒灌返上喉嚨都未返到屋企啦,我話俾佢地兩個抖下先啦,我朋友會照顧好佢地.呢個時候都仲諗住個friend,瑜瑜你都算唔話得.一路打篇潮文一路諗,我同瑜瑜咪又係傾心事傾傾下又做愛,所以我一陣應該問佢可唔可以內射然後等佢搖頭說不再射滿滿?諗起都扯呀喂.


text:
突發:馬迪季尾將會離開曼聯👹
2017年起效力曼聯嘅馬迪,經歷5年嘅時間,剛剛係個人社交平台宣布季尾將離開曼聯,呢個決定已經告知管理層,領隊同一眾球員,餘下時間亦會盡力為紅魔爭前四.
現時33歲嘅馬迪,當時屬於摩連奴係車路士嘅舊部,曼聯係2017年7月以4470萬歐元從車路士收購至陣中,墜後中場控波分邊係佢嘅強項🎯
然而隨住年紀漸大,速度都跟唔上,加上前領隊蘇斯克查亦喜歡擺出Mcfred組合打防中,馬迪亦由正選變成後備角色👀當曼聯正值動盪時期,雖然離隊未能夠以老帶新教授經驗,但急流勇退亦都係一個好選擇,畢竟可以騰出空間比球隊買人🤔
馬迪嘅合約本來係2023年先到期,但既然係社交平台公布消息,相信都係雙方同意下解約,馬迪雖然跑得慢同體力未必頂到90分鐘,但腳下功夫亦然頂班,即管季尾睇吓佢嘅新東家喺邊度🥸
而曼聯方面季尾有普巴同馬迪必定離隊,卡雲尼,馬達,連加特同李爾格蘭都係因合約到期而離隊,呢隊曼聯仲有幾多人會留下,幾多人有資格留下,同幾多人希望留下,都係講唔完嘅話題,但下季會係曼聯改革嘅一個契機,到底係「咪一9⃣樣」定係令紅魔重生呢
如果睇到呢度,不妨follow我地嘅instagram睇到更多唔同嘅足球資訊!
IG : Footballarena_hk
Facebook: 足球港場


text:
必食蛋牛治 深水埗新香園
深水埗對於好多女仔嚟講,絕對係超容易盪失路嘅熱點,唔知你有無同感呢?話說A姐我有一日因為要去深水埗買嘢,喺唔識路嘅情況之下,依稀記得經過一間懷舊茶記,門口大大隻寫住「馳名蛋牛治」!但嗰日趕時間,所以無停低食下午茶.當隔咗一段時間之後,我嘅記憶只係剩返懷舊茶記,次次特登去搵但都搵唔翻!今日嚟到深水埗,我已經完全無咗呢回事,偏偏新香園大大隻寫住嘅「馳名蛋牛治」終於喺我面前再次出現,不過因為疫情無開門,好彩原來附近開咗新香園嘅分店,一於試試!
馳名蛋牛治烘底
新香園分店環境好啲,價錢都會貴少少;另外因為新香園分店個廚房大啲,所以推出唔少總店無嘅食物.不過,作為第一次嚟新香園,就梗係要試吓最基本嘅馳名蛋牛治啦!本身我冇諗過要烘底,但店員極力推薦,原來真係有驚喜!首先烘過嘅麵包夠香脆,而炒過嘅蛋牛又嫩滑,所以口感一流!牛肉份量好多,唔會炒得老,仲有唔少蛋汁,真係超級超級好味!
沙嗲牛肉螺絲粉
Um…麻麻哋啦!因為新香園亦有售賣潮州粉麵,所以呢個沙嗲牛肉螺絲粉帶有一浸鹼水味.牛肉係入味嫩滑嘅,不過相信冇人想喺一碗沙嗲牛肉粉面入邊識到鹼水嘅感覺.
新香園 Sun Hang Yuen
地址:深水埗汝州街186號地舖
電話:+852 2728 7118
營業時間:星期一至日 06:30 – 23:45
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
18歲,我想試下玩,不過玩出火: 3(修改)
「嗯 杯咖啡真喺有啲苦」佢冷笑咗我一下起身行去嗰開放式廚房
用竹籤穿咗個棉花糖
攞喺我杯咖啡前面
我睇住棉花糖
因為咖啡熱氣而慢慢融化成嗰氛圍好浪漫 我對佢都無咗一開始拘緊 「你試下」
我將融到一半嘅棉花糖拎走
嗰咖啡嘅味道 無之前咁苦我唔知喺因為棉花糖定喺因為佢嘅舉動
依一刻 我好似前所未有地感受到温暖 「好飲啊,但可以再甜啲」
我一路笑住咁講佢拎起咗我支棉花糖咬咗一啖
然後靠近我 錫咗我嘴一啖佢嘴唇好軟 有一種棉花糖嘅甜香
我好想回吻佢 但喺佢只喺蜻蜓點水
但個一刻 好有Feel
佢笑一笑
「咁樣浪唔浪漫」「嗯 好似首歌咁 我們的浪漫都只是糜爛 嗰一刻好正好燦爛咁咩」
「歌詞喺話我哋嘅浪漫喺墮落」
「你好搞笑 我哋睇戲吖 春光乍洩」
佢笑住咁答我 然後行過去將屋企窗簾拉低 成間屋變得暗黃
「咩喺春光乍洩喺咪即喺春光外洩lol」
我唸住搞下GAG 舒緩頭先咁曖味嘅氧圍
我同佢依偎喺梳化到
電影一開頭喺就喺黎耀輝同何寶榮 兩個男仔
(不如我哋由頭嚟過)
佢開始貼緊我條頸 錫我條頸我聽到佢嘅呼吸聲開始加快 然後慢慢移到我前面 我呆咗 唔知點好
佢錫我個咀 我哋互相咁輕撫著大家嘅背
隨著慢慢摸摸落去 佢都慢慢毫無顧忌地發洩佢嘅慾望
佢摸到我硬咗
我都摸到佢硬咗
我喺男仔 佢都喺男仔
我以前對著我所有女朋友甚至落club
我都硬唔起 個一刻起 我就唸緊我喺咪鐘意男人
所以我就玩交友APP吧
光線映照住我哋
由著住衫到後來一絲不掛
我唸我喺呢嗰下午真喺好浪漫
所有嘅第一次都好舒服無想像中嘅痛
相反地我哋好似一“啪”即合
就算完咗 佢攬住咗我
好似一下子將我內心空洞都填滿咗
我好想將畫面停格喺呢一嗰晏就
佢攬住我瞓
我好温暖喺 前所有地感受一種好似愛嘅温暖


text:
我老婆已經係好慳家嗰種人,鑽石戒指唔畀我買大粒,擺酒唔畀我揀最貴嘅菜單,所有嘢佢都不厭其煩係咁格價,但係結婚要用嘅錢實在太多,就好似倒水一樣.
畀完擺酒嗰7萬幾蚊,再加上租婚紗同埋影pre-wedding,未計禮金餅卡過大禮印帖等等濕星嘢,打開個online banking已經見到信用卡欠緊六位數,雖然有晒心理準備,但難免會寒一寒.
籌備婚禮頭幾個月嘅心情好差,因為太多繁文縟節,仲有煩緊點樣變4個兄弟出嚟,總之嗰一排睇乜嘢都唔順眼,乜都鬧一餐,當時我講得最多嘅一句說話應該係:「發明結婚要擺酒嗰條友真係要死全家!仲要無限輪迴喺地獄死一百次!」
你試下諗真啲,我同老婆識咗咁耐,親戚朋友都全部相識,但就要畀錢請個三九唔識七嘅律師嚟做見證,雖然明白呢個係法律程序,不過你唔覺得好諷刺咩?
仲有好多戇鳩無極限嘅細節,例如龍鳳餅過完大禮要擺櫃頂,擺到佢發霉,寓意大發特發;前一晚準新人唔可以見,又要搵個「幸福的女人」幫手梳頭;結婚當日出門要坐住架車兜一個大圈,代表轉大運,不過要避開迴旋處,因為咁樣係唔吉利,將來隨時會重婚;回門後拆車頭公仔,否則就有翻頭嫁嘅意味……
以上只係一小部分咋,得罪講句,中國人嗰啲迷信同傳統禮儀真係不知所謂,仲要人人唔同講法,根本冇一個標準答案,而畀意見嘅人又會覺得自己係專家.
然後仲有無窮無盡嘅比較:
「點解揀呢間酒店呀?麻麻咋喎!我有個friend喺Ritz Carlton擺,個場好靚.」
鬼唔知咩!我擺得幾圍,Ritz Carlton最低消費20幾萬,你講就梗係冇責任啦,因為錢係我出.
「點解唔買對有牌子嘅高踭鞋呀?結婚人一世物一世.」
我老婆話,結婚嗰對特別高,佢平時都唔會着,着一次買名牌做乜呀?
「戒指粒石咁細嘅?」
人人把尺唔同,咩為之大?咩為之細?
「點解唔揀星期六日擺酒呀?」
我想㗎咩?呢啲永遠係長輩衝出嚟話幫你擇日,有L得揀呀?中國人最迷信㗎嘛!第一日知咩?
「點解冇魚翅呀?我要食魚翅呀!唔知呀!我要食魚翅!」
好多地方已經係無翅婚宴㗎喇,瞓咗幾耐呀?前世未食過魚翅呀?
我明白有啲人係無心快語,隨口講一句咩都加意見,但其實呢啲說話係完全冇建設性,只會加重準新人嘅心理壓力甚至負擔,塘邊鶴真係特別麻煩.
成日話結婚係兩個人嘅事,完全唔覺囉!根本就係兩家人嘅事,甚至係好多人嘅事,所以唔使理咁多,壓力係人哋比,點樣消化就睇自己,一百個人有一百套準則,滿足到幾多個?
塘邊鶴雖然多,但好人亦唔少,危急關頭竟然有4個奇兵從天而降幫手做兄弟,喺度借位講聲多謝先,我4個表妹義不容辭提出反串,真係感動到喊出嚟,最終婚禮順利完成,原來女仔做兄弟都幾型,個個著西裝啲「仔味」出晒嚟,又同時保留女仔嗰份細心,估唔到效果咁好.
班表妹未請纓之前,其實我好頭痕㗎,去google search「請人做兄弟」,「職業兄弟」,「full time婚禮兄弟」,「part-time婚禮兄弟」,「婚禮兄弟時薪」,「DLLM我結婚冇兄弟」……通通都冇結果,淨係出間財務公司畀我,妖!唔係嗰啲兄弟呀!
同一時間,我發現呢個行業有得做,唔使成立公司,唔使申請BR,當freelance咁接.
因為呢件事唔係求人,反而係畀錢人賺,所以我搵咗Rocky,佢聽咗一句已經應承,呢啲咪叫感同身受囉,大家都清楚市場有呢個需要.
Rocky提議搵埋當年個順豐哥哥阿偉,估唔到佢又應承喎,仲介紹埋個親細佬畀我哋識,呢個「婚禮兄弟」project有4個鐵膽,即刻做宣傳開工,唔夠半個月已經接到第一單生意,收入仲幾可觀.由於我哋有基本收費之餘,仲有其他附加項目,例如接新娘嗰陣要兄弟行石春路食wasabi,加錢!婚禮前要同姊妹另外食飯傾rundown,加錢!需要幫手喺Big Day之後還婚紗禮服,加錢!閒日擺酒,加錢!因為要請假吖嘛,貴好多㗎!
後來我仲加開埋「婚禮姊妹」服務,情商4個表妹有需要時客串演出,不過講開又講,呢壇生意真係辛苦錢.
(未完待續)


text:
#分享 台灣返香港要做既準備+返到香港機場流程+華美達海景酒店(文長+有相)(更)
2021年6月22日 13:37
已經喺台灣住咗五年,如果唔小心轉咗書面語又或者覺得我啲用字有啲怪,覺得好介意嘅人依家可以出返去.😒 我本來諗住6月返香港,等到5月中突然話台灣返香港要住隔離酒店,跟住我就開始上網睇吓返香港要準備啲咩,依啲資訊可以喺香港政府個2019冠狀病毒病專題網站搵.報告同證明文件嘅問題喺常見問題應該會搵到答案.
因為我冇打疫苗要住21晚檢疫酒店.要準備嘅有 1. 飛機起飛前72小時檢測陰性結果證明 2. 指定檢疫酒店21晚預訂確認書 3. ISO 15189證明文件 5月15號買咗HK Express6月20號台中去香港嘅機票
我之前幾年都係搭中華航空未試過俾人取消航班,所以買完我就冇再留意.點知到咗五月尾見到有人喺Dcard度留言話佢好似取消晒6月航班.😱 因為嗰陣時已經係5月31號,所以到咗第二日我就即刻上官網問客服係咪真係取消咗咗,因為我睇返電郵佢哋根本都冇通知我取消航班.無諗到第一次買廉航就俾人取消咗班機.😂問完就即刻預訂長榮航空台北去香港.
比廉航取消過航班之後,我買完機票都會每日去睇吓航班有冇被取消.😅 我嗰陣時係5月17號去搵酒店,仲未見到第四輪檢疫酒店名單. 從嗰日開始我每日都上網睇吓幾時公布第四輪檢疫酒店名單. 等到20號終於公布咗,然後喺23號我預訂咗華美達海景酒店.
自費檢驗COVID-19 至於喺邊間醫院可以做,可以喺台灣衛生福利部疾病管制署 睇返自費檢驗COVID-19指定機構,有齊全台灣自費檢驗 COVID-19指定醫院.我睇名單又變少咗,記得睇清楚先去預約.🧐
5月20號開始搵台中可以做自費檢測既醫院.最近係中醫大醫院,但係見到要現場排驚排唔到所以冇揀,睇完資料揀咗榮總.榮總做快速檢驗要預約加文件審查可以優先看診. 記得唔好太早預約,我做嗰時佢有寫明開放網路預約時間,可預約兩周內門診,最晚須於採檢日前2個工作天完成預約(全面網路預約制). 預約完用電郵寄文件後就係等通知,要見到下面嗰封先係成功預約.👍
分享一下另一間係衛生福利部臺中醫院都係線上預約時間只有上午.只接受早一個星期預約,依間預約時會睇到星期一至五已預約人數. 我觀察左兩個星期,發現第一個星期去到星期三就已經額滿,到咗第二個星期星期一已經剩返星期四同星期五. 我嗰時都有預約依間,後來收到榮總電郵通知成功預約我先取消掛號.🙊
發現第三點嗰個唔知係乜嘢嚟,跟住我就開始爬文睇吓有冇人返咗去會分享下係乜嘢嚟.
台灣做就喺
入面搵返自己間醫院
喺手機截圖或者印出嚟都可以,就係咁簡單. 如果唔識或者冇做到嘅話你去機場check-in嘅時候睇吓會唔會教你,我喺香港機場聽到隔離個男仔話冇人同佢講要準備依份證明文件,搞到幫佢檢查嗰個人要用手機同佢搵.🤷♀ 檢驗當日 帶埋居留證同護照去排隊比錢然後會有兩張紙,係收據同埋換領檢驗報告單.
等叫名做檢驗,因為嗰度唔俾影相,所以只能夠搵網上圖片.如下圖所示等五秒,真係唔係幾舒服.😭
做完之後行埋一邊等,會問幾時嚟台灣?過去14日有冇唔舒服?有冇旅遊史? 嗰日4:30我入到醫院抽號碼牌然後等叫號就可以攞到自己份報告.
咁就冇咗7000台幣😭😭😭
上機前可以上網做咗健康申報表,咁就唔使等落機先至再填資料.記得要截圖或者儲存QR code落左機之後要用.
返香港 因為由機場直到你返酒店之前都有好多資料要拎,記得準備定一個方便你擺資料同攞資料嘅袋或者文件夾.我十一點五十幾分落機五點四十五分先返到酒店房.🥺 落機後跟着指示行去排隊. 呢張相係排隊等收集樣本檢測影,我唔記得最後嗰間係幾多,應該有八至十個空間,有人會同你講係邊間.
個牌你要一直掛喺頸,仲會打俾你睇吓你留嘅聯絡電話係咪打得通. 跟住就係排隊整強制檢疫令,要攞登機證同身分證,仲有檢測報告加ISO 15189證明文件,指定檢疫酒店21晚預訂確認書. 我嗰日四點就要醒所以到咗機場已經好攰,淨係得坐喺度等結果同返酒店房先影相,唔肯定下面啲資料喺邊個檢疫程序派同先後次序.😂 派口罩同探熱針.
仲會派注意事項同一本於指定酒店檢疫的抵港人士須知.嗰本須知入面有體溫表,自己每日要量兩次體溫,前面係中文版我寫咗資料唔太方便所以就影英文版俾你哋睇.
搞掂就行去坐等結果,行過去嗰陣會有三文治水同餅乾提供. 要等兩至三個鐘可以食嘢去廁所都得.得依個時間有得坐可以唞吓,其他時間都係一直行同企.🤦♀
等咗兩個鐘會攞到依張強制檢疫令,記得攞到先好走. 因為之後會一直用到依份嘢同埋個頸牌所以記得唔好收埋.
執好野你就可以去辦入境同攞行李.
最後係專車登記處,俾份強制檢疫令佢睇,然後佢會比貼紙自己貼落個牌度,仲要自己掛牌喺行李箱同埋話俾你知排邊條隊.
排隊等上專車,我坐嗰架車有九個人去三間酒店,自己上車先啲行李箱會有人幫你搬上車. 依家同之前好似又唔同咗唔用電子手環. 車上面有司機同一個講下一站去邊間酒店,喺你落車幫你掃強制檢疫令個QR code嘅人,記得落車前攞定張檢疫令喺手上 . 架車停咗喺酒店度會放咗你啲行李落去先然後先叫你地落車, 到咗酒店門口要先量體溫,然後等人安排你去check-in. 會攞到房卡Wi-Fi密碼同酒店須知,仲有一個化驗樣本袋,酒店職員會同你講係邊日做. 化驗樣本袋裏面有說明書教你點樣做,要填知情同意書.
酒店須知一定要睇,會有派餐時間收垃圾時間同埋送貨服務時間.好似我住嗰間咁佢就有寫到明話如果係外賣膳食送遞或親友送遞膳食,將不會於繁忙用餐時間派發. 我睇完就知道唔好喺派餐時間叫外賣,因為叫咗仲要等佢哋忙完先送上房. 我琴日叫咗外賣送到酒店兩點半,三點十五分份外賣送到上房門外.
酒店房 雪櫃正常,只係我錄影嗰陣睇緊間房仲有冇其他嘢要錄.😆
房景
房間內部
我間房無蟲無蟻.冷氣好涼,WiFi用到(睇片打機都得)只係你估唔到佢幾時會無啦啦斷線,因為佢用到既時候太正常.😈 派餐會擺喺張凳上面要戴口罩開門攞.
檢測 第三日,用上面個化驗樣本袋.
第七日,第十二日,第十九日 第一次檢測前幾日會有人打電話同你確認個人資料,仲會同你講邊幾日係檢測日. 檢測日時間早上十點至下午六點,等化驗人員敲你房門,問咗冇指定時間所以可以刷牙食嘢.
檢測日我第七日(6/28)係二點半 第十二日(7/1)係一點半 第十九日(7/8)係十二點半 做完會收到訊息,第一封係登記第二封係檢測結果.
退房要有嘅嘢
俾埋隔離餐你哋睇 有時攞咗冇影到,擺咗好多個鐘先記得影,所以有啲會紅蘿蔔黑咗或者睇落唔係太新鮮.🙇♀ 之後都係重覆相裏面啲隔離餐我就唔影啦.🙊
真係唔係幾好食,不過如果咁樣好似有好食啲.😆
👋 7/10 我叫咗咁多日外賣,除咗21號嗰日等得耐啲,基本上如果係食物都係等十分鐘左右就送到上嚟房門外,日用品會等耐少少半個鐘至四十五分鐘左右.派餐時間叫外賣嘅話要等二十分鐘左右,如果等嘅時間耐咗我會再上嚟更新.🤔 分享完啦 我打咗成朝大家睇完俾返個心❤


text:
西九站擬開3條特快巴士線 接駁港九北區
20180106
東網電視更多新聞短片
廣深港高鐵香港段將於今年第三季通車,相關設施仍在興建中.(資料圖片)
廣深港高鐵香港段將於今年第三季通車,政府公布高鐵西九龍總站本地公共交通服務安排,計劃今年初籌備開辦3條特快新專營巴士路線,接駁西九龍總站至北區,九龍東及港島中西區,每20分鐘一班車.
運輸署提交18區區議會文件顯示,高鐵西九龍總站北面,介乎佐敦文華新村與佐敦渡華路臨時巴士總站之間的土地,將設置「西九龍站巴士總站」,該站將有3條特快新專營巴士路線,前往上水巴士總站,觀塘站公共運輸交匯處,以及金鐘站(西)巴士總站,每20分鐘一班車.
北區線來回分設有30及28個站,途經粉嶺公路,大埔墟,吐露港公路,沙田鄉事會路,青沙公路及西九龍公路等路段;九龍東線來回分別設有17及18個站,途徑鯉魚門道,觀塘繞道,東九龍走廊,漆咸道南北,加士居道和佐敦道等路線;港島線來回分設有18及16個站,途經夏慤道,遮打道,皇后像廣場,干諾道西,西隧,西九龍公路及佐敦道等.
運輸署將優化現時40多條途經西九龍總站附近的專營巴士路線,按需要增設落客站和加密班次,同時將現時10條終點站設於渡華路臨時巴士總站的專營巴士路線,遷往現時的九龍站公共運輸交匯處,以及計劃在今年第三季或以前啟用的西九龍站巴士總站.同時,相關部分專線小巴路線亦會增設落客站.
的士方面,西九龍總站內西南面和東南面會設有市區的士上客和落客區,該站附近亦會設有旅遊巴上落客區,西九龍站巴士總站附近設置30架旅遊巴停泊區.


text:
呢排TVB舉辦嘅香港小姐選舉終于落幕,不過新聞并冇因此結束.呢屆嘅落選港姐工藤佑采風頭比冠軍仲要強.皆因工藤佑采講咗一啲對港姐選舉不滿嘅言論,隨后黃心穎喺出席活動時公開彈工藤佑采態度唔好,而工藤佑采都火爆回應指黃心穎博見報.隨后網友嘅言論都大有支持工藤佑采嘅勢頭,所以黃心穎心情就似乎相當低落,見到女朋友咁唔開心,馬國明即刻陪食飯,睇戲,想冧女友開心.
呢場罵戰入面邊個系啱嘅就睇大家嘅判斷啦,不過大多數香港網友嘅意見似乎系支持工藤佑采,更有網友到黃心穎嘅社交賬號度彈佢.睇見女友咁唔開心,身為男友嘅馬國明梗系要冧女友啦,呢排有記者影到馬國明帶黃心穎出嚟食飯,當日兩人去食越南菜.兩個人都著黑短袖T恤,好似好搭,而黃心穎攞住個包包原來價值五萬蚊.
兩人食咗大概一粒鐘終于系食完晚餐,眼利嘅馬國明喺行出餐廳冇幾耐就發現記者喺影相,佢盡量露出笑容,然后揮手向記者打招呼,而黃心穎表情就唔好.
馬國明即刻提醒黃心穎有記者系拍佢哋,黃心穎知有人喺影相后稍微執咗儀容.馬國明笑起身,睇落有啲怪,原來兩人食完飯準備去睇電影.至於對記者嘅提問佢哋就盡量簡短回應,其中記者問起黃心穎畀落選港姐嘲笑博見報嘅嘢,馬國明就冇多言,只系講呢啲小事,多謝關心.睇嚟喺呢個問題上佢都唔諗過多講嘞.
馬國明同黃心穎拍拖一段時間,兩個人都越嚟越有夫妻相,連笑容都好似樣.喺男友嘅陪同下黃心穎心情都好咗好多,啱啱開始嘅時候仲系唔開心,而家都露出開心笑容.
前幾日馬國明重帶住黃心穎參加鄭嘉穎嘅生日聚會,一眾嘅好友也稱黃心穎為阿嫂,這讓佢都開心咗好多.
Like MisshkNews Facebook!不出门也能知天下事~


text:
美國有位女設計師設計咗一套發光內衣,只要喺漆黑中用手觸碰內衣就會發出光芒,令女性身材更具誘惑,據講會令熱戀中嘅男女增添性趣,嚟自9號會所嘅曼妮就話:「咪睇小內衣嘅作用!」
曼妮話:「一套街邊賣十零廿蚊嘅內衣,同埋名店賣成千幾二千蚊嘅內衣,出嚟嘅效果真係好唔同,好似我咁,十零廿蚊嘅內衣,平時着住喺屋企或者落街買嘢都冇所謂,但你一叫我去人多或者高級啲嘅地方,我真係接受唔到囉!成日都覺得畀人望住個胸,唔介意佢哋談論我嘅胸真假大細,最怕佢哋談論我個胸圍係咪街邊貨,會搞到周身都唔舒服,所以我一去啲大場面,我一定換套千零兩千蚊,仲要係最新款嘅內衣,一着出嚟自信心返晒嚟,個胸都挺得高啲,就算有人望住我個胸竊竊私語,都係談論緊我嘅胸圍款式,覺得我好時尚或者好花得起錢買內衣,所以人要衣裝真係講得好啱!」
除咗自己心理好過啲,男朋友又有乜嘢反應呢?曼妮話:「我男朋友啲反應先至最誇張,如果我着啲平價內衣,就算瞓喺佢隔籬,佢都會冇喱反應,成晚都係玩佢自己部手機,但如果我換套貴少少嘅內衣,佢開始會留意吓你,但都係機不離手,但如果你換套貴價內衣,佢哋馬上把手機放埋一邊,而且手多多咁搞搞震,你撥開佢對手,佢哋又會馬上再摸過嚟,好似啲烏蠅咁趕極都趕唔走,當佢哋搞到我有生理需要時,佢哋就會特別落力滿足我嘅需要,當我徹底滿足過後,咪以為就會冇事,只要再着番套內衣,又會挑起佢哋嘅慾望,總之成晚都唔使瞓,最後攰到乜都唔着就瞓,反而就冇事,畀我一覺瞓到天光,所以想性生活愉快,姊妹們嘅內衣真係好重要呀!」
撰文:小德
攝影:阿昌


text:
最近雜果沙律收到新系列LEGO DUPLO~「極地套裝」,兩個梗係開心啦!
又有新LEGO DUPLO 玩,雜果沙律LEGO DUPLO迷實開心!
LEGO DUPLO~「極地套裝」
本身雜果沙律由兩歲開始就係LEGO DUPLO迷, 佢兩個好鐘意得閒攞啲LEGO DUPLO砌, 我任由佢地自由發揮, 因為啲LEGO size唔會太細粒, 唔怕幼兒吞下, 而且啱啱合符幼兒雙方手嘅比例,佢地成日創造出好多好得意嘅造型, 玩得好投入.由於LEGO DUPLO啲顔色都好鮮艷, 某程度可以刺激小朋友嘅視覺, 我記得學認顔色都係拎啲LEGO DUPLO比佢地認.你地又無咁樣教小朋友認顏色?
家姐去年開始學會自己睇說明書, 仲好專注咁砌, 而且砌得唔錯.兩姊妹砌完就一齊玩角色扮演, 有時聽到佢地啲對話都幾可愛, 真係只有小朋友嘅想像力同童真先可以咁樣.
極地套裝𥚃包括一個爸爸,一個小朋友,一隻鯨魚,一隻北極熊和一隻雪狗 .一邊砌嘅過程中, 雜果沙律不停發問問題, 問好多北極嘅嘢, 見佢地咁有興趣就講多啲比佢地知, 佢地終於知北極地方嘅人生活同我地有乜唔同, 例如: 住圓頂冰屋,用雪狗拉雪橇,利用皮划艇係冰天雪地下釣魚等.講解完, 兩位妹妹就自由發揮, 見佢兩個玩得咁投入,我都唔敢打擾佢地啦!
套裝包括這些配件
兩個妹妹不停問我關於北極的事和人,點解住冰屋,用雪狗拉雪橇等等…好多問題! 但見佢地想知,我又不介意話比佢地聽.
開始砌
沙律好認真自己研究說明書,雜果聽家姐指示砌
終於砌完,幾滿足!
又玩角色扮演,有太多笑料的對白
我仲download 咗「LEGO® DUPLO® Animals」 App 比佢地睇, 入面都有極地嘅公仔,等佢地對砌呢套LEGO更有興趣,更投入.
LEGO®DUPLO®Animals App


text: 要細數屯門的高質居屋,又可媲美私樓質素澤豐花園應該榜上有名屋苑由私人發展商參建,質素較有保證再加上9成實用率,同埋上車價吸引唔少講求實際的租客同埋準買家1989年入伙的澤豐花園,由澤安發展及房委會聯合發展物業同管理同樣有保證屋苑共有5座,提供合共約2,208個住宅單位景觀方面大致開揚部份單位面向屯門河及綠化地帶另一面就向鄧肇堅運動場,視野廣闊翠綠住客可以在區內享受假日family day因為屋苑本身有滾軸溜冰場排球場,羽毛球場想再多活動空間,過一條馬路就可以去公眾游泳池附近仲有大興體育館,鄧肇堅運動場如果住客想去市中心,可以步行約13分鐘或者搭一程輕鐵果度有大會堂屯門公園係屯門人的聚腳點於日常購物買餸,屋苑樓下就有澤豐商場提供街市,食肆,超市鍾意更多選擇的話行多幾步去到附近大興花園同卓爾居商場選擇更加大路,滿足生活基本所需今時今日,屯門交通網絡愈趨完善澤豐花園位於2個輕鐵站之間基本上,行出屋苑就見到輕鐵站去屯門西鐵站只需坐幾個站輕鐵就到鍾意坐巴士的,經紅橋去到一橋之隔就有巴士站多條路線經屯門公路直出港九新界多個地區由於交通配套成熟,特別吸引市區上班族入住作為家長,特別重視子女的讀書選擇屯門澤豐花園屬於70區小學校網附近有保良局莊啟程第二小學步行6-7分鐘就到依區學校包括保良局志豪小學保良局方王錦全小學中學就有,順德聯誼總會梁銶琚中學宣道會陳瑞芝紀念中學想知更多屋苑詳情馬上聯絡以下分行


text:
本地 單車 遊記-國境之南太陽之西(上)@Bike The Moment
地區:聯和墟 梧桐河 馬草壟
建議出發時間:12﹣1pm,先去聯和墟搵美食,然後開始慢慢踩一日,最後6pm 左右睇日落
出發地鐵站:粉嶺
離開地鐵站:上水
租車:之前有朋友說過聯和墟有單車租,詳情大家要再另外搵
個日我地由粉嶺地鐵站出發,一出地鐵站就已經有 單車 徑可以慢慢踩,我地先踩去聯和墟食聞名已久的雞脾飽,好幾個月之前聽急急子介紹完佢地既故事已經想去.同行友人提醒唔好期望太大,哈~~ 佢地之前同朋友踩黎試玩之後既 conclusion 係「雞脾 + 飽」lor xp 反而另外轉個彎有間賣番薯奶茶又ok wor,口感特別,同埋唔甜,唔錯唔錯~ 另外朋友仲話有間四眼仔腸粉都唔錯,不過就無試到~ anyway 聯和墟主要係 for 我地踩之前打個底先~ 之後我地就正式出發啦~
第一站我地到左龍躍頭文物徑,呢個地方我一直都覺得幾特別同踩 單車 同埋幾正的,因為入面d路好小村落feel.首先最搶眼就有呢個覲龍圍圍牆,好有氣勢,我走進去見到都是人家的屋子,所以沒太打擾就走了.然後我地兜了小小路,一路踩到軍營然後再折返.雖然是兜了小小路,不過我地就覺得呢度好靚,雖然係d 殘殘就就既小屋,但真係好似去左旅行既感覺.鍾意影相既朋友唔好錯過.
離開文物徑,之後就會直接進入梧桐河畔.沿著梧桐河畔踩係一件非常舒服既事,由呢度開始就可以慢慢暢遊.如果好似我地係 weekday 黎既話基本上完全無其他人,三五知己踩隨時可以坐下聊天,非常正.
延伸閱讀:
小小單車 環澳 遊記 (番外篇﹣ 路環 )@Bike The Moment


text:
港版芭提雅 石澳石澳泰
講到泰國熱門嘅旅遊點又點少得芭提雅呢?仲記得以前啲泰國曼谷旅行團,點都會留喺芭提雅玩番兩至三日,輕輕鬆鬆享受泰國嘅假期.今日我哋嚟到石澳,呢度同樣有芭提雅嘅感覺!石澳嘅沙灘水清沙幼,近停車場嘅位置有唔少沙灘用品店鋪,仲有串烤店,真係陣陣泰國風情!因為我哋想搵間餐廳坐低慢慢嘆吓,所以就嚟到石澳泰.
小食拼盤
我哋兩個人就叫咗一個細嘅小食拼盤,拼盤嘅每一款小食都有兩件,兩個人share食就啱啱好!炸蝦唔用炸粉,改用粉絲包住再炸,原來口感會更豐富;泰式炸魚餅加入唔少香料一齊炸,所以味道好有層次;至於脆炸蝦餅蝦味濃郁,超級彈牙;香葉包雞雖然細細舊,但就好入味喇;最後,仲有炸素春卷,春卷焰料勁多,夠晒鬆脆.
泰式炒通菜
即叫即炒,通菜帶有少少辣,非常惹味.
海鮮菠蘿炒飯
同平時嘅菠蘿炒飯好唔一樣,因為佢唔係將炒飯放入開邊菠蘿,反而係放喺旁邊,咁樣食嘅時候反而相對方便.個炒飯好有鑊氣,海鮮配料有鮮魷同蝦,整個炒飯份量一啲都唔少架!
海鮮濕炒河粉
但更令我哋欣賞嘅係海鮮濕炒河粉!份量夠晒多,配料感覺仲多過河粉呀!有鮮魷,蝦同青口,仲有好多素菜添.濕炒嘅醬汁非常濃郁,但又唔會太杰太濃,撈埋啲滑嘟嘟河粉一齊食就最perfect!
芒果冰沙
整體嚟講,餐廳嘅菜式都唔錯,不過,呢個芒果冰沙就麻麻哋喇!因為芒果味非常淡,如果可以重手加多啲芒果就更好喇!
石澳泰 Shek O Thai
地址:石澳石澳村303號地下
電話:+852 2809 4426
營業時間:星期一至五 11:30 – 22:00;星期六至日 11:30 – 22:30
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
中學生可以做嘅暑期工選擇其實並唔多,始終返工時間唔長,唔似大學生開咗sem都可以返part time,中學暑假又短,要搵工返都幾頭痕!所以,今次Tutor Circle 尋補就為大家介紹一下一啲大部份會請中學生嘅工,等大家可以參考一下,等各位學生喺2022年放假既時候都有方向去搵暑期part- time工作.
目錄
1. 侍應
呢個唔洗我多講,飲食業係最容易請中學生嘅工種之一.因為餐廳通常都需要呢啲短期暑假人手,只要面試時表現得對飲食行業好有興趣,相信都好大機會請!
比個小貼士大家,通常侍應請人都唔會放招聘廣告係網上,因為餐廳冇呢個時間去做,所以暑假前直接問間餐廳或者睇下門外有冇寫住請人,係個十分好嘅方法.千祈唔好以為上網就揾得到咁多工呀!要試下揾下快餐店,好似M記,大快活等,或者西餐廳中菜館都會請中學生暑期打工.
時薪方面,侍應大約HKD$40–$60左右.另外,記得唔好兩,三個人一齊去見工,咁樣會比到主管一個唔認真,似係嚟玩嘅嘅印象.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
2. 倉務員
倉務員通常都比侍應高人工,常見嘅倉務員人工時薪介乎HKD$50–$100.人工高啲,工作量亦自然大啲,倉務員通常都要出賣大量勞力,常見倉務:機場,葵涌貨運碼頭等.機場貨運暑假需要好多嘅人手,所以大家可以去打聽一下.
呢類工作喺兼職網或者手機App都可以輕鬆揾到,Moovup求職平台就提供了超過5,000份前線職位空缺,尤其是包裝員,倉務員,以及文員,只要有手機就隨時都申請到,尤其方便我哋呢代機不離手嘅年輕人.不過,要留意嘅地方係,倉務工作通常都只係請夠18歲嘅男仔,唔夠18歲好多時都唔會請㗎!
3. 文員
文員對比以上工種既工作量當然無咁多啦,大部分都係請人返黎入下資料同做下打雜,有時候可能幫老細做下跑腿咁.雖然有冷氣嘆,不過人工相對地較低.時薪介乎HKD$40–$55.
如果你英文能力好嘅話,可以考慮應徵下中環office禮拜六日嘅前台咁,人工就會高啲!好多公司嘅招聘廣告係求職網都會見到,例加Jobmarket.除此之外,兼職或者暑期工嘅文員競爭好大,而且好少請人.想做文員嘅大家就要mon實邊間公司請人喇!
4. Sales
Sales亦都係一個唔錯嘅選擇,容易請人!因為售貨員都係長期缺人,但係日本牌子嘅公司好似Uniqlo同H&M咁,管制會多啲,佢地會要求你買500蚊佢地嘅衫,之後當制服!好多大型商場好似SOGO會暑假請好多中學生去應付ThankfulWeek,人工$50左右.
人工方面,sales嘅人工其實都唔錯架,介乎HKD$40–80,都係視乎你邊間公司,做到名牌sales真係HKD$100都唔出奇㗎.如果女仔嘅話可以考慮下化妝品牌好似YSL,MAC嘅Part-time Sales;男仔嘅話就可以試下賣衫,好似Dickies,H&M等.
不過就要成日笑臉迎人,所以都要有情緒管理.此外,Sales多數都有佣金分,小編都做過下相機Sales,人工再加佣其實對學生嚟講真係唔錯㗎!
5. 補習導師
你可能會問,唔係大學生先至可以幫人補習咩?起碼都要有張DSE成績表呀?如果你係中學嘅成績唔錯,你一樣可以幫小學或者初中既學生補習,而唔少補習社都會請高中學生去協助功課輔導班,尤其係鄰近屋邨嘅小型補習社,主要都係幫佢地完成功課,對下答案,同睇住佢哋!
其實除咗去補習社睇下有冇請人,你都可以喺Tutor Circle 尋補申請做導師,我哋會幫你配對學生,只係收首兩堂學費做中介費.其實不少小學生家長都想為小朋友搵個私補老師跟下功課,温下測驗.一個鐘大約係HKD $100–$200 到,時薪可以高達$300.如果時間可以,開咗學之後你都可以繼續補,少時間得嚟又多錢,性價比直情係正啦!我哋好多學生個案啊,快啲嚟申請啦!
6. 臨時演員
周星馳係喜劇之王入面,都係由臨時演員(茄呢啡)開始做起,對演藝行業有興趣又想賺下外快?臨時演員就啱晒你.「精神啲,臨時演員都係演員」,有份參與電影戲劇嘅拍攝,仲有機會係大銀幕見到你,仲唔考慮下?
臨時演員通常會演學生,路人咁,其實做嘅嘢亦唔難.除咗電影或者電視劇,亦都有好多廣告拍攝.而且人工都好可觀,做嘅嘢又唔辛苦.小編中學嗰陣都有參與過廣告拍攝,幾乎齋坐幾粒鐘就有$400袋,真係唔錯㗎.坊間有好多炒散WhatsApp group或Facebook group都會張貼告示請臨時演員,每次都有唔同嘅需要(身高,肥瘦,性別,外貌等),不妨自己去留意下.
7. 問卷調查員/派傳單
唔少公司都話請問卷調查員去訪問返客戶對公司既意見,係街邊請路人幫佢地填資料,之後再根據呢啲資料進行銷售;無論係街上面派傳單定係叫人填問卷,都係需要日曬雨淋,而且要遭受途人既白眼.通常有少少服飾要求,例如係白T或者黑色短褲咁.
補習社,興趣班,餐廳,Event等都會請人派傳單,所以都幾多職位空缺.而派傳單時薪大約係HKD $45–60 到.如果你想磨煉下自己嘅意志力,一試無妨!
8. Blogger 寫文
只要你有基本嘅語文能力,你都可以寫下做呢份工.其實唔少公司都會搵人寫Blog ,增加公司網頁嘅曝光率.我哋 Tutor Circle 尋補 都請啊!寫Blog除咗可以分享自己嘅經驗,例如DSE温書攻略,亦都可以分享下美食,旅行嘅難忘事等,而且可以坐Office/在家工作,環境舒服.如果你鍾意寫嘢,噉呢份工就絕對啱你啦!
做Blogger嘅時薪要視乎經驗,中學生無乜經驗嘅大約都有HKD$40–$50左右,最好應徵時就附加你嘅文章,畀僱主睇下你嘅文筆,不過無經驗都唔怕,肯學肯努力嘅通常都會請.各位中學生,絕對歡迎你嚟申請做尋補Blogger啊!
總結
今次中學生暑期part-time工作有咩揀就去到呢到喇,大家決定好自己想做咩兼職未呢?無論做咩工都好,最緊要安全第一,同埋要睇清楚啲合同先好簽約呀!比人呃就得不償失喇!
延伸閱讀:
(搵工易)搵工好難?搵工話咁易?「我只係用一部手機」
(見工面試)自我介紹最易出錯?8大面試禁忌逐個捉
(大學筍工)讀U都可以時薪過百?必搵5大筍工推薦!
*此文章由 Blogger個人/編輯團隊 分享並僅供參考,意見及內容並不代表本網誌立場,Tutor Cricle 尋補 對信息或內容所招至的損失或損害,不會承擔任何責任.
其他人還看了……
中學排名 呈分試 升中面試 英文補習
大學收分 Jupas 副學士 DSE筆記
大學五件事 私補價錢 Ocamp 暑期工
生日好去處 IQ題 任坐Cafe


text:
話說小弟喺一個十分熱愛足球嘅人,由細到大都好鍾意足球,屋企都放滿晒同足球有關嘅嘢,多到有啲要送去迷你倉.
我有個女朋友,叫阿儀,同佢一齊咗差唔多兩年,一直關係都幾好,但佢似乎唔太鍾意我成日去踢波唔同佢出街,有時我買咗啲新波衫翻嚟,佢又會話我晒錢,不如儲錢結婚.我都明佢喺顧家,好識為未來著想,但呢個喺我由細到大嘅興趣嚟㗎嘛,情侶之間唔喺應該互相尊重對方嘅興趣咩?因為興趣嘅問題搞到呢排大家都成日嘈交,差啲要分手,好彩九牛二虎都掹得翻.
有一次同朋友踢波,行緊去球場嘅途中,竟然見到阿儀同一個陌生嘅男仔拖住手行商場,我初頭都以為喺認錯人,但見到佢袋上面我送比佢嘅嗰個吊飾公仔,我就自己慘變綠燈俠.如是者,每次去踢波,就每次都見到阿儀同個男仔一齊,我試過即時WhatsApp 佢問佢喺邊,佢話係屋企做緊project.我個心好痛,我唔知可以點,我唔想無左佢,但喺又要挽救翻男人嘅尊嚴,我好辛苦,於是我日日攞住個波,一嚟監察佢地,二嚟去個球場到當個波喺個男仔一樣轟轟轟咁射埋個龍到,將心入面嘅怒火一下一下咁加落個波到.久而久之,我嘅腳力強於荷蘭嘅史奈達,重炮手嘅我喺街場獨當一面,每次諗起個男仔,都會加強力度,連柱都差啲射彎埋.
有日踢緊波,一個鬼佬行埋嚟,用英文問我:「我喺英超球隊利物浦嘅球探,我地想高價搵你去我地球會,唔知你點睇呢?」我當初都以為係騙案,但見到佢張證件就成個人開心到彈起.佢地簽左我3年約,38場聯賽正選上陣35場,第一季就9入球26助攻,有7個入波都禁區外轟入去.我去英國踢波嘅事都無同阿儀講,因為去到後期我地連IG都block埋,差在未講分手啫,走之前我只喺同佢講我比大學安排去英國做exchange 可能3年後先翻,聽到佢只係應一聲「喔」,我就知道段關係救唔翻.
依家我仲喺利物浦踢緊,啱啱續約到2023年,住緊2層獨立屋連私人泳池,同個鬼妹拍緊拖下年結婚,我知道今晚金球獎典禮會喺TVB全港直播,所有報紙頭條都會喺我個名.阿儀,多謝你,令我可以企喺呢台上面,望住妳同個男仔一夜間成過街老鼠,狗男女!


text:
芳村
芳村(粵拼:fong1 cyun1)係廣州地方,喺廣州西南.試過設區,2005年5月撤銷,併入荔灣區.
歷史[編輯]
「芳村」一詞原本指係用來特指珠江隧道南出口同石圍塘一帶嘅一條村,因花果遍地而得名.民國時期先開始有用「芳村」來代指成個芳村區區域嘅用法.
而經已撤銷嘅芳村區嘅區域以前係荒島,宋朝開始有人搬來住,明清時期已經係重要嘅農業區.
村[編輯]
芳村又可以進一步細分成上芳村同下芳村.而今嘅芳村地鐵站,叫「芳村」嘅巴士站都係指上芳村一帶.另外下芳村附近有叫「下芳村」嘅巴士站.
上芳村同下芳村都係歷史上嘅村落,而今嗰一帶已經改建成商場,住宅小區同酒吧街.
芳村區[編輯]
範圍[編輯]
芳村區包括現今荔灣區當中珠江西南嘅所有區域,佢西邊同佛山南海區接壤,東南邊,東邊,東北邊分別同番禺區,海珠區,舊荔灣區隔江相望.以前芳村區幾乎係佛山出入廣州嘅必經之路.
用法[編輯]
雖然芳村區經已撤銷,但係由於佢同舊荔灣區有珠江隔開,地理分界非常明顯,所以一般市民仍然會沿用「芳村」一詞來代指以前芳村區嘅區域.
相關[編輯]
芳村區內有條沿珠江方向延伸,連通芳村區東南邊同西北邊嘅主幹道,叫芳村大道.芳村大道經過芳村嗰條村舊址附近.


text:
外港碼頭
要去旅遊塔美食節,港澳碼頭得32,5:16PM走左部車
落車要過馬路先到
月亮
去左個亞洲嘉年華先
原來同美食節無關
門口就有兔斯基
行出出面 橋有日落
裡面嘅舖頭
最吸引嘅就係拉麵同燒日本牛肉
呢度同對面澳門美食節無關係,所有嘢直接現金交易
穿過呢個透明波,走人
行下旅遊塔個商場
梳打熊貓
時間囊
終於過對面
座位
入場免費,但要買代用券俾錢
滿$100可以俾銀聯
個樣有特別
但係都係同香港一樣賣魚蛋,賣鮑魚
今次賣埋煮好嘅麵
傳說中嘅日本絲帶可樂
水晶球
好似好好食嘅日本拉麵
賣燒牛肉
番茄屋,好似都係名店
全部寵物小精靈帽
包,全部都係包
順德私房菜
行出去望南灣湖
開始到馬來西亞村
呢度嘅嘢比較吸引,好多人排隊,仲要無地方買代用券,無心機返去買,所以無得食
印尼嘢?
條龍唔止……
成個生果,為一幫襯
西瓜都要$30,飲完有肉,要切開一半
舞台
結論:大部分檔口無特色,吸引嘅檔口又特登放側邊
如果你喺香港行開工展會/冬日美食節,除非你想喺展場食到檸檬車路嘅Gelato新鮮雪糕
其實可以直接過隔離去馬來西亞村
點解唔直接叫人搭關閘線?
每條路線嘅隊(有為佢地提供口罩)維持秩序,解答問題
因為去水坑尾,個靚女叫我哋搭
等左一陣
包車用車係新福利MP牌海格,車內電視,報站屏幕未拆,雖然繼續有WIFI貼紙,但已經用唔到
仍然有USB充電
南灣國際銀行
7:10PM
落車充左5%電


text:
現年28歲嘅「TVB發電機」蔡思貝(Sisley)自從入行娛樂圈到而家,無論拍劇定係綜藝節目,都會與合作嘅男明星扯上關係都傳出過緋聞,緋聞史冠絕電視城.
據悉,蔡思貝最近就搭上胡鴻鈞,雖然兩個人合作唔多,但舊年拍攝《降魔的捉妖游戲》嘅時候開始熟落,加埋大半年胡鴻鈞被指因囂張而畀「雪藏」,身為好友嘅蔡思貝不時陪伴安慰,熱烈主動嘅佢融化男方.
「思鈞戀」到而家好低調,出街拍拖時好鬼鼠,蔡思貝次次都約唔同地方拍拖,亦會叫胡鴻鈞到唔同地方接送,避免戀情曝光.
蔡思貝入行以來與圈中多位男星傳過緋聞,畀封為「緋聞女王」,絕對唔係浪得虛名.盤點蔡思貝之前嘅緋聞史,真係冠絕電視城.
2013年,本來喺德國讀書嗰陣蔡思貝返香港參選香港小姐,喺當地有一位德國男友.
喺2014年中曝出蔡思貝與排舞師麥秋成戀情,但由于蔡思貝與太多男星過從甚密,男方失望提出分手,麥秋成曾經喺社交平臺用英文寫到:「唔好再讓人浪費自己嘅時間.」
喺2014年蔡思貝曾經同鄭俊弘傳出緋聞,兩個人更加係以螢幕情侶嘅姿態合作拍攝廣告,兩個人更加係畀傳媒拍到結伴睇演唱會,而當時鄭俊弘嘅正印女友係姜麗文.
喺2015年蔡思貝同羅仲謙拍攝《沖線》嘅時候過從甚密,除咗主動約食飯,更有指當眾為男方扣皮帶,激到正印女友楊怡到片場監場,甚至傳出楊怡更加一度怒趕羅仲謙出家門,取消婚約.
蔡思貝與同樣鬼仔性格嘅溫家偉經常勾肩搭背,兩個人更加係結伴到羅仲謙嘅婚禮,又公然將曖昧嘅親密相擺上社交平臺.
2015年11月,蔡思貝同陳展鵬畀拍到一齊去整車而傳出緋聞,兩個人舉止親密,之後更畀拍到一齊返回男方住所.
2016年1月,蔡思貝與洪永城畀拍到一齊跑步而傳出緋聞,當時洪永城嘅正印女友唐詩詠大方回應,佢哋去跑步好正常.不過之後有傳因為蔡思貝嘅介入,導致洪永城同唐詩詠嘅分手.
2016年9月,蔡思貝畀拍到與周志文幽會去睇戲,又曾經喺外景期間,主動摸上男方酒店房過夜,但對外堅稱係好友關係.
蔡思貝,王浩信喺合作《踩過界》嗰陣搭上.有傳劇集拍攝到尾聲嘅時候,臺前幕後聚餐,蔡思貝同王浩信雙雙匿喺VIP房兼反鎖房門,就算畀拍門都唔肯開門,前後消失十幾分鐘.
之後王浩信又畀傳媒拍到揸車到蔡思貝香閨私會,佢堅稱係一大班人嘅聚會,有傳蔡思貝愛得太深更為男方自殘.
蔡思貝同張振朗喺合作《踩過界》期間也傳出過緋聞,有指蔡思貝向張振朗狂放電,更被拍到有沙入眼向男方詐嬌,舉止好親密,當時張振朗嘅正印女友係陳芷尤.
蔡思貝與TVB新晉小生余德丞,因為拍攝旅游節目而成為密友,余德丞之前因為事故入院嘅時候,蔡思貝更加係第一時間到醫院,不過有指余德丞最後情歸周秀娜.
蔡思貝一向鬼妹仔性格,可能行為比較西化,與異性接觸嘅界限比較模糊,先會傳出咁多緋聞啫,其實佢嘅女性緣都好好,喺圈中有唔少閨蜜,而且近年蔡思貝已經收斂咗唔少,緋聞都少咗好多.
Like MisshkNews Facebook!不出门也能知天下事~


text:
伯希和
伯希和(粵拼:baak3 hei1 wo4;法文:Paul Pelliot;1878年5月28號—1945年10月26號)係法國著名嘅漢學家,亦係中亞探險家,佢收集咗好多文物,將佢哋運去法國,當中最有名嘅係敦煌文獻.最初佢跟住外國使節團入來,從而開始研究中國.佢精通13種語文.伯希和淨單係探查過中亞一次,但就帶來咗好多文物.
初期嘅活躍[編輯]
伯希和出生喺巴黎,佢係法蘭西公學院嘅東方學者薛旺·李維同沙畹嘅弟子,喺佢哋之下學嘢.之後伯希和去喺法屬印支河內嘅法國遠東學院做嘢,嗰陣時爲咗學院圖書館嘅藏書收集,要購入啲漢籍,1900年派遣佢去北京.喺佢訪問北京期間,發生咗義和團運動,包圍咗北京嘅外國使館區,因而拘禁其中.喺包圍戰期間,伯希和脫出過兩次,一次搶低咗敵軍嘅軍旗,另一次爲圍困嘅人攞新鮮生果.因爲佢嘅勇猛,佢攞到咗法國榮譽軍團勳章.之後,22歲時佢又返到河內,做咗遠東學院嘅漢學教授,之後歷任過法國啲大學嘅教授.
中亞探險[編輯]
伯希和嘅探險團喺1906年6月17號離開巴黎,向中亞探險.佢嘅隊員有軍醫路易·韋楊(Louis Vaillant)博士,攝影師沙勒·努兀(Charles Nouette).呢三人經由鐵道,從莫斯科移動到塔什干,入到中屬突厥斯坦地域,1906年8月尾時探險隊到咗喀什,同俄國總督一齊住,停留喺俄國總領事館.伯希和流暢嘅中文驚豔咗當地嘅中國官僚,佢嘅努力好快就見到成果:攞到重要嘅協助同資源,爲探險準備攞到各類便利.
探險隊離開喀什,停泊嘅第一站係圖木舒克,從呢度入到庫車.喺庫車嗰度發現咗多份文書,係用好似婆羅米字嘅文字(後來稱呼做吐火羅文字)寫嘅失傳語言(之後,確認佢係吐火羅文嘅乙種方言龜茲話).呢啲文書之後畀伯希和嘅老師薛旺·李維解讀出來.
離開咗庫車,伯希和去咗烏魯木齊,喺嗰度探險隊遇到咗瀾國公.瀾國公同佢嘅兄弟都係義和團嘅首魁,所以處於終身流配嘅狀態.伯希和喺佢度見到咗敦煌出土嘅《法華經》古寫本,於是趕赴敦煌.伯希和探險隊最後停腳嘅地方就喺敦煌,就喺嗰度伯希和掙得佢嘅名聲,喺1908年2月12號到達.
喺敦煌伯希和對王圓籙嘅藏經洞有所聞,於是接近佢度.英國探險家斯坦因喺上年1907年訪問過敦煌莫高窟,搦走七千份古文書,流出咗消息,淨低嘅文書仲好多,有份量龐大嘅古書籍同各種版本,以及好多藝術作品.伯希和同看守莫高窟嘅王道士交涉,允許咗佢入藏經洞.喺呢度伯希和流暢嘅中文又再次有用,就好似喺喀什時噉發揮實力.
伯希和用咗三個禮拜去調查藏經洞嘅古文書版本,分析後選出最有價值嘅文書數千卷,就買賣事宜同王圓籙交涉,說服咗佢.王圓籙計劃再建莫高窟,個預算有必要,於是承諾用500兩(約90英鎊)賣出呢個莫大嘅份量.因爲斯坦因唔識中文,佢帶趄歸嘅文書有好多係冇價值嘅嘢,而伯希和通曉包含中文在內嘅13國語種,選出嘅文書冚唪唥都係絕品.當中包含有新發現嘅新羅僧人慧超嘅《往五天竺國傳》.
之後[編輯]
伯希和一行人喺1909年10月24號返到巴黎,意外噉畀老師沙畹等班遠東學院嘅同僚激烈噉非難,起訴伯希和佢哋浪費公幣而帶返來啲僞造文書,話佢哋有醜惡嘅陰謀.佢哋認爲斯坦因帶走敦煌文書去後,已經乜嘢都冇淨.不過結果喺1912年斯坦因出版咗探險旅行記,公佈話喺敦煌仲有大量文書淨低,對伯希和嘅懷疑先至一天光曬,認證咗佢無罪.
之後,佢發表咗《敦煌千佛洞》等好多研究書,對東方研究有好大影響,喺第一次世界大戰時佢作爲法國武官駐留喺北京,喺1945年因癌症喺巴黎死去.有人評價話「若果冇咗伯希和,漢學會變成孤兒」,公認係漢學嘅偉大學者.巴黎嘅吉美美術館有個畫廊用伯希和起名,佢所寫嘅好多文書都保存喺法國國立圖書館.
意義[編輯]
伯希和發掘出慧超嘅《往五天竺國傳》係佢嘅核心貢獻,另外佢又翻譯咗周達觀嘅《真臘風土記》入西洋,對吳哥遺蹟嘅復原有莫大嘅貢獻.


text:
做人冇公關梗係死得人多,咁做政治人物冇公關,就更加死.
當職工盟總幹事蒙兆達話好樂意回應既時候,點解職工盟就派個秘書長李卓人上商台晴朗呢?而李卓人個回應,就好好笑既,佢話:
主持:罷工基金總共用咗三次?
李卓人:計埋碼頭果次就係三次.又指如果大家想知,我哋好歡迎任何捐款者去睇我哋嘅bank statement ,呢個基金係獨立戶口,所以一睇就睇晒,唔會同我地職工盟其他戶口混埋一齊.
主持:如果市民淨係想捐錢比海麗工人,唔係捐畀職工盟,攞返又O唔OK?
李卓人:有啲難度,但佢自己唔反對呢個機制,但首先要證明你有捐款.又話如果畀晒工人有個問題就係,我哋係團結,唔係籌款.我哋團結係支持工人罷工,唔係團結拎黎每次市民捐親錢就鋪鋪清.有工人都話自己唔想拎多個罷工津貼,其實呢個好清楚係Facebook出咗,單張出咗,每人$250 !大家諗清楚,大家淨係支持海麗定支持抗爭?海麗工人只係公民抗爭嘅其中一個行動,點解大家唔相信職工盟?歷史上我哋無挪用過勞工權益基金一分一毫!
李卓人好擔心,點解「香港人唔信職工盟」.好簡單,因為你好樂意說明既蒙兆達冇出現,而你出現既時候,講野又有攻擊點囉?點解要捐過錢既人先可以睇bank statement? 既然你話KOL 惡意中傷工運,點解你要捐過錢既人先睇得?原因係咩?另外,叫人捐錢既戶口,2015年曾經用黎收集尼泊爾賑災呢一點,點解唔解釋?果個根本唔係罷工基金專戶,你就話係獨立基金,咁算唔算唔誠實?
如果件事係鄭若驊做,當然係.但職工盟做呢?係電台叫幾句「歷史上我哋無挪用過勞工權益基金一分一毫!」就得?歷史可以證明咩?證明你地唔肯開月結單上網,唔肯畀核數報告(可能冇)囉.咁,仲叫得咁大聲,你知唔知咩叫公關災難?
總之,係我呢d公關仔眼中,出事既係杜振豪提出既清算名單.你以為你同友好媒體打晒眼色,呢單野剩係得輔仁同幾個KOL 講,就可以息事寧人?你下下出D都可以引發下一個災難既解釋,其實點解呢d人可以從政幾十年?香港人係咪真係咁蠢呢?
政治,係觀感既遊戲.你睇下啲人,forward (地球post)係講咩既?
當劇咁追.
好好睇.
職工盟越揭越臭.
下下都打面.
大大力x!
呢個就係而家職工盟既形象.以後職工盟歷史上做幾多野都冇用,係網上,永遠都會殘留呢d記憶.
所以,我呢啲公關仔,都真係畀條路仔郭永健行下.
工黨郭永健,你可唔可以解釋下,點解2015年工黨會叫人捐錢去一個2017年叫人捐畀罷工基金既戶口,而唔去追問一下,條數叫人捐之前,「清空」左個戶口未呢?有冇核數報告?清唔清楚架?如果冇問,咁工黨都係好似職工盟咁混賬架?
大道之行也,天下為公,選賢與能,講信修睦.──《禮運.大同》


text:
我今晚想做愛: 第十四支煙,前度
自從上一次同咗嗰嗰電影女喺最凍嗰一日互相取暖之後
我開始面對自已 一直沉醉同唔同女仔做愛嘅原因
其實有啲嘢唔提起 仲可以扮無事發生 得過且過下咪幾好
.
「今日天氣幾好 感受到太陽打落嚟嘅温暖,你感唔感受到?」
「你個LunchBox好吸引啊,你自已煮咖?」
「我飲緊第二杯Cappuccino啦,你呢?」
「睇唔睇戲啊?」
我好似喺到同唔同老細匯報緊 又好似同緊女朋友分享日常
.
13:30 Becky「今晚喺咪食飯啊?」
13:32 我「好啊,你想食咩?」完全唔記得有約到佢 但今晚有人陪都OK
13:36 Becky「食日本嘢?有間喺尖沙咀 聽朋友講好好食」
13:36 我「好啊」
13:40Becky「你可唔可以Book位啊,我忙緊啊」
13:40 我「好啊, Book咗,1930,兩個人,我嚟車你收工」
13:41 Becky「嘩,好啊!!我1830收工」
.
我每一日都有同佢Text 應該喺 但我成日都唔記得佢呢嗰人存在
我哋去過幾次街 Becky樣又唔喺特別差 身材都OK 有前有後
又飲過幾次酒 我又送過佢番翻屋企幾次 幾次都無下文
.
18:00 「我到啦,你慢慢,我揾嗰位食支煙先」
.
應該喺收工嘅時間 中環真喺好L多人
巴士站每條隊都好長 過馬路嘅人群一堆又一堆
大家都喺到爭 完全無一個空間可以俾我企喺原地一分鐘
.
好彩的士站後面 有一班煙鏟 食煙
企埋入呢堆人 應該可以容許我企喺原地一分鐘 點煙
「屌 嗰客真喺西L到PK」「我撘緊車啦BB」「Yes. This Project is interesting 」
一堆人拎住嗰電話講唔停 好L嘈 我行到去最角落
西裝先生特別顯眼 因為我望住佢企係我隔離 我聽到同佢喺電話同一個好似女朋友報到「BB,我收工同同事食完飯就翻啦,放心啦 Bye Bye」
喺佢講呢一翻說話時候 隔離拖住咗一個女仔
一CUT線之後就喺到攬攬錫錫
我一路食煙 一路睇住佢哋喺角落攬攬錫錫
睇到我都心癢癢
.
「喂」Becky 眼笑笑咁向我行過嚟 佢今日都著得幾正 白色恤衫透透地 貼身嘅粉色長裙
「你咁快落到來嘅」我一路食煙 一路打量下佢
「喺啊 好肚餓啊嘛 你快啲食完煙啦」Becky用一個台妹嗲人語氣同我講嘢
「行啦」我放棄咗食到一半嘅煙走咗
.
餐廳無咩特別 食完一餐無咩特別嘅日本嘢 飲咗啲酒
賣完單之後 我好淡淡然咁講咗句
「我哋不如去油麻地行下」
「吓」Becky一臉驚訝不解咁望住我
「無啊 我有啲攰想去上面坐下」我好淡淡然同Becky表達自己嘅慾望
.
我上到去時鐘酒店 見到啊叔 佢個樣笑到見牙唔見眼 烚熟狗頭
「喂 靚仔!好......」
喺佢正想同我講好耐冇見嗰一刻 我閘住咗佢把口
「我想要一晚」
佢即刻笑一笑
「好啊! 3號房」
「唔該」
Becky企喺我後面 一直保持住低頭 我完全感受到佢嗰種羞恥感
.
入到去嘅我 開始好沉默 直白地表明 我想做愛
「一齊沖涼先?當前戲」
我一手抱住佢條腰 靠向Becky耳邊
「嗯」
就算喺靚女都唔記沖個涼先 我唔知佢下面乾唔乾淨
我哋一路沖涼一路開始撫摸大家
啲水一直流向Becky胸 我不停咁錫
我開始忍唔住 決定抱起佢去床
.
時鐘酒店有一個最強武器——鏡,我可以鏡子面前盡情享受女仔羞澀臉龐
仲有當我哋做愛時佢嘅胸喺我面前不停咁抖動~
嗯,一場充滿刺激性的視覺體驗
入房之後,我哋無再好似頭先咁閒話家常
.
「點解同我上床嘅」Becky抱住我手臂問我
呢一條問題 喺一條死罪 不論男定女問 嗰一次就喺最後一次
「因為我對你裸體感到好奇」
無懶嘅我 去咗嗰褲袋揾翻包煙
「你趕時間可以走先」
我一路點煙一路對鏡整翻好嗰髮型
Becky無理我 自已慢慢著翻起啲衫然後對鏡搽翻一抹紅色上去
.
我真喺好仆街 但我都好痛苦
我唯一唸到嘅解決方法就喺不停做愛
用快感去磨滅痛處 只要感官刺激 到達一個位 我應該忘記咗痛
.
著翻好衫 梳好嗰頭
我都慢慢起行
.............
打開門嗰一剎那 對面房都有一個女仔出嚟
喺小美.我嘅前度.
我哋兩嗰四目交投 完全呆咗咁望住大家
.


text:
優點:
1) 以超廣角嚟講呢支鏡真係好輕
2) 一支咁輕嘅鏡頭仲要有埋防震
※ WR 再加埋防震嘅鏡頭都係三百幾gram
3) 再者就係以一支超廣角嚟講, 都唔好講full frame啦 , aps-c就係aps-c , 單係以a psc既基準嚟講 , 呢支 10-24 都係算細支
※ 不包含遮光罩嘅情況之下
4) 造功相當唔錯 , 感覺相當紮實同金屬感好重, 第二啲唔係以aps-c為主嘅品牌, 呢個 範疇只有啲入門樣嘅膠鏡
5) 配合X-S10使用, 拍片時 防震 效果相當明顯, 我企響渡海小輪邊,拍維港黃昏, 架渡海小輪 一路行一路上上落落咁, 但畫面睇落完全冇起伏👍
總之就係細支同輕, 實用性相當高 😎
缺點:
光圈4~5.6時四條邊位, 由邊緣起向入數大概10%嘅範圍係比較鬆散, 收到7.1起 開始有改善
意見:
建議使用此鏡嘅朋友關閉機身入面鏡頭矯正嘅功能, 因為佢個矯正功能會拉闊左左右兩邊 , 抵消咗支鏡頭本來嘅桶狀變形 , 但係就係因為左右兩邊嘅線條被扯闊同拉直咗, 所以睇落先至會比較鬆散 , 同埋有啲本來喺vf入面睇到嘅景物會因為拉直咗個畫面已出咗鏡
簡單舉個例就係, 如果唔關閉鏡頭矯正功能, 譬如我幫我個朋友影相直到相, 隻腳明明店住個畫框, 但係出到嚟張jpeg會冇咗隻腳, 得返小腿.
當我將啲相放返落電腦睇,用LR 還原返未矯正時嘅畫面時, 睇落啲邊位就實番啲, 但係就有少少桶狀變形囉 .
不過老老實實正常人影相都唔會將個主體擺到去邊緣位置㗎喇 , 所以雖然支鏡頭只有中央大概七至八成嘅位置利嘅, 但係喺呢個範圍入面就真係利嘅,所以So far我係收貨嘅,以水貨價黎講😂
最後就係點解選擇新呢支唔選擇舊嗰支, 原因就係新嗰啲輕啲,同有WR , 唯一唔好嘅地方就係冇咗個防震開關掣, 喺兩個優點大於一個缺點嘅情況底下, 所以我揀咗新嗰支
同埋我本人影相就鍾意邊行邊影 , 極少時間會set腳架 , 所以防震基本上都係開住 , 冇咗粒掣唔緊要啦😅
同埋雖然支新鏡唔單只係數字上比舊嗰支輕咗 35 gram , 舊嗰支攞上手硬係覺得有啲墜頭 , i mean係就咁將支鏡頭放喺手掌上面 ,而新支鏡嘅外型唔同咗…… 成支鏡頭直身咗, 所以唔單純係輕咗嗰幾十gram, 連墜頭嗰個感覺都冇埋, 所以感覺更加輕.👍
喺兩支鏡頭嘅水貨價只係相差幾百蚊嘅情況底下 , 所以我選擇呢支新版
Ok開心使用中😃
點解用水貨價做比較? 點解買水貨?
富士用家心照啦……


text:
「未來 21 港」意思係「未來港口」,係位於橫濱市中央商業區嘅海濱城市發展區,區內有好多別富未來主義風格嘅建築物,就連日本最高建築物之一嘅「地標塔」都喺呢度!橫濱港未來區不單止坐擁購物中心,仲有酒店,會議中心,主題樂園,博物館,附設溫泉浴場嘅休閒中心同大量泊車位,為遊客提供樂趣滿分嘅旅遊體驗.
樓高 296 米嘅地標塔係區內最矚目嘅建築物;皇后三塔位於地標塔隔離,每一座大樓都矮過隔離嗰棟;附近就係泛太平洋酒店,同埋日本最大型會展場地之一—Pacifico 會展中心嘅所在地,洲際酒店都喺呢一區.
橫濱未來區同東京御台場嘅共同點在於,兩者都係首都圈內少數嘅海濱地帶,景觀唔會被重工業同港口設施所遮擋.區內嘅太空世界 (Cosmo World) 遊樂園擁有 100 米高嘅 Cosmo Clock 21 摩天輪;神奈川縣管弦樂團駐場嘅音樂廳亦都喺附近,定期上演連場古典音樂表演節目.
除此之外,全球數一數二嘅大型會議中心「橫濱 Pacifico」同樣位於橫濱港未來區;四桅帆船「日本丸」會永久停靠喺橫濱港未來區,改作博物館之用.附近嘅橫濱美術館展出日本最頂級嘅一批收藏品,值得一遊—呢座美術館佔地 88 英畝,氣勢非凡,建築設計前衛,遊客可以喺呢度消磨一日.橫濱港未來區嘅未來規劃包括興建一所聯合國大學,完善鐵路網絡,同埋幾幢高度超越地標塔嘅摩天大樓.
中央商業區未來 21 港
位置: 220-0012 日本神奈川縣橫濱市西區


text:
我地由鎮海坐巴士去沙上 , 都好快.
轉眼已經去到釜山西部客運站 , 落車後我地就入去巴士站大堂寄存行李先
因為呢度附近又有一個賞櫻好地方 : 三樂江邊公園櫻花路
(如果係釜山金海機場落機既 , 都可以坐單軌車去挂法 Renecite 站落車)
釜山市區可以坐地鐵去沙上站 (227) 既 3 號出口出
上左地面右手面就係 outlet
左手面就有個心心
沿路直行就係大型停車場 , 停車場再前 d 就係頭先落巴士既位置
呢度冇咩大型建築物 , 清風送爽 , 但我都繼續做下低頭族 , 因為地下係有得意野
行前 d 就見到 2 間大型超市 , 再前到就有電梯上行人天橋既
上天橋前 , 有張圖介紹下呢度有咩景點
上天橋之後 , 已經睇到遠遠有粉紅色既樹喇
而係天橋度又係有個心心
再行前就會見到長長既櫻花路喇
但真係唔會行得晒 , 完全係有心冇力.
而落天橋既位置 , 左面係無盡既櫻花路
右面又係
我選擇行左面既.
有媽媽帶 bb 黎行
呢度你會感覺到同 d 櫻花好 close , 因為路窄窄 , 兩旁既櫻花樹好近
差不多可以遮擋晒 d 陽光 , 真係行得好舒服
連清潔工人都可以係櫻花樹下午餐 , 真爽
其實呢條櫻花路既兩旁都有車行 , 有一邊仲係高速公路
如果有車飛快行過 , 就會出現大量既櫻吹雪*
(櫻吹雪 : 呢個詞語係我星期6睇 J5 既日韓台櫻花三角戀學 , 即係我之前講既櫻花雨)
呢條路真係好好行 , 係就係長左 dd , 我地都係向前行左 30分鐘 , 就返轉頭原路走了.
當然走前都要影一張咁既相
原文轉載自: https://wow.esdlife.com/space.php?uid=20275&do=blog&id=316722


text:
5個原因點解住旺角好正
旺角好旺.佢可以話喺九龍中最多采多姿嘅地方.雖然有啲人會覺得佢冇深水埗咁地道,又冇上環咁多元化,不過對住喺九龍新界嘅朋友,旺角喺一個咩都有做,有得玩嘅地方.究竟點解住會正? 交通方便 有東鐵線又有兩條地鐵線,你可以15分鐘去到中環,又或者一條線撘到去大陸.巴士小巴線多到你唔信,所以話住旺角你去邊都得. 市集多多 話就話邊喥都有街市,不過旺角唔止得街市,仲有旺角花墟,雀鳥市場,女人街同花園街.你想去感受下氣氛又好,想買下野又好,有咁多唔同市集你想悶都好難. 街頭小食 有市集就緊喺有街頭小食啦!你想食咩有咩—雞蛋仔,珍珠奶茶,果汁,當然唔少得香港地道嘅魚燒買,魚蛋等等,可以話喺應有盡有. 多國美食 唔想企住喺街邊食?咁你又唔洗擔心,旺角餐廳多到你可以食成幾個月都仲有新餐廳去.有貴有唔貴,你可以去朗豪坊food court又或者上去樓上café.高級啲去以去下新世紀. 通街都有健身室 旺角愈來愈多健身地方,要跳舞夕得,要學Muay Thai又得,想去啲普普通通嘅gym都得.唯一一樣要小心嘅野就喺中伏,始終宜家好多健室騙案. 睇完之後有冇覺得想搬去旺角呢?可以用我地Spacious個網去揾下租盤同樓盤.
2016 年 7 月 5 日


text:
惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!惠州市天寶建筑工程有限公司官網正式上線!
上一篇:國有文化企業上市:考驗多 動力足
所屬類別: 公司新聞
該資訊的關鍵詞為:


text:
澳門大富豪桑拿為廣迎天下客,最近重金進行內部大裝修,剛好趕及喺黃金周期間同大家見面,小記前兩日去睇吓,發現真係完全唔同晒,絕對有星級骨場嘅風格,至於囡囡又點先?老總話將會有各地頂級美女源源送上.
老總透露,大富豪桑拿分段進行裝修,第一期工程早前已完工,主要係大池區同埋休息室,大池區新裝修後美輪美奐,客人可以浸喺多個唔同溫度嘅大池內,紓緩疲勞,而休息室內嘅全新影音系統,睇片睇波真係比喺現場仲震撼,最正就係啲豪華梳化,坐咗喺上面真係好瞓到唔想郁,有時間再搵師傅做啲小服務,例如修甲或者採耳,真係一流.至於囡囡方面,老總話有專人喺世界各地搜羅一級美女,保證質素全屬頂班,消費更係經濟實惠.乜咁似一啲購物廣告嘅?
而講開購物,現場就有一位專家,呢個就係20歲嘅靚女妞妞嘞.佢話由於父母都要返工,所以好細個就學識自己照顧自己,而最重要就係學識買嘢.佢話:「我細細個就學識買餸,後嚟嫌買餸煩,於是索性買外賣嚟食,咪以為買外賣好容易,原來裏面大有學問.」咁真係要妞妞指教吓!妞妞話:「外賣嘅意思就係唔係即食,買咗嘅食物要經一段時間至會食到,點樣保持食物嘅味道同質素,就係關鍵所在,例如買畀父母嘅,一般攞到返屋企就食,但買畀男朋友,佢會等陣至食.」
點解會等陣呢?妞妞話:「佢好冤氣o架!每次佢父母唔喺屋企,就會喊住話冇飯食,我咪買嘢畀佢食囉!點知一上到去佢屋企,佢就會話先餵小弟弟喎,然後至再食買嚟嘅外賣,有時快嘅半小時,耐嘅成兩個鐘都試過,所以要買啲容易翻熱嘅食物,到男朋友食飽,跟住小弟弟又餓,我送一次外賣,真係好辛苦o架!」有妞妞呢啲女朋友,真係幾生修到.而妞妞仲有一樣好,就係送外賣從來唔問男朋友收錢,所以要搵女朋友,記住搵妞妞呢種,咁你同小弟弟都會幸福美滿.
年齡:20歲
三圍:35-24-35
撰文:小德
攝影:阿生


text:
首先帽子係唔可以浸洗,記住唔可以浸洗.如果浸洗的話,整頂帽會因為吸左太多水而變得淋身及容易變型.所以千其唔好浸洗,放落洗衣機洗更加係萬萬不能.
帽係要定時定候保養的.
所謂嘅保養係戴完頂帽後可以用清毒酒精噴一噴,消毒紙巾抺一抺帽內的汗帶,這樣可以殺滅由汗水產生的細菌及氣味.記得唔好將頂帽摺埋,因爲無空氣流通,帽內的汗帶亦好容易滋生細菌及發霉.
如果不幸地頂帽有汗積及發霉點算好?
呢個時候大家可以開盆洗衣液(粉)嘅水,然後用牙擦沾一些洗衣水去擦有污穢的位置,記得帽內嘅汗帶係污穢的溫床,要底面都得擦乾淨.如有需要,可重覆以上步驟.然後洗乾淨牙擦再沾些清水擦多次相同嘅地方.最後用乾布儘量印乾有濕嘅位置,再將頂帽放係陰涼嘅地方吹乾就可以了.
❗如果頂帽係有反光及夜光印花,擦嘅時候儘量避開那些位置,因為有機會擦掉那些印花的.
當然選用Crep Protect 出嘅 Cure 清潔套裝就最正啦,因為 Crep Cure 用98% 天然 coconut extracts 及 jojoba,性質溫和,清潔效果亦好好.
其實坊間亦有好多清潔方法,例如乾洗粉劑等都係可以的,總之就係以唔浸洗為大前題!
好多客亦有問,帽可唔可以拎出去比人乾洗?
乾洗本身係非常之好嘅做法,但好多洗衣店嘅人會壓住頂帽去進行乾洗,到最後頂帽係好乾淨,但帽型已經變了.所以除非客人找到一間值得信賴嘅乾洗店,如果唔係都係自己洗啦!
多謝大家咁有耐性睇到最後,記得讚好我地及分享比你身邊
愛戴帽嘅朋友知啦


text:
「YiGeRen?LiangGeRen?(一個人定兩個人?)」啱入尖沙咀嘅重慶大廈,一班非華人就湧埋我身邊度問我是否要住宿,並且操住一口我呢位深圳人都聽唔明嘅普通話,雖然已經有心理準備,但多少都係有啲新鮮感.
「對不起,聽不太懂,你可以說廣東話的.」我自信地咁用普通話問咗呢個問題.雖然我嘅普通話對於北方人而言,依然有濃厚嘅廣東口音,但亦算得上係標準,尤其係喺呢一位唔知嚟自邊度嘅外國人面前……
「呀個仁?(一個人)」頂啊,乜原來你廣東話仲衰過普通話?真係有趣.
最後,我哋都係用英文解決咗溝通問題.雖然佢哋講嘅英文中帶住濃厚嘅咖喱味,令我有啲不知所措,但係對我嚟講真係非常新鮮嘅經歷.
我嘅香港之旅,亦就喺重慶大廈呢個神秘之地拉開咗帷幕.
香港嘅面積只有一千幾平方公里,差唔多係深圳嘅一半,上海嘅六分之一.而其中已開發嘅地區先一百幾平方公里.大陸人經常稱香港為「彈丸之地」.但係,香港嘅城市競爭力長期排名世界前列,創造過傲視全球嘅經濟同流行文化,富豪密度全球第一.
反觀依家?九七年香港GDP佔全中國嘅比例係15%以上,到咗一四年,已經跌到2.6%.顯然,香港對於中國嘅地位已經今非昔比.
有一日,當我經過旺角時,抬頭一望,見到大多數大廈已經係老舊不堪,四周圍似乎都喺度翻新緊,即使係銅鑼灣,灣仔都係一樣;港鐵亦係如此,一落雨,破舊嘅東鐵線嘅列車門口都會漏水……
隨後,我求其入一間旺角嘅茶餐廳,大家都已經可以講較為流利嘅普通話.香港人多掌握一門語言,當然係一件好事,但我依然感性地認為香港嘅特色喺度慢慢褪去.
今次我去過嘅所有茶餐廳,入邊嘅枱本身面積就唔大,仲通常要同其他陌生顧客逼喺張枱度一齊食飯,食完飯我都唔好意思坐太耐,連同朋友坐低慢慢傾計嘅機會都冇,同人逼一逼,坐低,食飯,走人,仿佛係工廠流水線,一氣呵成.
香港嘅城市發展已經接近飽和,社會階層都接近穩定,社會上忙碌嘅氛圍連我呢種遊客都可以感受到,香港人似乎唔係人,係機器,呢種環境之下,會降低香港人嘅創造力,令到香港變成一個失去靈魂嘅城市.香港人,是否生活得太逼,太攰,太忙?
多數香港人仲糾結於身份認同,政治迷局,地域對立,雨傘革命之後,社會撕裂情況更係嚴重,香港已經變成一個名副其實嘅政治城市,而呢啲因素都多少會限制香港人嘅格局.變態且無解嘅樓價,令到香港人冇曬退路,未來只會有更多嘅政治思想誕生.將來,我唔知香港要憑乜嚟同世界其他大都會競爭.
令人遺憾嘅係,香港嘅沒落係全方位嘅.喺旺角街頭,我繼續行,街邊唔少鋪頭都擺咗電視,我見到電視上播緊電視劇,唔少係大陸電視劇,或者大陸同香港合作嘅電影,總之純正港味嘅電視劇似乎已經消失咗,已經畀香港人所遺忘,我腳底下嘅呢個性格,同我想象中嘅香港似乎越行越遠.過去,TVB嘅電視劇喺大陸一次次造成萬人空巷,如今,係大陸嘅電視劇同埋節目喺香港熱播,而TVB已經冇乜電視劇可以再次北上.我哋呢一代大陸人同上一代人所成長嘅時期,大陸流行文化啱開始發展,喺呢段空白時期,大部分大陸人係喺香港流行文化嘅氛圍之中成長嘅.如果冇香港嘅影響力,廣東可能早就已經冇乜人講廣東話,早就變成下一個上海.我哋感恩香港,愛香港,所以當我嚟到香港,真正感受到香港嘅沒落,香港文化嘅式微,我更為痛心.
重慶大廈離維港非常近,晚黑,我決定去見識一下凌晨嘅維港夜景.好快,到咗維港,對面港島已經熄曬大廈嘅熒光燈,全靠大廈內部嘅燈內透,呢種乾淨且別具一格嘅夜景,令我嘅心舒暢好多.雖然已經好夜,但仍然唔少人喺度演唱,冇曬日頭嘅燥熱,大家靜低個心,欣賞且陶醉於夜景同埋歌聲.行多幾步,有人坐喺江邊,似乎同朋友傾緊未來嘅打算.
大家嘅表情充滿自信與快樂,普普通通,但係每個人身上都發緊柔和而令人舒服嘅光,同周圍嘅美景融為一體,我堅信呢一幕係我今日見過嘅最美好嘅風景,日頭逼地鐵逼茶餐廳行喺高層建築物之下嗰種逼仄到無法呼吸嘅心情,喺呢一刻蕩然無存.
翻到去重慶大廈時,我去咗樓下嘅士多買水,我一時好奇,問咗士多阿伯對重慶大廈呢啲「鬼佬」有乜諗法,點知阿伯直接火滾,大鬧班鬼佬如何如何影響香港治安.雖然阿伯嘅講法只係佢個人睇法,唔算得上係全部事實,但至少,我睇得出阿伯佢係好愛香港.
凌晨時喺維港唱歌嘅嗰班後生仔同埋觀眾,佢哋意氣勃發嘅笑容,似乎透露緊對身為香港人嘅傲氣,我相信佢哋都一樣,熱愛香港.
我翻到床上,打開Facebook,見到一個香港朋友發訊息問我今日去咗香港邊度玩,仲推介好多地方同埋唔錯嘅飲食鋪畀我,最後仲問我鍾唔鍾意香港.我覆咗「鍾意啊!」雖然覆得比較遲,但佢又好快覆翻我「太好啦!」簡單但又得意單純嘅訊息令我心動,我相信我呢位朋友都一定係好愛香港.
仔細回想一下,我身邊唔少香港朋友同我抱怨過香港嘅各種問題,佢哋嘅政治立場不盡相同,但係又從來冇一個人同我講過佢哋真係唔鍾意香港.
香港好唔好,當然係生活喺香港嘅人最有發言權.香港有大量且各樣嘅不足同埋問題,但係香港人對香港嘅熱愛,恐怕多數城市都難以企及.而呢種氛圍形成嘅強大氣場,吸引緊世界各地嘅人嚟到香港.
只要香港人喺度,香港就喺度.呢度唔係中國嘅乜一線城市,香港就係香港,香港屬於世界.我知,香港嘅未來不容樂觀,咁又如何?身為遊客嘅我,無論香港未來變成點,我都有鍾意香港嘅權利,我都可以喺自己力所能及嘅範圍內,為我愛嘅呢個城市做啲乜.喺太平山頂,我望住港島同埋九龍一帶,感歎上個世紀香港人創造嘅奇跡,我相信今後香港人一樣可以創造出奇跡.喺困難之中諗盡辦法逆流而上嘅香港人,浪漫至極.
(文章為港語學第三屆廣東話徵文比賽參賽作品)


text:
亞洲菜一向不乏捧場客,而今次要介紹嘅兩間餐廳,都係揉合地道傳統同創新元素,食都食得有玩味,主力吸引後生仔巿場.
有別於一般嘅中菜館或川菜餐廳,十三少酸菜魚走得比較前,除咗邀請香港著名漫畫家曹志豪為店舖設計主題卡通外,喺裝修或餐具等設計方面亦充滿玩味,融入年輕人嘅世界.例如,用花生做筷子托,仲會送上咖啡玉米豆做餐前小食.
十三少酸菜魚
酸菜魚當然係重頭戲,分有普通版同勁量版,分別適合1-2人或3-4人享用,勁量版嗰款隻碟仲有成18吋直徑咁長,夠晒氣勢!師傅選用新鮮鱸魚,每日親自去骨,起魚片同處理,使用秘製材料醃味,更特別加入啤酒提鮮,又拌入蛋白,令到魚肉啖啖都係咁滑口.湯底則用起片後嘅鱸魚骨熬煮兩個鐘而成,仲加入十幾種香料同辣椒一齊煮,又鮮又辣.就連酸菜亦有兩種,四川正宗老壇酸菜同潮汕酸菜,一種酸一種爽脆,以增加口感.其餘配料包括鮮菌,萵筍,泡姜,泡蘿白片等,仲可以加寬粉,索晒湯底精華夠晒入味.
川式口水雞
川菜嘅辣香有多種唔同嘅變化,既有酸辣亦有麻辣,川式口水雞就係麻辣喇,先麻後辣,啲辣係咬咗幾啖之後慢慢,慢慢咁滲出嚟嘅,雞肉嫩滑,愈食愈刺激.
十三少麻辣香鍋 (香港仔店限定)
嗜辣嘅朋友仔仲可以挑戰下麻辣香鍋,師傅用咗成廿幾款香料,6種醬料,3種辣椒同3種香油炒成,淨係聽到個調味已經想像到層次有幾豐富,香濃惹味.鍋內有田雞,鮮蝦,雞軟骨,午餐肉,蓮藕,薯仔,萵筍,四季豆,全部都係最易索味嘅配搭.
辣子雞軟骨 (香港仔店限定)
另一樣值得一試嘅係辣子雞軟骨,望落好大碟,實際上都好大碟.見到咁多辣椒就預告咗你聽,呢碟非同小可,粒粒雞軟骨都好脆口,好重花椒味,比酸菜魚更麻更辣.
紅糖糍粑
飯後食甜品是常識吧,而食咗成餐辣嘢,最啱就係食返啲紅糖糍粑解一解辣.以糯米自製,炸至外脆內軟,再灑上一層黃豆粉,配埋秘製黑糖,煙煙韌韌又甜甜地,絕對係perfect ending.
泰.夯蝦(尖沙咀)
以前去泰國嗰陣,好多人都會特登搵間餐廳去食流水蝦,貪得意又新鮮嘛.而家冇得飛,但香港都有得食到啊.呢間餐廳以為客人提供最新鮮的食材為宗旨,提供正宗泰國流水蝦放題,有20米長嘅蝦缸,可以即夾即燒.另外仲有好多其他海鮮選擇.
鹽燒泰國大頭蝦
大頭蝦主要生存喺淡水或淡海水水域,原産地為東南亞,含有豐富嘅鎂質,蛋白同鈣質,對保護心血管系統好有幫助.食客喺蝦缸度夾咗啲新鮮生猛嘅大頭蝦上嚟之後,隨即就可以燒嚟食.建議喺燒之前,沾一沾中粗鹽,咁就可以帶出到佢嘅鹹香味.一路燒,啲蝦黃仲會一路滲出嚟添.
A5宮崎和牛
牛魔王對於宮崎牛都趨之若鶩,冇計啦,呢隻牛連續三屆喺全日本嘅和牛賽到拎第一喎,肉質固然有保證.燒宮崎牛有少少技巧嘅,爐要用高溫,喺爐上面翻幾次,見到啲油份仲喺度跳跳下就得,千祈唔好燒太耐呀.燒完之後等完全靜止10-15秒先至加少少鹽就最香口喇.宮崎和牛口感緊緻滑順,霜降分佈均勻,脂肪豐富,清爽而不膩.
湛江生蠔
生蠔係湛江最出名嘅海鮮之一,餐廳選用嘅生蠔,喺湛江無污染嘅原生態海域中生長,絕無人工投料養殖.隻隻都鮮嫩肥美,口感又爽又滑.燒生蠔其實唔難,先燒比較平坦嘅一面,幾分鐘後就翻轉再燒.見到蠔殼微微開口之後,可以用夾打開,將有蠔肉嗰面再燒多幾分鐘就食得.沾埋餐廳自家製嘅泰式酸辣汁,一啖放入口,鮮味立即爆發出嚟.
美國頂級牛
餐廳挑選嘅呢款美國牛,只係食穀物玉米同營養素大,以圈養方式飼養,運動少,脂肪分佈較平均.餐廳特意從中選出6個最適合燒烤嘅稀少部位,包括牛板腱,封門柳,牛五花,肩胛翼板,肩胛三角肥牛同降霜一口牛,以高溫燒嘅方式快速控制佢哋嘅熟成度,外層會有少少起焦嘅香味,內裡肉質依然幼嫩,肉味香濃.
泰國正宗船麵
泰國船麵源自泰國水上市場,係一款好地道嘅泰式美食.餐廳以大量芫荽,玉桂,八角,胡椒,香茅,豬骨同豬紅熬製湯底,色澤深沉.加入豬肉片,泰國豬肉丸,泰國牛丸同各款菜類等配料,連埋多種泰式香料,層次變化豐富.金邊粉仲可以索晒湯汁嘅精華,啖啖濃香.
心動不如行動!有興趣就快啲約埋三五知己去嘆下美食!快啲bookmark定啦!
*以上圖片只供參考,所有食品以實物為準. 食品供應因餐廳而異


text:
之前小編同大家直擊LEGOLAND® JAPAN開幕時有日空檔,梗係好好把握時間遊埋名古屋周邊啦!如果你哋同我一樣走去問身邊去過嘅朋友一定10個有8個都會叫你去埋岐阜縣嘅飛驒高山同白川鄉.
不過好似我咁又忙時間唔多唔想太花時間plan同跟時間表行動嘅話,真係非常推薦你好似我一樣join呢個高質日式巴士一日遊!今次我就係透過Klook預約嘅,詳情可以參考返呢個網址呀:https://www.likejapan.com/klookbustour
只要朝早按時間抵達位於名古屋嘅名鐵巴士站,上咗巴士之後基本上乜都唔駛煩亦唔駛諗!不過提提大家一定要預定多啲時間,因為巴士站好大,由地鐵站行上嚟都用咗我十幾分鐘,而日本人係好準時出車架!上車前要先到位於四樓嘅counter簽到拎返個襟章牌仔同座位資料,上車跟住坐就得架啦~
每團隨團都會有個日本導遊姐姐(記唔記得結衣BB都有喺《逃恥》扮過呀?就係個啲呀!),就算唔識日文都唔驚,因為一定會有一個識英文嘅Staff跟住,佢仲會好細心翻譯晒所有重要資訊(例如上車落車集合時間)畀大家知,一定唔會有問題~
車上有WIFI,每個座位都有得插USB充電,真係隨便玩FB,IG,甚至睇YouTube都唔驚啦~
大概坐咗50分鐘會先到一個休息站,小編去個陣係三月下旬,仍然有好~多~雪~睇!
小編個團有個香港嚟嘅小朋友,見佢都玩得好興奮呀!去完廁所睇完雪又上返車繼續前進啦!就嚟到第一個目的地「高山」之前,導遊姐姐會派發一張高山散步地圖,上面清楚寫曬所有佢哋推介嘅景點,美食,餐廳,cafe,特色小店嘅地點,咁大家落車前就可以先mark自己有興趣嘅店舖,跟住嚟行就得,節省落車後搵嚟搵去嘅時間!(大概可以喺度玩90分鐘)
咁就同大家介紹返上面短片我介紹嘅特產先啦!(真心推大家睇片呀!今次條片剪得好靚好用心:D)
1)必推:飛驒名物 飛驒牛肉壽司!こって牛
一入到嚟高山古街,必食嘅小編一定推呢間!雖然唔係特別平,但真心食過翻尋味,值門票價!呢度有四種set嘅飛驒牛壽司可以揀,我就揀咗好似最抵,可以一次過食三款(竹炭鹽,薑醬油,飛驒牛軍艦)嘅set,價值900Yen!詳細食評就睇以上條片啦!我只可以話,唔怪之得呢間係最多人排嘅飛驒牛壽司,食完之後真係感動到有啲啲想喊TvT~
地址:岐阜県高山市上三之町34
電話:0577-37-7733
營業時間:10:00~17:00
2)飛驒高山和菓子:新鮮水果大福 JAPANESE SWEETS ARTIST SHINYA
日本水果鮮甜好食就各位都知,真係估唔到呢到有得食包住新鮮水果嘅大福!呢度menu都幾豐富,而且主打嘅水果大福亦會跟住時令季節轉換,小編嚟個陣就係士多啤梨大福嘅季節,而夏天就會有芒果大福等等.我就試咗櫻花味水果大福(250yen),一咬啲汁真係多到彈晒出來,超級鮮甜!不過只可以keep兩日,如果想買嚟做手信就要睇番日期啦~
地址:〒506-0846 岐阜県高山市上三之町29
電話:0577-57-8160
營業時間:10AM-4PM
定休日:每逢星期三休息
3)又係飛驒牛之:炭燒飛驒霜降牛串燒 じゅげむ
一路向前直行就會見到呢間買手信但旁邊有賣串燒嘅店舖!不過大家記得唔好重蹈我覆轍,因為唔係直接畀錢呀叔,係要去隔離部機買咗食券先架(慣咗香港手勢)!同之前食肉壽司好唔同,呢個炭燒飛驒霜降牛串燒(500Yen)真係食到入口即溶嘅感覺,而且多油多汁,加上阿叔落嘅黑椒鹽份量啱啱好,真係好吊到牛肉嘅香味出嚟!如果唔係陣間bus tour其實跟一個酒店buffet,我真係會買多一串買多嚟食呀!
地址:岐阜県高山市上三之町72
電話:0577-34-5858
營業時間:9AM-5PM
連呢度既7-11都好特別XD
美食同美酒呢度仲有好多,等大家有機會嚟慢慢發掘啦!
另外呢度買手信最興買猴寶寶,詳細可以參考返上面條遊記片段~
大家記得係度影多啲靚相啦!天氣好嘅時候行呢度真係好似返咗京都咁,好有feel!
下次會再同大家介紹埋下篇:白川鄉!
當然大家去日本都唔止玩LEGOLAND® JAPAN,日本甚至世界各地嘅景點門票Klook都有得訂購,好似我今次去名古屋最大原因係去LEGOLAND®,就訂番「日本樂高®樂園一日護照」!
如果大家想買JR Pass,Klook都有㗎,詳情可以上佢地網站睇:
最尾醒多個優惠俾大家,去旅行當然要買旅遊保險,而家喺中國平安保險網上投保時輸入優惠編號「 likejapan 」,即時有50%折扣優惠!
當去東京5日,最平做到$82蚊咋,買優裕計劃仲送多2張戲飛!詳情可以去呢度睇睇:
https://www.likejapan.com/pingan50
優惠截止日期去到2017年4月30日,會去旅行記得快D用埋佢!


text:
「打工」
作為一個打工仔,當然好多時候都會諗幾時有假放.而每當放假就離唔開玩盡,食盡,瞓盡,如果唔係點對得住自己.而每年都會留意下一年點樣請假先至有著數,要攞盡佢唔好蝕俾公司嘛!係唔係?所以打工仔真係計到盡,但係放完長假期之後,其實好多時係假期積積埋埋嘅工作未有係要自己返嚟處理返!真係有事搵自己嚟搞,就算俾你放更多假到無用啦!
「父母」
有乜嘢工作係一年三百六十五日都無得放假?未就係阿爸同阿媽囉!以前放假就會諗去邊度旅行,去邊度休息下,但係當有咗小朋友之後,其實放假分分鐘仲辛苦過返工.放假就當然希望盡量陪多啲自己嘅小朋友,因為平時返工早出晚歸,所以大部份嘅家長都會選擇將自己嘅假期奉獻俾佢哋.所有嘅節目都係以小朋友為中心.假期從此再不一樣!
「創業」
好多人以為創業就可以鍾意幾時放假就幾時放假,老實講放假對於創業者嚟講有時唔放好過放.好多時其實真係會完全唔記得幾時係公眾假期,人哋唔講真係唔知,因為放假真係唔係咁重要,事關放假都要做嘢,唔同打工.所以對於創業嘅人嚟講,唔係話佢哋唔放假,只係大家放假嘅時候佢哋大部份嘅時間都會係繼續做嘢.到真係完成工作先至會放鬆一下!
Also published on Medium.


text:
133
48
18
港鐵黃埔站 B 出口, 步行約5分鐘 繼續閱讀
電話號碼
92357213
開飯介紹
以串燒馳名的小食店.特別推介豬腩肉,雞軟骨及花枝丸.小店亦提供車仔麵. 繼續閱讀
營業時間
今日營業
11:00 - 04:00
星期一至六
11:00 - 04:00
星期日
全日休息
*最後點餐時間: 03:30
付款方式
其他資料
當面支付
食家推介
相關文章
📸 美味佳紅磡街坊或者附近既學生哥都一定會識既串燒店🐷當日未夠6點去到 鋪頭已經7成滿一坐低已經即刻叫咗碟煎腸粉食住先每次黎都一定要一個人食一碟先夠喉💛8.5/10煎得非常香脆另外仲可以揀蛋煎腸粉今次叫得唔多揀咗雞軟骨 雞腎 豬頸肉獅子狗 茄子 娃娃菜 雞髀菇 黑椒腸兩個人夾埋都只係$127人均唔洗$70食到飽街坊生意 啱曬糧尾唔夠錢開飯食🐷要特別介紹 🍴燒茄子因為係原條上!🤪燒到軟糯既茄子鋪滿蒜茸同孜然粉一絲一絲咁食 非常過癮餐廳仲有車仔麵食 不過為食妹就仲未食過💛設分店專做外賣 方便分流餐廳唯一唔好係開放式廚房食完個人會成身油煙味 繼續閱讀
crfok 等級3 2022-05-09
405 瀏覽
同事以前讀理工大學話好掛住美味佳既串燒同好出名.我從來都未聽過呢間但好想食串燒便跟同事去.同事話以前未有疫情會坐到出門口食,好誇張.我順便去附近觀音廟拜完就去美味佳,餐廳俾自己帶酒精飲品,好爽可以一邊串燒一邊啤酒.我叫左佢地出名既蛋炒腸粉,係用雞蛋去炒腸粉,雖然好簡單咁但好好食好香口.之前再叫左全雞翼同雞軟骨,呢d都係我最鐘意食既串燒食物.雖然款式唔算好多但價錢適中.其他串燒物我無食過,因為上面3款係我最愛 繼續閱讀
屋企有事喺附近處理完事都已經 9點多禁晚市下差唔多無餐廳開打去美味佳,姐姐話開到四點即刻碌過去落order不過人多都要我三個字先有得拎拎完即上的士返返去屋企開餐蛋炒腸粉:同之前食嘅味有少少唔同,無炒嘅感覺,可能同外賣焗住咗有關,所有幾時都話堂食最好,下決心開返堂食要去😋😋😋😋😋其他串燒類不過不失.係一個移咗民嘅朋友介紹我去,佢一直都話想約我去食,但佢已經移咗民我哋都未一齊去過.近排好多人走,大家都會珍惜身邊嘅朋友同佢哋每一次聚會 繼續閱讀
mushroommomo 等級3 2021-12-07
987 瀏覽
今次又黎食美味佳串燒,次次黎都係咁多人.試下未食過的串燒,蟹柳,花枝丸,雞翼,肥牛韭菜卷,磨菇.配返個沙嗲醬,款款都好好食好香,食完都覺得值得下次再來.呢度選擇好多,每次來試幾款,好有新意. 繼續閱讀
以前讀書時期成日都幫襯既一間平民串燒店,翻左工之後少去左好多.今次經開紅磡,就去重拾一下d讀書回憶啦.咁耐冇黎d裝修差唔多,老闆娘都係化濃妝係到燒呀燒,個妝都係永遠都唔溶🤭唯一唔同左係老闆娘好似鐘意左d 重base music,d 夜店音樂強勁到個心都震埋😂😂如果想一路high住食串燒可以黎試下d串燒水準都係都以前差唔多,翠肉瓜燒得好香好juicy其他肉類都不過不失,調味有d偏鹹,但性價比高,成班朋友一齊黎過下口癮都正 繼續閱讀


text:
DSE將近,讀書係最有效嘅攞分方法.每個人都有唔同自己嘅最有效讀書方法,有好多人鍾意去補習,有啲人鍾意自己操卷,亦都有人鍾意就咁讀書,抄筆記!但係要令到讀書,溫書更有效嘅原則之一就係要管理好時間嘅分配.咁咩叫做管理好時間嘅分配呢?咁就等小編分享下點樣成為管理時間大師喇.
訂立時間表同賦與目標
講到管理時間,大概都會諗到整 time schedule,但係其實咁樣係唔夠嫁.最重要係你要賦與你嗰time schedule目標.目標夠唔夠清晰,決定你訂立計劃嘅速度.如果目標清晰,咁做決定嘅速度亦會變快,並且每個決定都會係朝著目標而做.如果每一個行動都有唔同嘅目標,達成目標嘅時間會變長,當達成嘅時間趕唔上訂立嘅時間,時間表就已經冇咗佢嘅意義.當每個行動都是往同一個目標邁進一步,自然更容易達成有價值的目標.
將收益最大化
如果今日你有1個鐘頭30分鐘嚟溫書,你會揀補習定自己做卷呢? 補習嘅話當然會包埋等上堂,交通等等嘅時間.你覺得1個半鐘頭後,你獲取嘅收益邊個會更高呢?管理時間最重要嘅原則之一 à 收益最大化.簡單黎講就係收益同機會成本嘅比較.比自己衡量下,如果覺得自己補習賺到嘅嘢係比溫書多嘅話,咁你就應該要去補習.但係如果相反嘅話,唔好浪費猶疑嘅時間,去操卷喇.
喺日常生活中,亦都可以將時間發揮最大效用
喺空閒嘅時間裏面,搭車佔左好大嘅一部份.我哋平時會喺車上面唔知做咩,打機,睇IG,WhatsApp,又或者補眠,打你平時返學搭車大約要半個鐘多D,放學如果搭車去補習又要用半個鐘,你哋就少左1個鐘頭溫書喇.依家人人機不離手,喺車上面,行路上look下Instagram啦,覆下WhatsApp咁喇,但係如果攞呢啲時間嘅一半嚟溫書,絕對唔會蝕底.咁點樣溫呢?如果話download啲範文落部電話度睇,又或者攞住本書或者一疊筆記黎溫,係會好悶嘅!如果平時有上開社交媒體嘅朋友,最簡單嘅方法絕對係follow下D會出簡單易明有趣嘅post嘅account,例如: hkdse.english.star. look IG個陣,look到就睇下,有興趣就click入去睇下,冇興趣都唔嘥時間.


text:
[個人傳記] 年少荒唐回憶錄: 7. 末班車要開了 (三)
講到東莞,你又點可以唔提莞式ISO呢?小弟有幸出生得早,仲趕得上東莞最繁榮既最後一面.東莞最出名既一定係常平(CP)啦,之但係我去就係去樟木頭既.好似前文咁講,熟路啲嘛,出黎玩最緊要係安全.
平時睇落咁多東莞包膠,講就講到好勁,個個巴打都寫到天花亂墜咁,你話唔想去試下就假既,終於有一日,我搵左個閒日自己上去偷跳,下晝2-3點左右出發,3點幾4點就到.果時係羅湖搭和諧號去樟木頭先至十幾二十分鐘,樟木頭係一個小鎮,大多數玩樂都係集中係鎮中心,而目的地係一間新開既場.
落車行過去十分鐘左右,當中途經過好多我以前出沒過既地方,餐廳啦,便利店啦,骨場啦,帶住回憶去繼續我既旅程.係樓下打個電話上去問下先,佢話OK,直接上黎啦,門口接我.㩒lift上樓,部長已經係大堂迎接我
「先生你好,一位呀?之前有冇黎過呀?」
「係呀一位,之前有係第二度玩,未黎過你呢個場」
「好既好既,多啲支持下我地啦,有咩問題既記得搵我」
我冇打錯,你都未睇錯,係用廣東話交流既,唔知係我個樣太港燦定點,佢一黎就已經識同我講廣東話.前文所提,樟木頭果時又稱小香港,識講廣東話一啲都唔出奇.我都扮到唔係第一次玩ISO,廢事佢叫我新仔就水我啦.咁佢個場裝修到好似酒店房咁既,佢先帶左我入其中一間房先.
「紅牛啱唔啱呀?」
一黎就整返罐大陸紅牛打打底先啦,佢去拎野飲既同時,亦都有第二個部長帶左兩個男人入黎.好快野飲就到,亦都忽然較間左個燈光.係我面前係一塊玻璃,我唔知係單向定係雙向架啦,反正係玻璃前面,有十幾條女慢慢行出黎一字排開向住我地鞠躬,個個都著住一式一樣既DEEP V露腰短裙加高踭鞋,好似TVB啲認人劇情咁樣.每個人身上都有個工號,質數就當然參差不齊啦.排排企好之後,部長已經急不及待黎望我睇啱邊個,我望清楚啲先,真係燕瘦環肥乜閪都有,睇多兩秒,部長即刻話有心水可以留停先再睇喎.
我揀左個長頭髮後生妹,清清純純咁,另外果兩個男人都mark左2-3條女,部長就用佢部對講機叫「XX,XX,XXX和XXX號留下,其他可以回去,下一批!」.冇叫number果D就又鞠個躬走人,留低果啲就行去隊頭,俾後面啲女企入黎,入齊次後又再一字排開鞠躬.一路重覆呢個動作兩三次之後,部長就埋黎問我想揀邊個.
「左面第一個就XX號,幾好架,新黎,400蚊」
「左面數過去第三個就XXX號,model,600蚊」
「右面第二個就XX號,王牌黎,500蚊,佢地全部都培訓好哂,服務都一定好好架!唔滿意你黎搵我!」
咁我就mark左三條女既,最終我都要左清純女,一來係幾合眼緣,後生清純,二來仲平啲,先四舊水.果時講起先知,原來佢地啲思想仲好落後,高挑就係model咁,model級別就收貴啲.所以,你擺個王一梅落黎都會收600,而你擺個鄺潔楹黎可以都只需400蚊.大陸佬啲諗法都咪話唔痴線.
順帶一提我點解揀呢個新場,就係佢其中一個gimmick係玩特別房,有咩課室呀,boss房,醫院呀咁,我就揀左boss房去試食呢個清純女秘書啦
由你揀左佢開始,你黎緊兩個鐘完全係大爺式既享受,撓住你手入房,幫你除衫掛好哂,再帶你好好坐低,俾個checklist講解佢個服務流程,果度好似五六十個項目,由跳艷舞到沖涼水床毒龍吹簫調情再到扑野招式,樣樣有詳細講解.
俾幾舊水,條女真係乜都做足咁滯,收果少少錢叫你瀨人屎眼你肯唔肯丫,佢仲要唔係就咁瀨,仲會用條脷頂入去,又360度吹簫又空中飛人咁,勁過馬戲團,仲要俾你屌兩Q.女既數量多,質素高既都唔少,個個都聽聽話話做盡極其淫賤之事,廣東人做雞真係有特別多方法.相比宜家,豬西都釣高黎賣,以前既東莞真係男人樂土.
出完兩Q,清槍之後就落樓下食埋個飯返香港,返到香港梗係忍唔住同啲兄弟分享下,邊有男人唔心動,過幾個星期,就同個兄弟再度出戰,但我今次去左第二個場,第一個原因係上次啲女望落高汁既係唔少,但都唔係太多,萬一上緊鐘就真係硬食豬扒咩.第二,另外一個場仲有個吸引我既主題 — 光豬選妃.
呢間酒店比上次果間仲近,行五分鐘就到,正常酒店黎,但佢有個側翼,細細地既拎左黎搞呢啲.登記好上到去,即刻問部長係咪有得光豬選妃先.
「係係係,有既有既,宜家幫兩位安排呀」
咁佢帶左我地去其中一間房,你可以咁想像,一間房四面牆,有三面係玻璃黎,部長就話係單向鏡黎既,即係我望到佢佢望唔到我咁.BTW,扣分既係冇拎野飲俾我地.不過唔係重點啦,話咁快佢就係對講機話可以開始,咁間房就熄哂燈,玻璃入面就著左粉紅色燈光,好似你係香港一樓一見到果隻.
廿幾三十個裸女,一絲不掛咁魚貫入場,慢慢就企滿哂三面玻璃,人齊之後鞠個躬,個個就挺起對波係度搔首弄姿,一次過望住咁多對奶係面前盪都幾爽,我地行埋去玻璃前面慢慢望清楚,真係佢有冇硬起粒的都見到,下面毛多唔多有清清楚楚,同上次一樣,可以留低幾個再換下一批,質素其實都唔錯,我地睇左兩批就大家都揀啱上房,唯一唔同既係呢度自己上房,條女會自動波入黎.
我就揀左個大波妹,年紀廿中左右啦,下面少毛乾乾淨淨,對波好大,大到有少少下墮咁,但仲係水滴形,觀感仲係好好.入到房,都係果啲野,跟住checklist一樣樣做,樣樣都有心機做,而且態度都好好.
宜家你想搵返都好難,好話唔好聽,要叫自己條女或者老婆咁做都唔容易,我亦都唔想啦.莞式ISO真係可一不可再,聽聞仲有好多廠佬帶住啲鬼佬客去玩玩到返唔到轉頭.


text:
如果女朋友嚟M唔舒服
作為男仔,應該做啲咩
除咗喺佢身邊陪住佢,聽佢講嘢,同佢傾偈
仲有啲咩實際行動可以做?
見到佢咁辛苦 我都好心痛
如果女朋友嚟M唔舒服
如果女朋友嚟M唔舒服
作為男仔,應該做啲咩
除咗喺佢身邊陪住佢,聽佢講嘢,同佢傾偈
仲有啲咩實際行動可以做?
見到佢咁辛苦 我都好心痛
你好呀 @itisbeingused
好欣賞你會為女朋友諗多一步,其實都要睇返女朋友係有咩嘅唔舒服嘅.同埋都可以問下女友有咩需要嘅.
如果喺係經期有痛嘅情況,可以準備定止痛藥俾佢,同時都可以準備暖包俾佢等佢敷住個肚,都有助減輕痛楚嘅.如果你相信中醫嘅話,都可以帶佢去睇下中醫調理身體.
雖然飲多啲熱水好似好hea咁,但係實質上熱水令身體暖啲,係近排咁凍嘅天氣都真係好重要.你可以自己準備一個暖水壺,每次出去都帶係身,佢要飲水嘅時候就遞俾佢,實際行動會比就咁講出口更令人容易啲感受到架.
同埋都準備一啲佢鍾意嘅甜味零食,裡面嘅甜味能夠刺激分泌多巴胺,起碼可以令佢快樂一啲.
至於坊間所講嘅紅棗水,黑糖薑茶等等,係中醫嘅角度都要睇返每個人嘅體質嘅,所以最好都係問下中醫師意見比較好啦.
如果係比較疲倦,就可以安排啲比較文靜嘅活動,例如睇下戲咁.但係依家嘅情況就比較難係戲院睇戲,都可以用某啲視像軟件嘅分享畫面功能一齊睇戲架.女朋友真係太攰嘅話都可以開住視像陪佢訓覺,等佢覺得即使隔咗一啲距離都有人陪伴.


text:
之前睇過好多BLOG友仔分享佢地去左REENEX 體驗「膠原自生」療程,睇見到令我心思思想上去試吓.見到有得登記免費試做CPS更生活膚療程(面部),當然就唔執輸,所以就約埋糖糖一齊上去玩啦!
我地去左銅鑼灣時代廣場嗰間,一入到去,真係有少少驚訝,因為個地方真係好大呀~
嗰度啲服務員都勁有禮貌,一座低就即刻俾左杯花茶,等我地邊填FROM邊飲添~
原來佢地係一對一服務,所以我同糖糖就分開左,各自跟治療師入房.
美容師先同我講解肌膚的紋理,之後就再替我面部各部位進行分析,看看我的肌膚狀況.一向比較懶惰好少去護理嘅我,竟然俾美容師話我啲皮膚唔差,唔知係唔係逗我歡喜呢~
傾左都差唔多一個鐘,之後就去做CPS水基酸療程.間美容房都好大好乾淨,唯一就係全部都係白色,令人聯想到醫院呀~
最後就幫我用凍水敷面,等鎖住水基酸係塊面度,成個過程都只係大約廿分鐘左右.
做完成晒成個過程有乜唔同左,感覺就塊面白淨左啲啲,個額頭同個鼻位好似光滑左少少(我依個樣希望唔好嚇親大家啦)~
之後又返入房再傾吓你嘅皮膚問題(當然係SELL嘢時間啦),一早都諗住係去玩吓,所以佢介紹嗰啲PLAN都冇心機聽,只係知道普普通通嘅 COURS都要萬萬聲咁,真係嚇C人呀!不過佢地可能真係受過長期訓練,都唔算太HARD SELL,明知你係倒亂都唔會黑面,仲好在禮貌咁送你離開.
整個過程都很自在很舒服,完全沒有壓逼感,不過....個價錢又真係貴左啲,所以都唔敢JOIN,玩一次就算咁啦!


text:
萬聖節原本只係一個俾小朋友呃下糖嘅節日(仲要唔係公眾假期).今時今日,日本萬聖節嘅市場規達至10億美元,經濟效益已經超過情人節添啦!梗係啦,又要買衫買化妝品買道具買con仲有無數萬聖節限定嘢食同event,商人仲唔賺到笑咩~
去到近年,大玩化妝Cosplay扮鬼扮馬開party已經漸漸成為主流,無論小朋友定年青人或上班族,明星定凡人,紛紛都會享受一年一度有得打正牌發癲同以唔同主題做打扮嘅日子.相比香港可能淨係得蘭桂坊,海洋公園夜場會比較high,東京涉谷街頭呢幾年都成為國際焦點,因為真係吸引成萬幾,甚至更多東京都民出嚟扮鬼扮馬玩通宵!
睇下幾墟冚!
以下係我預計今年萬聖節喺日本將會好hit嘅幾種打扮,亦都附上咗一啲每年都好多日本人好鍾意做嘅主題打扮.如果大家仲煩緊唔知扮咩好都可以參考下喎!
1)杯緣子
本身已經好hit嘅杯緣子因為SMAP草彅剛喺電視節目超搞笑惡搞之後更加紅,仲吸引好多唔同明星仿效,連AKB48女神小嶋陽菜都有扮過啊!想扮得更真,可以喺街擺埋高難度pose,或者拎個杯出街擺係鏡頭前,一定似!
2)Pokemon Go 訓練員
今年大熱嘅Pokemon Go相信大家都玩過(無玩過都聽過),雖然唔知大家仲有冇開隻app得閒睇下啲小精靈,不過係日本就仲係有好多專一嘅玩家.除咗扮精靈訓練員,大家仲可以扮下小精靈,或者Pokestop.
或者佢.
3)Zootopia 優獸大都會
大家都知迪士尼喺日本有幾紅㗎啦!Zootopia真係好好睇,套戲喺日本都收得好勁!其實已經有好多cosplayer要cos過Judy~兔仔得意得嚟,套警察制服又貼身有型,加上有男伴嘅可以叫埋佢扮狐狸阿力添!(首先你要…)
4)小丑女 Harley Quinn
唔使問,今年應該全球都會出現好多小丑女.雙馬尾可愛得來有型,少少性感加上壞女孩嘅味道真係引死人~連小嶋陽菜都有扮啊!都係嗰句,有男伴嘅可以好似Ryuchell同Peko咁,一齊扮Joker同Harley呀!(首先你都係要…)
5)年青人最愛人氣讀者模特兒:Ryuchell
Ryuchell今年係日本電視綜藝界爆紅,如果你仲未知佢係邊個,不妨睇下呢篇文
.佢一身復古運動look加上具個人風格嘅妝容,成個look好似外國嘅少年咁.其實將好多隻色著上身就都幾似架喇!記得加條頭帶喎!
連AKB48嘅峯岸南都喺前幾日嘅AKB猜拳大賽扮佢呢!
6)中華風殭屍
日本電音小天后Kyary Pamyu Pamyu經常以話題裝束現身.上年年尾曾經以殭屍風格上電視演唱,引起一眾年輕人跟隨.拿,㗎妹嘅殭屍同我哋嘅殭屍係唔同㗎!你睇下乃木坂46嘅西野七瀨雖然一身殭屍look,但都係幾靚幾甜!
7)Piko太郎
唔使我多講.買一個菠蘿,一個蘋果,袋住支筆.實冇死.
AKB48嘅宮崎美穗率先示範女仔都扮到.輕鬆.
仲係唔知扮咩好?俾埋舊年喺涉谷街頭作出出色組合打扮嘅圖俾你哋啦!
另外,雖然香港未上,但係日本已經連續好多個星期成為票房冠軍嘅《你的名字.》,我覺得都會好多人扮呢!
Tags: Halloween, Kyary Pamyu Pamyu, Mario, PIKO太郎, pokemon go, PPAP, 優獸大都會, 日本, 日本潮流, 杯緣子, 東京, 殭屍, 涉谷, 美少女戰士, 萬聖節, 西野七瀨


text:
最近Facebook流傳一條片,下你知道新城市廣場有Function
沙田新城市廣場對大陸團「特事特辦」……封場
https://youtu.be/XxtVfGbwr2E
感謝Man Seung 在沙田新城市廣埸5月29日 4:03 ·於Facebook分享
以為偉大的全國人大委員長張德江到港要封路,點知連大陸旅行團都同我地既特首一樣,地位超然??,令到新鴻基管理既沙田新城市廣場都要對佢地「特事特辦」...??
事源沙田新城市廣場有一個thomas展覽,本人就打算帶同孫仔?去映下相?玩下,14:15打算入去玩時,有職員告知將會有記者來採訪,要封場叫我們到後面去排隊,到咗後邊又有職員叫我地唔好系呢度排隊,費事一間記者來採訪影到你地,跟住叫我地15分鐘之後先好再返嚟排隊,我同其他一齊係到排隊等候嘅媽媽就覺得個職員咁講野好奇怪?,記者來採訪唔係見到越多人排隊越熱鬧呢個先係佢哋想要拍攝到嘅畫面咩?,於是我地就問個職員,但係個職員唔理會我哋??,突然間我同其他排隊等候嘅媽媽都見到好多人湧入去嗰個Thomas嘅展覽到,大人小朋友都有好熱鬧,我哋就覺得好奇怪好唔合理,明明話係記者採訪,點解有咁多小朋友一齊嘅呢?好明顯呢個係一個來觀光嘅旅行團,我哋就向商場嘅職員去查詢,推廣部既黃小姐仲同我哋強調呢個絕對係一個記者採訪,我哋問佢點解記者採訪佢哋都冇採訪証同埋又會有咁多小朋友嘅呢,佢哋一直都響度迴避我哋嘅問題唔答似乎係度拖延時間,隨之有一齊係度排隊既婆婆發現所謂既記者採訪在拍團體相,仲拎住一個海報寫住(深圳跨境學童家長會慶六一國際兒童節??),我哋就覺得好唔合理,點解新鴻基會俾內地旅行團「特事特辦」,可以唔使排隊優先進場參觀,而我地香港人就要鬼鬼祟祟咁排隊,係怕內地旅行團映到我地係度排隊,定係怕「特事特辦」既處理手法被發現呢?我上前拍下海報隨即被內地團嘅一位男士惡形惡相咁問候我?,有其他在場嘅香港人睇唔過眼,就同嗰位男士講如果你打佢我一定會報警,呢個時候佢哋嘅團員拉開左個位男士,新鴻基嘅職員終於出現了,之前就話係記者採訪,而家又解釋呢一個係一個傳媒嘅組織,跟住又話呢一個係一個內地嘅報館,幾乎咩都比佢哋講晒啦,到最後係詢眾要求底下拎岀一張卡片,卡片上個位人士只係一個內地電視台嘅職員,呢個時候有好多旁觀嘅人士都去質問新鴻基嘅職員究竟佢哋有冇記者證,但職員全部都冇回答,最後就不了了之!
真係感慨香港究竟幾時變成咁??,香港人享用香港本土的商場設施,我地唔期望亦唔要求享有特權,但偏偏新鴻基咁大既集團居然會對內地團「特事特辦」,仲要講大話話佢哋係記者採訪,睇黎今時今日新鴻基集團真係好睇唔起我哋香港人??????,難怪現時嘅年青人要反地產霸權??!
請大家分享岀去俾香港人知呢個香港集團係點樣對香港人!
望落唔係好大
都有幾架火車
迷宮
好快行完,星期一都算多人,但咁細個場,大陸人唔係唔等得啊?


text:
游水泡
游水泡(粵拼:jau4 seoi2 pou2)係一種可以充氣嘅圓環形水上玩具.有好多細路同後生男女仔成日喺游水嗰陣用佢嘅.
作用[編輯]
游水泡嘅作用係將佢束喺條腰度跳落水就得.呢樣嘢重可以用嚟學點游水.重有個講法就係個肚噉解,啫係形容個人好肥.
游水泡喺水上遊樂園入面,成日都見到喺水上瀡滑梯度用嘅,用法就係一個人坐喺個環嘅中間,跟住對腳同對手放喺個游水泡嘅出面.有好多嘅游水泡係設計成重多個一管縫嘅品種,甚至重有2個或4個窿嚟畀啲人坐得舒服啲.
構造[編輯]
游水泡係由2個同一曬士嘅平面塑料嚟整嘅,其中有個咀係用嚟裝氣嘅.每個平面層係用咗一嚿大嘅圓圈斬咗一嚿細嘅同心圓出去.而且佢嘅內外平面層都係撳實咗啲空氣入去.
其它游水泡嘅品種[編輯]
喺其它嘅游水泡品種入面,重有專門整畀BB用嘅腳版游水泡.
使用注意事項[編輯]
- 充氣之前先擰開個白嘅旋蓋,充滿嗮氣之後重要睇下個旋蓋係咪插得既啱又完全噉入嗮去,用嗰陣冇掹走個旋蓋.
- 如估細路用游水圈嗰陣,一定要有大人睺實.
- 衝到一定氣嗰陣,充氣玩具會慢慢噉縮細個膨脹度.喺繼續玩之前一定要重新睇下充氣程度有冇去到飽和狀態.
- 玩呢個玩具之前,一定要睇下四周圍或地下嗰邊,有冇啲尖嘅嘢響度.因為游水泡係唔可以掂得尖嘅嘢.
- 兒童游水圈係唔可以畀≥2個細路去玩(因為好牙煙).
- 游水圈係唔啱任何年紀嘅細路:
- 一般嘅充氣游水圈凈係啱畀>5歲嘅細路同成年用
- 冚唪唥嘅座式游水圈凈係啱畀2——4歲嘅細路用
- 游水泡係唔可以用嚟救啲溺水嘅人
- 游水圈唔可以喺游水池嘅深水區或天然嘅江,河,湖,海度用.(因為會搞單意外出嚟)
優勢同劣勢[編輯]
優勢[編輯]
- 價錢比較平,圖好睇
- 成日畀啲潮流嘅後生男女仔同埋細路鍾意佢
- 可以隨時充氣同攜帶
- 用嗰陣可以隨時喺游水池度吹出嚟玩 唔用嗰陣可以放嗮啲氣嚟收埋.
劣勢[編輯]
- 重量太輕
- 成日掟唔準
- 抗壓能力差
- 好容易爛同埋漏氣
- 塑膠表面一掂到水就變得好滑
- 有一部分嘅游水圈係三無產品
同救生水泡嘅區別[編輯]
下面呢個表格係攞咗救生水泡同游水泡嚟區分咗下:
出面網頁[編輯]
- 游泳圈 百度百科


text:
《聲生不息》播出以來,出道第2年嘅曾比特應該係節目大贏家.去年出道嘅Mike,遇著其餘2位同佢一樣都係《全民造星》出身嘅「校友」Edan 呂爵安及MC張天賦,雖然力保新人獎三甲,但聲勢總比前兩者爭少少(甚至連Chill Club頒獎禮都輸俾193……).不過因為唱片公司緣故,曾比特有機會透過《聲》北上發展,甚至因為節目喺內地爆紅,可以話係後發先至.
有睇節目都留意到,28歲嘅Mike國語唔錯,原來佢喺內地汕尾出世,Teva Sandals 童年時移居香港,可惜爸爸早逝,Mike同媽媽,哥哥及家姐生活.中學時已經想做歌手嘅Mike,參加過無數個歌唱比賽,喺其中一個學界比賽拎到季軍,而嗰界嘅冠軍係《殘酷一叮》「莫生」莫凱謙,得獎者仲有《造星3》嘅陳葦璇同雲浩影(Cloud)!
Mike參加咁多比賽都係想得到入行機會,終於喺2019年參加《全民造星II》打入決賽,最終得到第8名.比賽導師之一Eric Kwok非常欣賞Mike,將佢引薦俾環球,仲為佢打造首支單曲《我不如》.
眾所周知,做歌手出道初期落袋嘅唔多.曾比特成為歌手之後,Hoka Shoes仍然做全職音響技術人員兼教唱歌,用嚟幫補開支.但因為歌手工作時間唔穩定,Mike結果連音響工程份工都冇埋.查實入行前已經相當識諗,做婚禮歌手寓工作於娛樂,又試過做中環海濱嘉年華散工,聖誕節睇住人拍拖自己就開工,難怪Eric Kwok安排佢專攻慘情歌.


text:
一個毒撚留班一年既故事
與你相遇好幸運
簡介
大家好我叫阿津,由於真名太難讀,所以個個都叫我呢個名.我係一間上水既中學讀緊中五.由於英文收左皮所以又要讀多次中五.呢個就係故事既開始......
我平時鐘意做咩?打機囉,上高登睇故囉.最近有個高登故都幾好睇嫁,講一個叫佳士因為係機緣巧合之下就去左異世界做魔法師啦.
另外又有一個叫西野七瀨既巴打作既無啦啦有兩條女同我一齊住都幾好睇.就咁樣睇睇下故,得閒同人打下lol就到左九月一日.
亦係我同佢相遇既果一日.
「起身啦,九月一日啦要翻學啦.」
一朝早我姨媽就叫我起身.無錯,係姨媽.你問我阿媽去左邊?翻工囉.由於父母都去左翻工既關係,所以就扔左比姨媽照顧.
簡單黎講即係一條寄生蟲.
「得啦.」
我打一個哈欠再伸一個靚懶腰就起身執床拎校服.換好衫就出左門.由於我地屋企無好似日本仔煮早餐一齊食既習慣,
所以我習慣同姨媽拎零用錢去樓下m記買17蚊芝士雞堡餐當早餐.
當我準備萬全只欠拎手機之際,姨媽就問我
「喂,你又拎電話呀?你上次比人收過幾次啦喎.」
無錯我學校係唔比帶手機,所以我都有幾次比學校沒收左手機.姨媽又話
「嗱,你又比人沒收手機我就叫你老母黎拎,我唔拎.」
我姨媽就係咁,好鐘意叫我阿爸阿媽幫我處理呢d事,就連家長日都要佢地去.但係我同我阿爸關係好差.
就好似聯邦軍同自護既關係咁,差在未拎RX-78出黎打鳩佢,唉屌無啦啦高達上身.
我嗯左一聲就出門口,姨媽都無眼睇表示繼續訓.
尋尋找找為何都找不到,為何有無盡孤苦的單數.聽到aga既一就代表左我黎到m記.
同靚靚既m記姐姐買左個17蚊芝士雞堡餐就起程翻學.
翻學有兩條路,一條就係經運動場,一條就係經奕翠園.奕翠園果條路兩邊都有好多樹遮蔭,
而且因為果邊近大陸邊境所以都好少污染,最多有幾架車經過下.所以多數我翻學都好鐘意行果邊,而且又有風景睇,簡直係一件賞心樂事.
話咁快就到左我間學校,唉又要認識新既同學.身為一個毒撚其實又係一件幾痛苦既事黎.


text:
(首次執導)一人分飾MIRROR12子 張敬軒:我的男團夢已幻滅
張敬軒日前為手機品牌首次執導拍片,更一人分飾MIRROR 12子!他在社交平台分享拍攝海報的製作花絮彩蛋短片,笑言「男團一啲都唔易做 #我的男團夢已幻滅」
From:微博/love_hinsfans
From:微博/love_hinsfans
他表示,拍攝前需要揣摩12人的神韻:「每一位都有唔同形象,點樣先可以展現到自己嘅獨特性,真係一件唔簡單嘅事.淨係擺pose,真心扭到我條腰又痛,腳仔都淵埋,冇番咁上下跳舞底子真係搞唔掂;仲有,本公要收起我平時嗰啲嘅滄桑又帶啲憂鬱嘅眼神,要用佢哋嘅嗰種自信又堅定嘅眼神望住鏡頭,真係好大挑戰.」
From:微博/SylviaLau-靳
From:微博/SylviaLau-靳
From:微博/SylviaLau-靳
From:微博/SylviaLau-靳
From:微博/SylviaLau-靳
From:微博/SylviaLau-靳
他表示,入行至今見證三,四代藝人,有成功有失敗.他認為最重要是努力,如果不努力,即使有幸運之神眷顧也不可能獲得成績:「呢十二位年輕人四年前都喺呢個城市嘅四面八方,各行各業入面行出嚟,為自己嘅夢想同信念去參加比賽,因為憑着自己嘅努力同觀眾嘅支持,喺過程當中一步一步進步,跌低又爬番起身,氣餒又重新振作,最後成軍進入樂壇,成為今天本地最成功,人氣最高嘅男子組合.」
他說:「佢哋嘅成功亦都有賴每一位相信佢哋嘅人嘅支持同幫助,不過呢個世界冇free lunch, 我相信每個行內人都可以想像過去呢幾年佢哋嘅瘋狂期表.佢哋有而家嘅成績,除咗觀眾嘅支持,仲有佢哋自己嘅汗水同付出,無論體力同意志力上都係極大嘅挑戰,而為嘅就係唔令到支持佢哋嘅觀眾,佢哋嘅屋企人,身邊同佢地共同進退嘅團隊嘅信任同支持白費.」
From:微博/Qpids
在 Instagram 查看這則帖子


text:
肥婆食用法,又名肥婆食用手冊,作者是高登會員徐錦江剪髮(高登會員編號:366952),於2012年11月20日在高登發表.
由於其重口味程度奇高,故令一眾巴打作嘔,但亦因引起熱議,所以此潮文與學生妹食用方法相映成趣.
原文
大部份肥到成座山咁嘅肥婆,條頸後面都好多老泥,因為佢哋沖涼嘅時候卒唔到.
老泥俾頸部脂肪一層層夾住,日復日年復年咁累積.
所以大部份肥婆條頸都係黑色,越黑老泥越厚.
如果你哋有幸溝到肥婆,就人一世物一世點都要試下.
首先用手指濕少少水起勢咁卒,用匙羹刮出嚟,加兩滴美極慢慢品嚐.
初哥可能話核突,但你唔食肥婆老泥等於登上白雲山唔食山水豆腐花一樣咁傻的嗎.
下身方面又係有學問,肥婆食咁多漢堡包同牛肉,男性荷爾蒙分泌過盛.
所以塊西至屎o全部都係毛,無論佢幾乾淨,都有陣咸魚溝變壞乳酪嘅味道.
據英國研究,82.5%肥婆都唔會剃腳毛,因為烏低身嗰下等於做sit up,有違肥人忠旨.
所以肥婆啲腳毛永遠好似鐵線咁粗.
奶西嘅時候叫佢瞓低你忠個頭埋去,兩隻手要掃佢隻腳啲鐵線等佢起雞皮,然後叫佢嗰對火腿夾實自己個頭唔好比空氣流出.
陣咸魚味喺真空環境會得到昇華,係有層次而漸進的.
奶嗰時攝攝聲,有3D立體音響加回音效果.
你嗅覺,味覺,觸覺,聽覺得到前所未有嘅享受,呢啲先叫人生啊.
啪啪啪嗰part唔多講,因為肥婆塊田多肉好撞係常識,你塞咗入去會感受到溫暖同安全感,比一層一層肉緊緊包住.
成日笑肥婆以為自己好識食嗰啲人,根本就係未夠班,自以為是嘅表現.你比食女界嘅高手揀減肥前欣宜定係整容後楊怡,佢完全唔想答你,一嚟佢唔想笑勁你問無聊野,二嚟佢已經諗緊點班支美極返嚟.


text:
30 DECEMBER 2013(MON)
每年工展會小豬爸同小豬媽都一定入去趁吓熱鬧,有時都唔係知有買平嘢(因為真係唔覺得係特別平),都係抱住每年都入去行吓八卦吓咁.
上年小小豬都有陪伴一齊入場,今年當然都唔例外,趁仲係假期,所以我地又一齊入場行吓啦~
今日都已經係平日,仲要係一點幾,估唔到都仍然有咁多人.不過,雖然係人多,但大家都好守規矩,只係某啲有得試食攤位比較多人,但整體上都係行得OK暢順呀~
哈哈哈...因為我地都知道係會多人,加上又係會行一陣時間,所以就帶埋BB車去,等小小豬有得坐定定睇嘢.不過其實原來帶BB車去都係有另一個作用,就係我地將買返嚟嘅嘢全部鉤晒係車上面,唔洗拎得咁辛苦嘛~
入嚟工展會我地必做動作,就係去食乳酪雪糕.睇吓為食嘅小小豬食得幾狼C~
雖然係心急狼C,不過佢今日好乖仔,主動餵我同小豬媽食呀~
原本都冇PLAN買啲乜,不過行吓又買啲,行吓又買啲,最後我地都買左好多戰利品呀!當然唔係全部都係我,有一半係小豬媽嘅~
係咁多戰利品當中,我最有興趣就係嗰兩盒麵包PRE-MIX,唔知我會唔會成功整到呢?哈哈...真係好緊張呀,等我搵日揀個良辰吉日嚟開工啦!如果成功都時再出POST出大家分享啦!(當然如果一段時間都唔見我有分享,就知我係失敗,唔好問我啲傷心事呀...哈哈哈)


text:
1. 重要程度
我覺得校內試嘅重要程度對每個人黎講都唔同.如果你係需要用predicted grades黎報大學(e.g. UCAS, Sciences Po),你F5校內試嘅成績就會影響倒.除非你有信心就算你失手個老師都可以pre好d,如果唔係保險起見都係應該盡量考好d校內試啦~若然你係唔需要predicted grades,我又覺得唔使過分在意.
2. 參考價值
校內嘅試題有時會set得好離地,完全唔跟DSE個模式黎出.咁樣嘅話,就算你考得好/唔好都唔代表d咩.考得好,當然可以自high吓,畢竟都係靠自己嘅努力換去番黎嘅成績.但自high完就算啦,繼續操番DSE PP,做完睇吓自己去到咩位啦~如果你考得唔好,都唔使太頹.因為個老師可能真係唔識出卷.但同時間,你都可以反省一下自己有咩地方可以進步.係咪溫漏咗d野?定係未溫熟?
校內試真係唔可以同DSE比架,就算你話佢好似DSE嘅出題模式blah blah blah.因為考試呢d野好睇臨場應變同心理質素架嘛,DSE好多人一定會好緊張好怯,而校內試嘅你可能個心態係得就得,唔得就再試過.所以你而家應該訓練到自己reach倒>100%,等到時就算緊張都唔會變成失手.
撇除校內試對predicted grades甚至係reference letter嘅影響,我覺得校內試真係唔代表d咩.最終都係DSE says it all (esp for報JUPAS嘅寶寶們)!加油呀各位🔥 臨近12月大家都可能好chur,記住保重身體同有適當嘅休息!


text:
將軍澳發展迅速,早期發寶林站人口密度較高,相對上,另一邊既康城站規劃有更多城市空間,絕對係將軍澳既新潛力發展新項目,將來社區建設逐一落成後,會係區內另一個優質區域.
緻藍天係日出康城第3期項目,由2015年入伙,屋苑由4座物業組成,提供1,648個單位,主攻3房同4房標準單位,亦有區內罕有4房雙套.由規劃完善,物業景觀開揚,可以望將軍澳海濱公園觀景,鯉魚門海景,優美既觀景,係吸引換樓既最大原因.
緻藍天位處康城站上蓋,樓下就係港鐵站,加上物業有天橋接駁港鐵站,落雨都唔怕濕身.由康城站去港島中環都係半個鐘,返工有預算.附近亦都有唔同巴士線同小巴,去九龍及其他區域,生活基建設施可以話漸趨完善.加埋將來落成既將藍隧道,交通可達到更高更理想,呢點絕對係其中一個睇好康城站物既後追潛力.
緻藍天位處小學95校網,有超過22間小學可供住戶子女入讀,中學亦都有唔少具備優良質素,好似迦密主恩中學,宣基中學同將軍澳官立中學,都係區內傳統名校.同時亦都有多間國際學校落成,好似香港思貝禮學校,法國國際學校,都係將軍澳區既國際學校,為住戶子女,提供更多唔同既教育選擇.
日出康城有洗衣店,快餐,超市,可以應付生活基本需要.搭一個站去POP CON,可以話係將軍澳最新既大型商場,生活選擇多,大型超市,潮流服飾,電子產品,應有盡有.附近POP WALK,都會駅,將軍澳中心同埋將軍澳廣場,林林總總既購物選擇都有.


text:
更多
2022-06-28 8 瀏覽
女友同我慶生, 想飲啤酒又想試新地方, 就揀左呢度. 餐廳分兩邊, 一邊係高枱高櫈似酒吧, 一邊係大梳化大枱似餐廳, 我地坐餐聽嗰邊. 一共只有6張枱, 但每個位都好闊落, 坐得非常舒服, 係度睇波應該好正. 我地係黎歎啤酒既, 呢度裝修真係有幾分似德國啲Biergarten, 樓底高, 兩排長長既天花吊燈增加左空間感, 裝飾唔係華麗, 似屋企客廳多啲, 感覺好舒服, 梳化很大, 我地兩人可以並排坐. 對面有兩個酒桶形既卡位, 好有特色, 但入面睇黎有啲焗促, 都係留番俾鍾意打卡既人啦. 啤酒先點一杯Konig試下($66, 0.4L), 因為侍應話Bitburger再苦一啲, 飲落味道好豐富, 其實都唔苦喎, 仲甜甜地, 可能因為用高腳杯上, 或者餐廳夠凍, 我地食左個半鐘, 杯啤酒都仲係冰凍既, 呢一點非常好. 前菜我地點左Beef Gloulash薯仔牛肉湯 ($68, S), 炸金文畢芝士 ($98). 呢兩樣係今餐最滿意既. 如果你都係牛魔王, 牛肉湯一定會滿足到你, 真係啖啖都係濃縮, 澎湃既牛肉味, 仲有好多牛內, 薯仔粒, 香料味就係咁易有啲, 唔會搶左啲牛味. 炸芝士
餐廳分兩邊, 一邊係高枱高櫈似酒吧, 一邊係大梳化大枱似餐廳, 我地坐餐聽嗰邊. 一共只有6張枱, 但每個位都好闊落, 坐得非常舒服, 係度睇波應該好正. 我地係黎歎啤酒既, 呢度裝修真係有幾分似德國啲Biergarten, 樓底高, 兩排長長既天花吊燈增加左空間感, 裝飾唔係華麗, 似屋企客廳多啲, 感覺好舒服, 梳化很大, 我地兩人可以並排坐. 對面有兩個酒桶形既卡位, 好有特色, 但入面睇黎有啲焗促, 都係留番俾鍾意打卡既人啦. 啤酒先點一杯Konig試下($66, 0.4L), 因為 侍應話Bitburger再苦一啲, 飲落味道好豐富, 其實都唔苦喎, 仲甜甜地, 可能因為用高腳杯上, 或者餐廳夠凍, 我地食左個半鐘, 杯啤酒都仲係冰凍既, 呢一點非常好.
前菜我地點左Beef Gloulash薯仔牛肉湯 ($68, S), 炸金文畢芝士 ($98). 呢兩樣係今餐最滿意既. 如果你都係牛魔王, 牛肉湯一定會滿足到你, 真係啖啖都係濃縮, 澎湃既牛肉味, 仲有好多牛內, 薯仔粒, 香料味就係咁易有啲, 唔會搶左啲牛味. 炸芝士係一小餅芝士包左面包康去炸. 女友係芝士控, 今次真係命中要害, 好味到不得了. 佢炸到外脆內軟, 唔好睇佢一大舊, 入面啲芝士係有少少creamy質地, 味道都係有奶味既creamy cheese, 一啲都唔溜, 唔油膩. 點埋個紅莓醬就更清新了. 主菜點左脆豬手($228)同維也納腸配沙律($105), 維也納腸
一碟三大條, 真係好長好壯觀既, 味道就冇乜特別, 就係煙分味既, 質地比較滑既豬肉腸, 唔係特別濃味, 唔知道另外兩款腸會唔會特別啲. 之前睇menu話有幕尼黑白腸(小牛肉), 唔知點解依家冇左. 炸豬手好多人推介, 製作時間只係15分鐘, 可能今晚客人少. 個皮就係好香脆, 好有水準, 肉都好多, 我地用左好耐先食得晒. 配菜有德國酸菜, 真係好酸, 我覺得冇某連鎖德國餐廳咁好食, 另一款配菜加錢轉左german pasta, 係好清淡既意粉, 只有小麥既淡淡香味, 可以解豬手既油膩, 意粉仲要切到好短一截截, 用湯匙食都得. 因為食物點得太多, 冇胃口飲第二杯啤酒了, 有啲可惜. 最後讚下 侍應既服務都係唔錯既.
張貼


text:
放假入到我細個住過嘅大埔租單車踩,今日呢度已經面目全非.但係有啲嘢,都仲保留到:好似人嘅生活習慣咁,呢度同市區最唔同嘅就係有幾完善嘅單車徑,好多人出入都踩單車,只要有欄杆嘅地方,都鎖到一街都係單車.
睇見成街單車,就勾起我絲絲嘅童年回憶:記得細個仲喺度住嗰時,老竇仲係走喺時代尖端嘅青年,買咗部「耷頭車」(即係公路車).車頭鐵搵「包頭布」包到靚一靚,車身又鬼死咁高,仲高過我呢個人仔.佢裝咗張BB凳喺車架上面,掅起我先坐到上去,到我再大少少就換咗有夾嗰種尾架畀我坐後面;呀哥大我幾歲,佢就有部細架少少嘅單車仔,張凳好長,我哋兩個籮柚都坐唔晒.車身有個假油缸,成部電單車咁樣,嗰時呢種單車叫「街車」或者「子彈仔」.
呢啲童年回憶,喺現實社會已經消失得七七八八,已經唔再興耷頭同街車,買少見少.記憶中屋企兩架單車分別因為有個無恥嘅所謂親戚嚟拜年借咗去踩,到今日都冇還過返嚟;呀哥就賣咗部車加少少錢嚟買Gameboy玩,相繼消失晒.取而代之嘅係一街爬山車,慳位嘅摺車同埋呢兩年數目多到好似無性繁殖咁增長嘅所謂共享單車.
偏偏今日,喺條街度,畀我撞返呢一千零一部,又再一次勾起我對街車嘅記憶:
八十年代,我仲讀緊幼稚園,每當老竇老母夜晚帶我出街,總會見到有好多大光燈光瞪瞪,錄音機聲大大喺度揈(/fang4/)機播譚校長同太極之類快歌嘅飛仔三五成群踩街車.啲哥哥好多都擔住口煙,有啲仲係有紋身嘅「公仔佬」,同埋講啲我唔識聽嘅話(似係鶴佬話,水上話).好多時睇佢哋飛車玩花式睇咗冇幾耐就會畀老竇老母夾走:「班公仔佬唔慌好人,走!」,最後返到屋企望住呀哥部車.
望住屋企部街車同隔離屋班大哥哥嗰啲比真係蚊比同牛比!佢哋平時死慳死抵,一有錢就改裝自己部戰車,務求整到成部電單車咁型棍:初初就喺車頭位置加個擋風「龍頭」,大射燈同座位後面鑲隻「鳳尾」,玩玩吓車架又包「拉花」,凳底裝「側板」或者扮有幾行引擎散熱線嘅「鯊魚板」,車轆嘅軨線就整「軨冚」遮住晒.而呢啲鐵皮,塑膠或者後期有纖維做嘅裝飾物,就將原本一部「骨車」慢慢圍到一架正宗街車嘅電單車形態.
街車界最豪華嘅「機車」,就係成副汽車HiFi音響安晒上部車度,一對大喇叭音箱一左一右夾實車尾,張凳下面就有一大嚿汽車「水電」供電畀音響,甚至後期直頭裝晒全車嘅閃燈;車頭就放收音機同錄音帶機.後來又話部機要換頭聽金屬帶,真係好鬼痴線!
更癲嘅係,人類對街車嘅追求,由外型,物質,再推上一個層次──去到多方面嘅單車技術,甚至可以話係雜耍!「抽頭」齋用尾轆行一段只係碎料,見過內功深厚嘅可以連人帶車起跳上壆;為咗高速飛車時仍然可以轉到急彎,索性嚟個瞓身「劈彎」,有人喺腳踏裝條五金舖買返嚟嘅角鐵,劈彎時「呱」一聲刮地劈出火花,簡直就有如漆黑中嘅螢火蟲咁鮮明,咁凸出!又有啲學BMX裝「腳雞」或者靚少少馬蹄形嘅「馬踏」載人玩雙騎.唔要龍頭,畀個姐仔直接坐喺車頭上高都仲得!呢種張凳又高又長嘅單車,結合咗電單車,HiFi,飛車呢幾種嘢,就成為咗我哋新界獨有,好睇,好聽,好玩,聲色藝全嘅街車文化.
今日返嚟呢度,街車文化已經式微,好難得見返一部仍然健在嘅街車泊街.可能係車架鋼水好,銀色車身上面幾笪薄薄哋嘅鏽漬同好實淨嘅前後鏈餅好似講緊畀我知佢曾經瀟洒過.雖然佢一身武裝,龍頭鳳尾,油缸,拉花,腳雞全部拆晒變返骨車,仲要「從良」喺車頭裝個鈴鈴,又掛咗大大個買餸籃畀人揼垃圾揼到瀉!相信都放咗喺度一段日子.但係兩側黃色英文本田字樣黑身白尾嘅長凳,反「几」字牛角型嘅車頭,喺一拃單車堆入面零零舍舍散發出一陣街車味.我冇可能認唔出係一部街車!
忽然間,我好想知呢架應該風靡過唔少大埔少女嘅街車車主,會唔會係我曾經喺樓下表演過嘅大哥哥?我亦諗起好耐冇見過嘅老竇同呀哥,好想知佢哋依家點樣?
雖然就夠鐘還車,但我決定匿埋一角喺度等,好希望見到佢現身……
(待續)
(文章為港語學第三屆廣東話徵文比賽參賽作品)


text:
打「乒乓波」轉台必讀秘笈
日期: 2020-06-25 21:06
現有客成日都話啲電訊公司有新 Offer 梗係俾新客先, 搞到啲現有客心酸酸. 就以流動通訊為例, 網上鋪天蓋地嘅新客優惠, 但現有客優惠欠奉. 係哩個時候, 有啲 Sales 會使出武林秘笈傳說中嘅 打「乒乓波」, 即係建議你先開個新Number, 而現有Number 就轉去其他無合約嘅計劃或 Prepaid SIM, 一段時間後就再轉返個 Number 返黎取代你個新號碼, 咁就可以享有新客Offer 囉!
哩個做法被大多數電訊公司列為死罪, 因為你擺明倒佢米. 但咁講,某程度而言你唔講個客都識 . 不過「鴨仔」年中都見唔少因為打「乒乓波」而打出事, 係哩度同大家分享下有咩要留意!
取代唔到個新號碼 ?
由於係死罪, 所以電訊公司對於打「乒乓波」其實有一定嘅限制, 例如會限制客人個 Number 走左之後指定時間內係唔可以Port 返黎取代現有 Number ! 至於幾耐, 就因應個別公司而異, 有啲會講明係90日, 有啲會講明係180日,指定計劃甚至唔接受Port Back 取代新 Number.而相關條款亦會不定時修改! 所以建議你要問清楚幾耐先可以 Port 返轉頭, 如果時間太長, 合指一算, 未必有太大著數.
打打下個波唔見左 ?
有時 Port 左個現有 Number 去 Prepaid SIM 用住先, 你記得要入定足夠銀兩, 否則一個唔覺意, 張卡無錢又過左限期, 個 Number 理論上就會被收歸國有. 所以如果真係要出哩一招, 建議都係轉去啲無合約嘅上台計劃, 費用雖然相對Prepaid SIM 貴, 但相對穩陣啲.
「鴨仔」覺得爭取一個更好嘅 Offer 而出「超必」係無可厚非, 但真係要小心, 得道高僧有時都會失手.
推薦閱讀
伸延閱讀


text:
啱啱報咗ちぃ今年6月畢業.
MM其實而家真係一大堆都OK舊嘅人.前幾日睇返2015年嘅舞台劇Triangle,發現(?) 12期已經喺度.而家都仲有3個喺度,7年?哇,7年?!都好似平均在藉時間變得好長XD 而MM呢種會增員畢業嘅團,舊人唔走真係唔加得太多人… 唔通20個人咁喺台上咩.睇返MM歷年都係keep住最多16人.今年嘅增員扣埋ちぃ應該最多3,4個吧?
相反講,開始有增員動作嘅時候就係有人想走.汁汁增員嘅時候我有咁同朋友討論過,上次同つばき共同嗰次也是,今年也是.如果係咁嘅話感覺上次想走嗰個人感覺冇走到(因為金澤さん打咗尖),結果MM招員嘅時候汁汁又同時招… 到招到可能又會有人報畢業.講真… 年齡上都唔太出奇.只希望我feel錯.我… 仲未捨得佢畢業.
sor,做乜講講下去咗汁汁度XD 不過我一直相信畢業係會傳染.一個人畢業嘅時候,同佢比較親近嘅成員好自然都會諗返下自己.嘛…
雖然話畢業一定會嚟,ちぃ畢業其實都唔係令人太surprise,只係蝠個腦偏曬去汁汁所以冇諗過.收到消息之後,突然好想聽「五線譜のたすき」.ちぃ加入MM依然係我近年最感激嘅一件事.
.
まなるる基本上都離唔開1,2,但蝠保留佢哋有機會互換嘅權利(?).上個月都講過,我認唔認都好(喂),態度變唔變都好(再喂),蝠對佢兩個嘅愛情度幾乎完全冇差別.
諗咗成半個月(冇!),最後都係決定3,4,5先保持原貌.要郁其實都可以郁㗎!不過今個月都係睇定少少先.主要係れいれい同かみこ都近心臟,要郁佢哋心臟嘅負荷比較大w 同埋きさきちゃん都仲算係蜜月期,佢真係做乜我都覺得好可愛XD 呢個moment唔好衝動會比較好w 再觀望下先.
6,7係兩個孫(喂),其實都係差唔多,不過我好似睇りんちゃん多過めいちゃん,所以既然係咁冇乜嘢就唔好郁佢住.最近有主動去望下めいちゃんblog啲圖… 唔見一陣又大個咗w 不過唔知點解硬係覺得佢最近啲圖笑得冇以前咁開心,有少少係笑緊但對眼唔笑嘅感覺.but我唔係因為啲圖judge佢,我都明人唔係100%都咁開心,只要佢OK就夠啦.
ちぃ升唔係因為報畢業,真係咁啱XDD 蝠少咗留意MM之後一直都將佢同よこやん放埋一set咁睇(可以見佢哋喺蝠排名上一直都痴住),但蝠突然覺得よこやん有少少拉住ちぃ,於是試下分開下… 就… 真係ちぃ升よこやん降.
(用呢張圖係有意思㗎!唔係求其放XDD 提示係嗰盒嘢係邊個俾佢♡)
其餘都冇乜特別想pick up,ちぃ走咗之後又少個人蝠個排名又崩潰㗎啦XDD 到時可能真係認真考慮一下るのちゃんw … 又或者… 放返はまちゃん上榜wwww


text:
Clever Hiker 同港女就總結左幾多要素去比大家去揀一張岩自己既地蓆.
價錢
有時未必會需要好貴.但係相比其他既裝備,地蓆係相對值得投資既.所以有好多時候都會願意比貴少少.
重量
地蓆,天幕,睡袋同背囊,係四大最重,而又最吾可以吾拎既裝備. (當然你話,我吾洗咩住去行山,純粹車到,然後落車,起營既話.呢個未必係大家既考慮)對於咩大背囊,遠足訓練既話,其實都係要稔清楚.
雖然徒步,咩住甘多野上山,好似好辛苦.但係可以去到好多車去吾到既地方.景色會更加靚.因為少人到,所以環境都會更好.
保暖程度
地蓆一般都係以阻隔地氣,以達致保溫既作用.香港天氣對比外國天氣好吾同.對於山友而言,行山好多時聽熱死,就比較少聽凍死.所以如果係香港,就未必需要保暖度十分高既地蓆.
如果真係要去雪地,請大家一定要再三考慮保暖呢個要素.
厚度
港女一向係屋企高床暖枕,所以去到露營都想做到家的感覺.(稔下就可以既)不過揀個陣,會想揀一個係厚得黎,吾會feel 到石頭卡住背脊.同時又吾好太厚,似訓係水泡甘樣,會吾舒服.
而家大部份人行山,都只會揀充氣地蓆.而中間有綿既地蓆已經好少人再去買.因為相對充氣地蓆,有綿既會更加大舊,又更重.所以真係吾會有太多人考慮.
發出既噪音程度
相信大家都會明白,一齊訓,除左要面對隔離個個會有鼻寒.仲要面對佢轉身個陣可能會發出既躁音.去露營個陣就更加啦. 如果張地蓆嘈,條友又成日轉身,真係成晚都吾洗訓.
港女睇完佢所有比較,港女揀左兩張地蓆.而其中一張,港女自己都用緊,係真係吾錯.都係個句,無人可以試曬甘多張,如果有人做左個比較.講既又相對合理,港女就建議大家作為參考,買之前去香港各大露營裝備既實體店去了解一下.同張地蓆,親身接觸,揀一張岩自己用既地蓆.同時多D上網做下功課,了解多少少.
第一張要介紹既係 Klymit Static V2 ,呢一張係clever hiker 被稱為平靚正既夏季地蓆.
首先,價錢黎講,500蚊內有交易.對於港女而言屬於可以接受既價錢.港女個張大約 4 年前買,當時都仲要5百幾.
其次係重量,只有16.6安士.一般連鎖咖啡店的Grande重量.當然可以再輕D,但係一分錢一分貨既情況下,已經好好.
保暖而言,我就覺得香港天氣吾太凍,或者夏天去露營,十分之好.但係港女有一年聖誕節去露營,個一年市區溫度只係得單位數字.山上面係更加凍.吾講吾知,港女以為自己訓緊寒冰床.
又有一次港女去左北海道行山,雖然係8月份夏季去.但係就雷電交加,仲落大雨.到最後,港女真係覺得凍到得番10 度 .然後完全隔吾到凍,又保吾到暖.
所以對於夏天露營,係一張滿分地蓆.冬天,就只能將就下啦.當年有個師兄同港女講,去露營,訓街,天氣凍,著幾多都吾會暖.而家稔稔下都係既,除非買個去雪山既羽絨睡袋.如果吾係,其實都無咩用.不過話分兩頭,過去個十幾年都係一兩次係真係凍到訓吾到者.一日半日,咪番屋企訓多幾日補番算啦.
根據分折,呢張地蓆好處呢係,屬於價錢可以負擔.而比一般地蓆闊少少.同時又係比一般地蓆會厚少少既(大約 6CM左右).呢個又真既,港女同個好朋友一齊買左張.去露營個陣,我地兩張放埋一齊,仲可以訓多一個人.都算幾闊落.再加上佢夠厚,所以地下有咩起伏不平都感覺吾到.亦都因為甘,最後港女令到身邊好多朋友都買左.去camp 個陣執野,整到亂曬.吾知D野係屬於邊個.
而缺點係,呢一張係充氣地蓆,所以每次要吹脹佢,港女都要花大約5-6 分鐘先完成.因為好攰想訓個陣,仲要吹脹佢個陣.你會覺得生無可戀.
第二,脹左,就梗係要放氣,先可以收番細.放氣呢一下就要用多 4 倍時間去整.因為佢v 型設計,要好有耐心同耐性,由下而上一格格將D氣,放番出黎.而吾係好似D宣傳片甘,圈埋就放到氣.
雖然,可以買個電動充氣去處理上述兩個問題.但係,買呢張地蓆為左輕.又要再帶多舊甘重既充氣去解決.甘港女都係用口吹算.
另一個缺點係將地蓆吾會好穩既係地上面,會有機會自己移位.你會發現夜晚訓個位,同朝早起身既位會有少少吾同左.
最後一個缺點就係冬天凍,夏天涼.
第二張介紹既係 REI Co-op Flash 3-Season Pad ,一張最輕得黎又抵用既地蓆.
呢一張,港女又真係未用過,不過睇數據,屬於比港女用緊既 V2 要輕少少,只有 16安士.輕左0.6安士.而保暖程度,相對比較高.所以佢應該會可以應付到我上面講既情況.至少無甘凍先啦.但係港女純粹睇數據.未用過呢一張,期待大家用過既話,可以回覆港女,有關你既用後感.
而呢一張,吹氣同放氣都比較快.所以如果港女個張爛左都會考慮買呢張試.
但係壞處,大家要係外國買,暫時網上睇吾到香港有實體店賣緊.所以運費會加左落去買呢一張地蓆既錢.
第二,佢絕對會有噪音.吾會好大,但係訓教一定聽到.
港女睇完佢成個報告,就覺得呢兩張算最合理.而且比較岩香港天氣.港女只係根據個人經驗同網站得出既報告進行整合.至於岩吾岩閣下既需要,需自己判斷.
如果作為新手既你,或者經驗十足既你 睇完,歡迎大家留言比comment 亦都歡迎大家訂閱港女既專欄
https://sports.fanpiece.com/hkgirlandtrail/


text:
貓頭鷹
貓頭鷹,係鴞形目(學名 Strigiformes),係鳥綱中嘅一個目.有超過130種.響所有大洲(南極洲除外)都有.大部分種係夜行食肉動物,而其身體特徵同生態配合得好啱.
鴞形目特徵[編輯]
本目鳥類嘅大細差好遠,大隻例如鵰鴞體長去到 90 cm,細嘅例如東方角鴞體長唔到 20 厘米.
本目鳥類頭大,嘴短而粗,嘴尖成鉤狀.兩隻眼向前,眼同個頭嘅比例相對大,係本目鳥類共有,同其他鳥類嘅區,頭部正面嘅羽毛排列成面盤,部分種類具有耳仔壯羽毛.對眼,面盤同耳仔嘅分佈同貓好相似,本目鳥類俗稱貓頭鷹.
本目鳥類嘅耳窿喺頭嘅兩側,分佈同形狀都唔對稱,有利佢哋係黑麻麻嘅還景準確確定聲音嘅來源.
本目鳥類瞳孔大,多啲光入眼,視網膜中視桿細胞(只有一種視覺色素,即視紫紅質可以分辨明暗,唔識分辨細節同顏色)非常之多,冇視錐細胞(喺強光刺激下,有三種視覺色素,能分辨細節同顏色),以至眼內成圓柱狀(而唔係球狀),對弱光亦好敏感,適合夜間活動.
長耳鴞嘅耳孔由於柱狀嘅眼球有堅硬鞏膜環支撐住,所以眼睛並唔可以向唔同方向轉動,要望唔同方向嗰陣,需要轉動整個頭部.亦因此本目嘅鳥有著靈活嘅頸骨,頸部可旋轉270度.另外,眼中有3張眼瞼,上眼瞼會響眨眼時放下,下眼瞼會響睡覺時蓋上,而中眼瞼係一線狀組織,會響眼面上下移動清潔眼面.同其他雀鳥唔同嘅另一地方,係佢哋雙眼向前,視區重疊,可因此分辨到距離.本目雀鳥翼嘅形狀不一,一般較短圓,初級飛羽11枚,次級飛羽缺第五枚,尾短圓,尾羽12枚,部分種類10枚.
領角鴞快要蓋上嘅上下眼瞼.本目鳥類腿強健有力,爪強銳內彎,部分種類例如鵰鴞,成隻腳部均被羽,外觀極其強悍.本目鳥類趾形均為轉趾足,即第四趾可以前後轉動.
長耳鴞嘅全身羽毛柔軟輕鬆,羽色大多數為啞暗嘅棕褐灰色,柔軟嘅羽毛有消音嘅作用,令本目鳥類飛行起來迅速而安靜,加上啞暗的羽色,非常適合夜間活動.
鴞形目鳥類嘅進化[編輯]
呢個目嘅化石資料始終有限,可能源自始新世嘅原鴞科鳥類,現已絕種;響法國中新世地層,就曾發現過草鴞屬鳥類嘅化石;德國嘅中新世地層,就發現到角鴞屬嘅化石;法國嘅下漸新世地層發現鵰鴞屬同耳鴞屬嘅化石;德國同北美洲嘅中新世地層發現林鴞屬化石;而中國無鴞形目鳥類化石出土.
鴞形目習性[編輯]
貓頭鷹晚上大多數喺樹上休息,部分種類住喺岩石間同草地上.
本目鳥類絕大多數係夜行性動物,晝伏夜出,白天隱匿響樹叢岩穴或者屋檐中唔易見到,但也有部分種類例如斑頭鵂鶹,縱紋腹小鴞同鵰鴞等白天亦不甘寂寞,常外出活動;一貫夜行嘅種類,一旦嘅白天活動,常飛行顛簸不定好似啲人喝醉酒咁.
本目鳥類鳴聲多變,嘶啞刺耳者有,悅耳如樂音者亦有.
本目鳥類均以動物為食,食物包括昆蟲,蚯蚓,青蛙,蜥蜴,雀鳥同細隻嘅哺乳動物等.體形較大隻嘅鴞類例如鵰鴞,雪鴞多以中小型哺乳動物如鼠類兔類為食,體形較小嘅鴞類如紅角鴞則以昆蟲為食;亦有部分種類如漁鴞屬嘅雀鳥,以魚類等水生動物為食.本目鳥類常將獵物成隻吞落肚,等消化後再將唔能夠吸收嘅皮毛骨頭幾丁質等雜物混成團狀吐出嚟,稱為唾餘,通常通過分析唾餘中嘅殘骸可以準確地瞭解一種鴞類嘅食性.中國古人好早就觀察到呢這一個現象,但錯誤咁認為唾餘係鴞類吞噬父母後吐出嘅骸骨,因而認為鴞係一種不孝之鳥.大隻嘅貓頭鷹有時重會捕食其他細隻屬嘅貓頭鷹.特別係對於雕鴞,灰林鴞同長耳鴞係不可忽視嘅食物來源.
鴞形目繁殖[編輯]
本目鳥類通常一雄一雌配對,但個別種類(如鬼鴞)嘅配對係一雄多雌或一雌多雄.本目鳥類嘅繁殖一般從3月至5~6月,有啲種類較早,1月就已經開始繁殖.除咗個別種類之外,本目鳥類喺繁殖過程中唔會築巢,而係利用樹洞,岩穴或其他雀鳥合適嘅棄巢孵卵育雛.
本目鳥類一窩產卵數量不定,體形較大者產卵較少,而體形較小嘅種類產卵通常較多.孵化期約一月左右.孵卵一般僅由雌鳥完成,育雛則雄雌共同承擔.本目鳥類均為完成雛,孵化後體被絨羽,耳目緊閉.鴞類產卵孵卵周期較長,喺同一個巢內由於產卵時間和孵化時間嘅差異,雛鳥體形大小常有巨大嘅差異,個別種類如雪鴞喺食物蕭條的年景會出現較大雛鳥殘食幼小雛鳥嘅現象,但呢種現象並唔普遍.
本目鳥類壽命較短,例如倉鴞壽命僅16個月,只有少數鳥類能夠達到9年壽命.
歐洲貓頭鷹種[編輯]
歐洲大陸有13種貓頭鷹,但係大多數住喺亞洲同北美洲.因此佢哋有唔同嘅活動空間,並且同棲息環境相適應.
喺北歐生存嘅雪鴞,同其他貓頭鷹種相比,和猛鴞,鬼梟同烏林梟一樣,雪鴞係被迫往得最北遷移嘅貓頭鷹種.雕鴞係歐洲最大嘅貓頭鷹種,數量喺長達百年嘅人類獵殺後逐步回升.長耳鴞,短耳鴞同灰林鴞呢啲常見嘅貓頭鷹都屬於佢嘅獵物.
最為人所識嘅可能就係倉鴞,因為佢非常鍾意喺人類墾殖(或居住)嘅地方活動.歐洲最細嘅貓頭鷹當屬花頭鵂鶹.大啲啲嘅係紅角梟同縱紋腹小鴞.
繁殖動向[編輯]
喺香港,海洋公園有養貓頭鷹,而香港濕地公園裏面亦有一啲人工鳥巢,有貓頭鷹繁殖嘅記錄.


text:
(重力甜)《我阿妹係咸濕CAFE女僕》(完): 第四十六回
呢晚我應承左小琪同佢訓.
話說是咁的,講小琪之前我就要介紹下我屋企先.我地屋企窮到咩咁,6條友住二百幾尺,輪個廁所都輪到天光,所以我有時去廁所都要落樓下商場,或者太急就過隔離屋借.
房就得兩間,LOOK架床兩大張,一張就係二家姐+小琪.另一個房就係大家姐+雪雪.
一張正常少少單人床,近屋企大門既,就J媽訓的.一條友要孖鋪/地下/梳化床.咁當然,果個人就係我 .梳化床就一定唔夠舒服啦,我成日都會日抖訓家姐D床補眠.或者有HALL住就返HALL訓啦.
不過係呢排天氣凍,戇鳩細妹雪雪先話出黎同我訓會暖D咁話. (但雪雪只係崇拜我,唔係小琪果種愛)
咁如果我同小琪訓,細妹雪雪自然會返自己床訓啦好自然.咁但係個問題就黎啦,小琪個房係有2個床位,佢同二家姐訓既,小琪下面,二家姐上面.如果我同小琪訓,即係意味住二家姐都會知啦 .咁仲點扑野呢?
二家姐就叫做林子玲,唔撚係林志玲唔好搞錯 .二家姐高就唔係好高,矮過我,不過我知你地一定好關心佢波幾大啦.
我話你聽,全家最撚大波就係佢.佢以前讀書唔係比人叫大波妹咁簡單,直頭比人叫大波怪 !鬼妹SIZE就叫F,日本SIZE可以吹到好大,我諗有G(目測),加上佢155CM高度,好多男人望到佢就已經扯,都唔撚洗幻想呀.
你地會懷疑咁撚大波,係咪大波肥婆?我話你聽一定唔係!因為佢體質就係食乜都易吸收,波當然大.所以佢晚晚都做SIT UP!如果你搵到第二條女有二家姐咁大波,又咁幼腰既,我送二家姐比你! 韓妹唔計呀下假波.
所以你地明白,點解我會咁愛好大波.因為對波唔過C既女,一律Fail,我絕對睇唔上眼.C級都只係僅僅過關.因為我成家既女人都大波.大唔過大家姐就唔該收收皮啦.


text:
香港俗語 (十大地道文化背景大解構)
有好多人都話,廣東話係最難學,俗語又多,有時聽完都唔知點解,的確廣東話博大精深,舉個例子,當有人話你知佢老竇係誠仔,你一句「係呀」係對人地講嘅表達肯定,但連續講三次以上「係呀」,就表示否定,廣東話係味好過癮呢?另一樣最為人津津樂道嘅係廣東話有好多有趣俗語,表達唔同嘅感受同意思,咁俗語其實又係咩呢?俗語即係約定俗成嘅慣用語,俗語一般源自民間創作,所以諺語亦包括俗語裏面,而諺語亦來自民間創作,一般有意思有思想,而且通俗易明,例如「一寸光陰一寸金,寸金難買寸光陰」,「人有錯手,馬有失蹄」等,一般可能從字面上理解到意思,廣東話俗語中仲有歇後語,有啲指桑罵槐嘅感覺,字面上嘅意思亦唔係真正嘅意思,例如「和尚擔遮」,意思係無法無天,取髮字同音,隨住時代步伐,俗語已經少左人講,好多已經被網上潮語取代,但潮語中英夾雜代表性低,同時亦缺少左廣東話俗語中富地道文化嘅故事性,呢篇10大香港地道俗語文化大解構,你未講過都一定聽過,包你愈睇愈親切!
香港俗語 1. 唔駛問阿貴
當遇上一件你好肯定答案,亦已經冇需要問其他人意見嘅時候適用,「唔駛問阿貴,兇手就係你」之類,咁阿貴係邊個呢?相傳源自一清朝貪官李世桂,貪官即係除左好事咩都做,最終被拘捕抄家,大快人心,開心到作左首歌慶祝,曲名問阿桂,歌詞中一句唔洗問阿桂,阿桂如今實在淒慘,意思係做左咁多壞事,唔駛問都知佢被拘捕後好淒涼,從此衍生出俗語「唔駛問阿貴」,形容已知或被肯定嘅事.
香港俗語 2. 阿茂整餅
俚語阿茂整餅意思形容冇果樣整果樣,本身唔係貶義,據說廣西有一位叫阿茂嘅整餅師傅,工作非常盡責,巡舖後見到有咩賣完冇貨會即時返廚房整,冇果樣說整果樣,但去到今時今日,冇果樣整果樣邊左形容做左一啲多餘嘢得到反效果,唔整好過整,所以阿茂整餅說就由褒義變成貶義俗語.
香港俗語 3. 姣婆遇著脂粉客
呢句俗語意思是指一拍即合,放蕩女生遇上風流嘅男生,意指天作之合,天生一對,因為兩者都唔係好嘅形容,所以亦有狼狽為奸之意.
香港俗語 4. 狼過華秀隻狗
呢句俚語就比較易理解,狼過華秀隻狗,即係比華秀隻狗仲要惡,但問題係華秀係邊個?佢隻狗又因咩事咁惡呢?相傳華秀係茶葉商人,而且相當鍾意狗,有一次見到一隻奇狗,頭大身短,就重金要求狗主轉讓,而狗狗亦冇令華秀失望,好勇鬥狠實力強橫,為華秀響鬥狗上贏咗唔少錢,係一條好狠好嘅狗,有時會用於買嘢被當水魚後嘅反擊.
香港俗語 5. 呃鬼食豆腐
呃鬼食豆腐呢句俗語,意思係形容一件事完全假到離曬譜,冇人會信嘅事,要呃到人嘅機會好比呃隻鬼食豆腐一樣咁難,但大家又知唔知點解要呃鬼食豆腐?有咩故事呢?相傳有一個書生,口才了得,舌粲蓮花,有一晚有隻鬼要食佢,不過佢唔慄喎,佢同隻鬼講自己幾日冇沖涼,臭過屎坑,佢個鍋入面嘅豆腐仲正,隻鬼信以為真,藉此佢亦逃過一劫.
香港俗語 6. 冇料扮四條
呢句俗語係指個人冇咩料到,廢廢地但又要扮到好勁,但最終都會被拆穿,最多扮一陣,就有如你你玩德州撲克咁,副牌爛過月球表面,但你扮到自己有四條煙咁,到開牌果時其實百無,就好似有啲人明明唔識某個範疇,為咗利益扮到自己專家﹐一接手就露餡,就係俗語中嘅冇料扮四條.
香港俗語 7. 食過下夜粥
呢句俚語意思形容閣下有返兩度散手,同冇料扮四條正正相反,形容人都打得下,似係練過下功夫之類,有啲料到.以前廣東練功夫嘅兄弟收工都會去拳館練嘢,練完會一齊食粥,所以有兩下功夫底都會被認為係拳館弟子,咁一定食過夜粥,用一種反推理概念衍生出嘅一句俗語.
香港俗語 8. 我食鹽多過你食米
一口經常出自長輩口中嘅俗語,意思係佢食鹽多過你食米,佢仲坐得響度,證明佢腎臟異於常人,講笑姐,意思係佢嘅人生經驗比你豐富,刻苦,識得嘅比你多,佢講嘅就係道理,係真理,唔需要同佢爭辯任何野,憑佢豐富嘅人生閱歷,佢係唔會錯,即係佢玩晒!
香港俗語 9. 盲拳打死老師傅
呢句俗語嘅意思係唔按章法做事卻意外獲得成功,好比功夫師傅精通武術,經驗豐富,但對手完全冇拳法或套路可言,難以預計對方行動,隨時俾佢亂衝亂打意外擊敗,所以呢句俗語係指新手唔一定差過老手,有時老手被太多經驗束膊,新手思維創新,有時反而會有意外收穫.
香港俗語 10. 偷雞唔到蝕渣米
意思形容某事風險太大,隨時失敗告終之餘連用嚟拋磚引玉嘅嘢都蝕埋,古時有人以泡酒嘅米餵雞,趁佢醉醉地偷走,雖然最後佢地成功將雞偷走,但現時呢句形容某事成功率低,蝕嘅可能係人力物力時間金錢.
Kama Delivery作為香港地道美食外賣公司,一直都秉持提供高質素嘅客戶體驗,因為俗語「民以食為天」,食係何奇緊要,堪比上天,無論食材定服務上都不斷改進,力求令人客體驗到最體貼嘅到會服務.俗語有話「機會係留俾有準備嘅人」,我地亦會做好準備迎接每個大小派對同宴會,歡迎瀏覽我哋網站或WhatsApp我哋查詢訂購!
聯絡我們
WhatsApp 查詢/訂購熱線:5188 0757 / 6599 9941
Email:[email protected]
追蹤我們
延伸閱讀
(Staycation外賣食咩好)Room Service太貴?
*未經許可,以上文章不得轉載或引用*


text:
車陂站
車陂站(粵拼:ce1 bei1 zaam6;英文:Chebei Station)係廣州地鐵4號綫嘅車站,2010年9月25號開放,位置喺天河區車陂路同中山大道中嘅交界.隔籬冇幾遠就有個BRT站.
結構[編輯]
樓層[編輯]
打掂[編輯]
打橫[編輯]
站廳[編輯]
車陂站嘅收費區喺站廳嘅中間偏南嘅位,而北邊係人行通道,周圍都俾商舖圍住嗮.而收費區有扶手電梯同樓梯,專用𨋢往返月台都得.
月台[編輯]
呢個站有1個島式月台,喺中山大道中嘅BRT車站下邊地底.
商舖同自助服務[編輯]
而家嘅車陂站入面得好少鋪頭嚟畀乘客買嘢同埋食嘢,有便利檔同麵包舖.
另外,車陂站入面凈係得好少自助服務設施畀乘客用,包括咗民生銀行嘅自動櫃員機同自動販賣機;重有好易機嚟充羊城通,交水電費同交通嘅罰錢呢尐服務.
出入口[編輯]
呢個站一共有2個出入口,分別係C同D.
頭尾班車信息同配線圖[編輯]
▼車陂南站
車站歷史[編輯]
4號綫[編輯]
呢個站最先喺1997年份地鐵規劃入面出現,嗰時方案A入面話係5號綫支綫嘅其一車站,但方案話喺琶洲出嚟去到世界大觀入面.但2000年份規劃取消咗5號綫嘅支綫,車站亦轉成4號綫嘅中途站.而2003年嘅廣州地鐵線網嘅規劃話咗,雖然呢個站冇變到,但位置向東搬到中山大道中近車陂路口東邊冇幾遠嘅地底.不過佢冇同首通段一齊起,一直到2005年嘅4號綫北延段去到家下嘅車陂南站之後,重係冇聲氣咁滯.而呢種情況一直到2007年先至開始逳手起呢個站,到咗2010年6月份先至搞掂.後嚟喺2010年9月25號,地鐵公司為咗方便啲乘客去亞運場館嗰度睇比賽,就將4號綫北延段延長到而家嘅黃村站重一直開放到而家.
13號綫[編輯]
喺2012年,廣州市人民政府出嘅嗰份地鐵方案入面話咗,13號綫嘅二期將會經過呢個站.本嚟2015年尾,地鐵方考慮到13號綫開通之後有一大堆客流會逼爆呢個站而提出將一期工程延長到天河公園站,而且半佬經過呢個站,不過上級唔批,直到2017年連同二期方案一齊批埋.
利用狀況[編輯]
車陂站係距離東圃鎮嘅中心區域最近嘅地鐵站,隔籬有好多個住宅區同城中村同埋有個BRT車陂站響度,所以呢個站都比較多人嚟坐車.呢個站喺每星期一至五嘅早高峰期嗰陣,成日喺呢個站搞客流控制.
上一站·下一站[編輯]
南沙客運港站←
4號綫
→總站


text:
令唔少人高度讚賞嘅電視節目《ERROR自肥企劃》卒之播完,人稱「格仔導演」嘅 Mike導更受歡迎過好多當紅藝員.「格仔導演」喺節目講過鍾意拍攝自然郊野,其實由《美女郊遊遊》至《大海男兒》,佢同埋團隊都發掘咗唔少靚景,令觀眾感受到香港美不勝收嘅一面.15集《ERROR自肥企劃》裏面,大家又睇到咩靚景呢?
死亡行星首次出現: 屯門兆禧苑
第二集《任何人? 友達?》,四位主持人call齊朋友分組玩遊戲.遊戲場地係屯門兆禧苑嘅運動場.呢個位於停車場天台的運動場,有35年歷史,於2020年改建,藍色為主調,計埋地下嘅有蓋運動場,休憩空間達4.5萬呎.
重量級自肥: 鴨脷洲公園
兩次「重量級自肥」環節,為肥仔贏到部 PS5,193贏到部iPad,拍攝場地均為鴨脷公園東北部岸邊,隔離就係鴨脷大橋.第5集工作人員企喺對岸香港仔拎住PS5,第10集企上鴨脷洲大橋拎住ipad.
呢到亦係Mike導經常採用嘅場景,《大海男兒》最後一集,佢哋就由呢到出發,計劃出海睇日出 (最後打風睇唔到).
團隊大決戰: 賽馬會西貢戶外訓練營
DEE姐深受觀眾讚賞嘅一集,主持人同製作團隊進行體育競賽,拍攝地點係賽馬會西貢戶外訓練營.呢個由香港青年協會營運嘅度假營,位於西貢斬竹灣,主打歷奇同戶外教育,設施頗為完善.
中華白海豚: 東涌對出海面
第10集導演Mike稱係自己嘅自肥環節,搵埋Shirley陳由東涌出發,到對出海面找尋中華白海豚.節目無講佢哋搵咗幾耐,不過熟悉香港生態嘅人士話,今時今日要睇到咁多條海豚一啲都唔容易.
鹹濕荒島俏博士: 煎魚灣
第13集《鹹濕荒島俏博士》主持阿DEE同嘉賓Liz,於「荒島」共度兩日一夜.拍攝地點係南大嶼山郊野公園嘅煎魚灣.
ERROR流忍者: 西貢吊鐘洲
第14集嘅《ERROR流忍者》據講係長篇電視劇嘅預告,片段裏面阿DEE同肥仔沉船被沖上岸嘅海灣,嗰到係西貢吊鐘洲嘅大往灣,呢到可以觀賞西貢另一奇景金魚擺尾同吊鐘洞.
呢個景亦唔係第一次出現喺Mike導嘅節目,《美女郊遊遊》同《大海男兒》都有到訪過呢一處.
>
ERROR流忍者: 馬鞍山礦場
同樣出現喺《ERROR流忍者》短劇,講述阿DEE同肥仔兩名忍者迷路嘅地方,其實係前馬鞍山礦場.由於附近有馬路汽車可直達,呢到曾經係好多古裝片嘅拍攝場地.
保錡片石: 東涌河
呢處亦係片石專家阿岳嘅主要訓練地點.阿岳於其他訪問透露,東涌河水面平靜,好啱片石,而佢堅持片石嘅石仔,一定係採於當地,以免破壞環境.不過阿岳亦話,不時有人東涌河摸蜆,而摸蜆嘅人竟然覺阿岳阻住佢哋,報警趕阿岳走.
阿DEE求生訓練: 泥涌
阿DEE去「鹹濕荒島」前,於第9集進行過基本嘅求生訓練,訓練地點係烏溪沙泥涌.呢到嘅石灘面積甚大,水退時海星及貝殼類生物暴露於水中,所以成為摸蜆嘅重災區.
香港ERROR遊: 大埔松仔園猛鬼橋
講到香港靚景,唔可以唔講第9集《香港ERROR遊》,當中探靈環節,係去到大埔松仔園嘅「怒水橋」(後稱猛鬼橋,詳細解說可到此).
圖: 節目截圖
分享連結:


text:
帶牙套可以矯正齙牙咩?
——帶牙套可以矯正齙牙咩?
牙套對於牙齒畸形齙牙等情況嘅人嚟講就系一個救星.但系好多時候人地並唔可以好清楚咁了解牙套嘅功效到底系點樣嘅,唔敢相信小小嘅牙套竟然可以有咁神奇嘅功效.咁帶牙套可以矯正齙牙咩?下面我哋就嚟睇睇深圳維港歡樂醫院口腔專家對於帶牙套能矯正齙牙咩嘅回答.
首先對於乜系齙牙,我哋需要做好認識,齙牙喺醫學專業上實質系上頜前突畸形或雙頜前突畸形,通常唔會有嚴重嘅功能障礙,但嚴重嘅會影響美觀,患者求治嘅目的主要系為咗改善容貌.帶牙套可以矯正齙牙咩?深圳維港歡樂醫院口腔科主任同大家講,一定要相信現今醫學嘅發達,對於矯正齙牙使用牙套系非常嘅有效嘅.
通常兒童期齙牙系非常嘅影響還喺嘅身心健康嘅,好多細路由於認識到自身嘅牙齒唔美觀,因為會更加嘅容易封閉自己.因此兒童齙牙應該要及時嘅矯正.咁兒童帶牙套能矯正齙牙咩?專家明確嘅回答講系肯定可以進行兒童矯正嘅,而且越早矯正效果越好.成年人帶牙套可以矯正齙牙咩
錯過細路牙齒矯正至佳時機嘅成年人齙牙現象亦系非常多嘅,因此好多時候成年人更加想知成年人帶牙套能矯正齙牙咩?深圳維港歡樂醫院口腔科專家指出,成年人進行齙牙矯正采用傳統牙套方法系可以嘅,但系好多時候人地由於工作生活嘅關系,會比較煩傳統嘅牙套矯正,尤其系花費時間過長,俾人難以忍受.因此好多時候成年人更中意采用美容冠進行牙齒矯正.
以上就系全部關於帶牙套能矯正齙牙咩嘅詳細回答了,通過以上介紹我哋可以知對於人們嚟講唔管出於乜年紀嘅人都可以進行牙套牙齒矯正,呢個系一種有效嘅美容矯正方法,因此大家唔使擔心其矯正起嚟有乜年齡上嘅限制,梗系牙套嘅種類有好多,大家喺矯正時可以根據自身嘅牙齒畸形程度嚟選擇適合自己嘅.
牙科小Tips:
《深圳cool牙嘅最佳年齡》
《什麼是咬頜誘導》


text:
53
14
12
Telephone
26830000
Opening Hours
Mon - Sun
12:00 - 15:00
18:00 - 23:00
Payment Methods
Other Info
Alcoholic Drinks
Phone Reservation
10% Service Charge
TV Broadcast
Above information is for reference only. Please check details with the restaurant.
Signature Dishes
Recommended Dishes
eatopenstomach Level4 2019-10-26
4281 views
今晚同屋企人想回味一下鄉下嘅客家菜,特登揀左呢間好出名嘅餐廳一試,的確令人喜出望外一入到餐廳平平無奇,只係一間普通地道餐廳,每張圓枱都好大張,好岩多人黎食.跟住開始點餐時有某d菜係必食!好似梅菜扣肉,釀苦瓜都係客家特色小食!確實一d都無令人失望!苦瓜唔會好苦,好鮮!肉汁又夠梅菜扣肉係我地個個爭住食!好開心食到豬油砵仔飯!因為唔係周圍有得食,再配埋佢嘅豬油同豉油😍真係好好味!呢個茄子釀豆腐都好好味,豆腐好入味!每個餸都有驚喜最後呢道菜好遺憾我唔記得叫咩名....但真係一定要叫黎食!因為好少見!成餐飯令我地成家人都回憶番鄉下嘅味道,好傳統嘅客家菜!又正宗又夠火喉!多人黎食可以食到好多款餸👍🏻👍🏻👍🏻 continue reading
之前想去食但係冇開門 星期六晚找對方食飯 醒起之前睇過報紙介紹同埋發哥有推介今晚終於食到櫃檯下姐好好禮貌上咗樓上坐環境都唔錯叫咗四樣食物半隻走地雞 味道唔錯肉同皮都好食雞地質地係比較有咬口,我自己就好鍾意番茄豆腐卜浸絲瓜 材料新鮮清甜調味比較清淡好好食阿媽讓涼瓜 呢個非常好味送飯一流珍珠生蠔煎蛋 叫之前仲好擔心係出邊嗰啲炸蠔餅又油又難食 原來係大大粒生蠔嘅煎炒鴨旦裏面仲加咗韭菜,勁香同埋好新鮮一啲都冇腥味另外帶咗一個豬油撈飯同埋一個白飯$505埋單總括來講所有材料都好新鮮煮嘅方面都好好食同埋標榜冇味精真係值得推介我之後應該會叫一班朋友去食因為餐單裏便都有成5/60樣嘢食全部都睇落好好味 continue reading
Thomas LCW Level1 2019-08-22
1862 views
例湯腥臭難飲(冬瓜豬骨湯血水未洗清就去煲) ,鹹味好重份量較少(個碟好大,但份量真的少,味道相當鹹食完都要飲番幾杯水解渴),性價比低,聯和墟裡算幾差既飯店地方坐位還可以 continue reading
夜晚9點左右收工返到嚟,見未食過新漢記咪試吓!3個人叫咗4碟餸:山渣橋頭咕嚕肉 $98啲咕嚕肉炸得幾脆,但好多都係啲洋蔥,菠蘿都無乜幾粒,個人覺得山渣味唔夠突出豬油渣炒菜心 $88好少見嘅豬油渣,真係細個先有,好香好正,真係兒時回憶雖然唔健康,間唔中食吓OK正宗走地雞 $158雞算好滑,但真係有啲細隻,有兩個汁醬俾你食雞鹹魚菜粒炒飯 $88個炒飯好正,好乾身同好香!整體嚟講都OK,份量有點少,價錢算貴,但值得一試! continue reading
雖然位置偏僻,位於粉嶺聯和墟的一家客家菜,要專登揸車去食.但這裏有一些是外邊比較少見的客家菜.所以每隔兩三個月都會來食一次.今晚就食了其中呢幾樣,坊間比較少見的:正宗走地雞,肉不嚡亦不肥,雞皮較為厚身,雞味濃郁,通常都不再沾豉油或者蔥油,都已經好好味.煎九棍魚餅,沒有加其他魚一齊打成魚餅,熱辣辣,魚肉質彈牙,沾甜酸醬食,更加惹味.紅蔥爆連墨汁鮮吊桶, 曾經試過有兩次來到無得食,一上枱就聞到香噴噴,最愛原隻吊桶,連墨膽也沒拿掉,配上紅蔥頭和醬汁一齊爆香,一個字,正,外邊真係食唔到. continue reading